駱振偉喺2004年到2006年加入香港電台嘅網上電台Teen Power。2007年，佢參加英皇新秀歌唱大賽，攞到金咪大獎。2008年11月到2010年11月，佢再做過香港電台主持，之後加盟now TV做主持，到2016年轉過去ViuTV。


佢16歲時第一次參加全港青少年籃球比賽Nike league，重喺賽事入面攞咗U16籃板王，之後再入選香港青少年代表隊。中學時期攞過好多次學界籃球冠軍同其他全港聯校籃球比賽獎項而有「學界櫻木花道」嘅名。


iii，原名廖頴琛，係香港唱作女歌手，2020年出道。佢喺香港演藝學院學士畢業，主修作曲同電子音樂。佢2014到2019年曾經係二人樂隊SoundTube成員，2020年改做個人發展，亦有參與電影配樂嘅工作。


鄧麗英，藝名麗英，係香港女演員、YouTuber，亦係網上短片平台小薯茄嘅成員。中學就讀聖公會聖本德中學。2019年喺ViuTV電視劇作品《教束》中飾演阿MO，畀觀眾在民間電視大獎2019選做「民選最佳女配角」。


同年下半年，蘇家欣參加ViuTV真人騷選秀節目《全民造星III》順利入圍，個樣畀傳媒話似任家萱、麥美恩同菊梓喬嘅混合體，比賽初段更畀節目導師林二汶讚揚「擺喺度都紅」。不過佢喺40強資格賽入面，表現未獲林二汶認同，結果畀林二汶親手選擇淘汰。


光頭幫係香港獨立Rap男子歌唱組合，2020年開始推出作品，成員包括福正、阿奇、賴泰。出道作品係同蔡承恩合唱《天水圍 Gang Gang》。2023年中，組合傳出內訌，其後賴泰宣告退團。之後阿奇、賴泰改組成立行動派。


力臻，全名力臻男子排球隊，係香港一隊男子排球隊，2006年創立，而家打緊甲一組別，球隊領隊同教練係香港甲一男排唯一女教練葉鳳儀。力臻由創隊開始只係用咗幾年時間就由丙組升到上甲一組別，而呢個事跡畀電視台ViuTV改編，拍成劇集《男排女將》，劇入面嘅「力圖」正正就係參照「力臻」改編。


After Class係香港一個四人女子音樂組合，2021年出道，隸屬星夢娛樂旗下喺同年成立嘅音樂廠牌「愛爆音樂」，經理人公司係無綫電視。成員炎明熹、姚焯菲、鍾柔美同詹天文都係無綫電視歌唱比賽節目《聲夢傳奇》第一季嘅參賽者，分別攞冠亞季同第十名。


2020年，無綫電視宣布製作歌唱選秀節目《聲夢傳奇》，揀選15名入圍參賽者，當中包括炎明熹、姚焯菲、鍾柔美同詹天文。 2021年1月10號，四人喺《萬千星輝頒獎典禮2020》負責頒「最受歡迎電視歌曲」獎，係佢哋第一次一齊公開亮相。


2021年7月，《聲夢傳奇》第一季比賽完，四人經已經常被合稱做「聲夢四小花」， 之後曾經喺《聲·夢飛行 First Live On Stage》演唱會合體跳唱由韓國四人女子音樂組合BLACKPINK原唱嘅〈How You Like That〉，同埋由鄭秀文原唱嘅〈Chotto等等〉。


同年11月25號，四人分別喺各自嘅Instagram道出帖，都有提到「After Class」嘅字眼。 第二日，愛爆音樂嘅YouTube頻道公布組合出道歌嘅MV預告，透露組合名「After Class」同埋出道歌名〈要為今日回憶〉。


2022年11月16號，愛爆音樂嘅YouTube頻道公布After Class跳唱快歌〈Not Givin' Up〉嘅新歌預告。 第二日，〈Not Givin' Up〉派台。 18日，〈Not Givin' Up〉嘅動態歌詞影片發佈。


2022年12月23號，After Class喺《Yahoo!搜尋人氣大獎 2022 頒獎典禮》獲頒「樂壇新勢力」獎，係組合攞到嘅第一個樂壇獎項。 12月29號，After Class喺《新城勁爆頒獎禮2022》獲頒「勁爆新人」獎，並且喺頒獎典禮現場跳唱〈Not Givin' Up〉。


詹天文係香港女歌手同演員，係無綫電視歌唱節目《聲夢傳奇》第一季第十名，擁躉名「天文台」。而家係無綫電視藝員兼星夢娛樂旗下廠牌「愛爆音樂」女歌手同女子組合After Class成員。2023年3月31日推出第一首個人派台單曲《沒有你的新學期》，以個人身份正式出道。


詹天文祖籍湖北，有兩個哥哥，5歲開始跟專業女高音歌唱家王珊同戚芷君學正統聲樂。小學喺馬鞍山循道衛理小學讀書，曾經喺香港校際音樂節贏咗好多獎，又曾經同香港城市室樂團合作表演獨唱，2018年以優異成績考到倫敦聖三一學院演奏文憑。


2014年10月5號，只得8歲嘅詹天文喺澳門漁人碼頭會議展覽中心舉辦嘅「第四屆中國少兒小金鐘音樂大賽暨第二屆港澳區總決賽」入面攞到聲樂組兒童組季軍，而比賽嘅同組亞軍得主，正正係佢日後參加《聲夢傳奇》嘅戰友同埋所屬女子音樂組合After Class嘅隊友鍾柔美。


2020年，詹天文參加由香港無綫電視主辦嘅歌唱選秀節目《聲夢傳奇》，之後經推薦跟咗「星格流行音樂學院」創辦人高晨維接受流行曲同舞台演出訓練。參加比賽後同戰友建立咗深厚友誼，包括同樣跟高晨維學唱歌嘅炎明熹，同埋因為喺特備節目《聲夢傳奇 第一次召集》入面合唱香港女歌手連詩雅嘅名曲《到此為止》而做咗朋友嘅姚焯菲同鍾柔美。


2021年11月27號，詹天文以女子組合After Class成員身分出道。28號，同其餘三位成員炎明熹、姚焯菲、鍾柔美喺紅磡香港體育館舉行嘅慈善節目《星光熠熠耀保良》公開亮相，兼現場演唱組合出道歌《要為今日回憶》。


早年喺聖士提反書院讀書，之後喺美國俄亥俄州邁阿密大學主修運動生理學，再攞埋體適能學碩士學位。2020年，張馳豪喺美國塔夫斯大學營養學系讀緊佢第二個碩士學位，但係為咗報名參加無綫電視歌唱選秀節目《聲夢傳奇》，決定停學一年，由美國返香港參加比賽，結果成功入圍。


鄧尚義，外號「占史」，香港男藝人及DJ，2019年加入無綫電視。佢畢業於聖若瑟書院，曾到美國留學修讀傳理系，畢業回流加入新城電台，主持年輕人節目「新香蕉俱樂部Junior」、「Come on James」及「百萬USB」，近年主力做音樂類型節目「JNN」、「勁爆樂勢力」等。


孫漢霖細個嘅夢想係做歌手。18歲佢開始做商場維修員。2020年因為參加無綫電視歌唱選秀節目《聲夢傳奇》而辭職。2021年喺《聲夢傳奇》第6集被淘汰出局，十三強止步，之後簽約無綫電視成為旗下經理人合約藝員，喺藝員訓練班做旁聽生。


吳家忻大學讀香港城市大學媒體與傳播系。佢本身係想讀香港演藝學院，但係因為屋企人反對而放棄咗。佢喺2020年中接拍第一個廣告而正式入行，隨後一年已經拍過差唔多十個廣告，亦有演出MV。除咗周子瑜，有人又話佢似黃伊汶同周嘉玲。


吳家忻喺2020年11月喺YouTube頻道「試當真」短片《唔通佢有男朋友》入面做女主角，而畀網民留意。2021年佢有機會參演ViuTV單元劇《YOLO的練習曲》入面其中一位女主角，之後開始用「kayan9896」個名以歌手身份出歌。


谷旻喺澳洲國立大學金融學士畢業後，曾經喺香港融資公司打工一年幾，但因為興趣係唱歌，所以2019年開始做網絡歌手同埋參與其他幕前幕後嘅工作，並喺2020年正式修讀香港大學社會科學碩士學位。2022年正式出道，推出頭一隻派台歌《滾回你的前度》。


張蔓莎喺華英中學及香港理工大學英文系畢業，讀緊書期間試過作歌，包辦編曲、填詞同主唱。佢亦做過香港電台節目主持，同拍MV、廣告等等工作。佢2017年拍ViuTV劇集《前度》特別篇而開始多人識。2022年頭佢正式進軍樂壇，推出頭一隻派台歌《剎那的》。


張天穎，花名燒賣，係香港女歌手，2022年出道。佢曾經係「陳輝陽 x 女聲合唱」成員，又曾經參選英皇娛樂搞嘅「冤枉新秀訓練營」，被傳媒形容係大熱門，但最終大熱倒灶晉身唔到最後階段。2023年佢做咗女子歌唱組合Beanies嘅成員。


何佩婷，藝名何佩，係香港女歌手及YouTuber，曾經同小薯茄成員吳冰合作。佢2021年參予ViuTV搞嘅真人騷選秀《全民造星IV》，60強止步。佢2022年正式喺樂壇出道，推出頭一隻派台歌《Unknown》。


敖可凝中學就讀仁濟醫院羅陳楚思中學，2020年正式簽約做17LIVE香港區簽約主播，喺同年8月頭一次成為千萬主播，並贏出17LIVE多線上次活動，接受傳媒訪問，廣告拍攝等等，佢曾經代表17LIVE參與拍攝毛記電視節目《毛記演藝人協會》，2021年參演以「ViuTV 5周年別注」名義推出嘅單元劇《YOLO的練習曲》。


李雯希喺香港出世，讀過浸信宣道會呂明才小學，之後畢業後大埔佛教大光中學，大學去咗美國博立頓大學讀，畢業後返香港，喺2010年參加過亞洲電視嘅《亞洲星光大道3》攞第十，入咗亞洲電視做藝員，主要做外景主持。


趙展彤，係香港女歌手，2005年8歲嗰時參加過無綫電視《殘酷一叮》，到2009年12歲參加《超級巨聲》，2015年再參加中國大陸嘅《中國好聲音4》，2016年簽約唱片公司正式出道。2021年佢參加ViuTV選秀節目《全民造星IV》，最後攞第15名，2022年佢同另外4位《造星IV》參賽者自組組合Strayz。


張沛樂細個嗰陣住鴨脷洲，中一至中三讀香港培英中學，之後喺2006年到2008年去紐西蘭Onehunga High School讀高中。2011年喺美國Benedictine College畢業，當時主修工商管理。


佢曾經拍過天堂鳥嘅MV《What You Want》而開始出名，亦幫過NowTV拍聖誕節宣傳片。佢2016年參加viuTV嘅《美選D.n.A.》選美真人騷節目，雖然佢係其中一個熱門人選，不過最後大熱倒灶喺決賽八強止步。


周卓盈，藝名阿Mic，係香港唱作女歌手，亦係一位歌唱導師，喺2020年參加ViuTV搞嘅真人騷選秀節目《全民造星III》同埋2021年嘅《全民造星IV》，喺2022年9月26日推出第一首原創歌《雙魚座》同時正式加入香港樂壇。


周卓盈喺香港出世，2016年喺聖保祿學校畢業，2019年喺香港城市大學創意媒體學院畢業，主修文理學士。細個就受家庭薰陶而鐘意唱歌，同埋學彈鋼琴。2011年，13歲的嘅佢開始作曲填詞，創作音樂，寫出第一首歌《雙魚座》，呢首歌喺2022年正式發佈同時成為佢嘅出道作品。


由中學時期開始，佢自學木吉他，參加過唔少校內同校外歌唱比賽。2013年，佢喺社交平台Instagram開左個人帳號，分享佢自己創作嘅歌曲同埋上載翻唱歌嘅影片。2015年。佢開設左YouTube頻道「MICMIC周大盈」分享自己音樂同埋生活，宜家個頻道已經改名做「MIC 周卓盈」。


2022年9月，周卓盈正式推出第一首個人原創歌《雙魚座》，同時宣佈以獨立音樂人嘅身份加入香港樂壇。呢首歌曲喺佢喺初中時作嘅，原版喺用國語填詞，之前好多次喺公開場合表演過，而正式推出嘅版本喺用廣東話歌詞。


2022年年中至年尾，周卓盈喺推出第一首原創歌曲之後，喺香港嘅大型商場舉辦左好多次個人小型音樂會。詳情可以睇翻「周卓盈 § 音樂會」。佢憑呢首歌第一次登上香港各大電視同埋電台嘅流行音樂榜，同時得到《新城勁爆頒獎禮2022》提名做「勁爆新人」。


2022年尾至2023年年初，周卓盈因為大力支持足球隊「熱刺」同埋隊中嘅球星「哈里·榮斯」而受到大眾認識。咁啱喺2022年度世球盃，佢獲邀出席香港賽馬會同埋新城電台舉辦嘅《世盃狂熱Bili Bar》，同現場觀眾喺賽馬會嘅中環投注站裡面玩小遊戲同埋一齊睇決賽阿根廷對法國嘅賽事。


2021年，曾美欣參與香港電視頻道ViuTV大型選秀節目《全民造星IV》，參賽編號係44號。佢96強自選項目係跳唱《小碎步》，成功入60強後，被編入A2組，同而家Lolly Talk成員阿蛋、Tania、Elka、阿Yo同Lolly Talk非活躍成員Day同一組，表演As One歌曲《Candy Ball》同進行Dance Battle，最後輸咗，同組除咗Day、蛋外，其他人全被淘汰，60強止步。


雖然無機會入《全民造星IV》官方女團，但佢同一眾A2組成員喺2021年12月23號自組成立Lolly Talk，成員包括Mei Mei、Tania、Elka、阿Yo、阿蛋、阿Day，同時加入3位96強成員Sinnie、Yanny同阿妹，拍攝跳唱聖誕特別版MV Cover《Candy Ball》，之後成員Day喺2022年1月12號正式加入女團COLLAR，淡出Lolly Talk。


Strayz係香港一個女子歌唱組合，2022年4月埋班，係繼Lolly Talk後第二個由ViuTV選秀節目《全民造星IV》嘅參賽者自發組織嘅偶像組合，5位成員都係《全民造星IV》二十強選手。佢哋2022年7月13號發佈頭一首團歌《Stray》。


黃斯琪，係香港女歌手，2021年參與ViuTV搞嘅真人騷選秀《全民造星IV》，最後攞到第9名，不過未有獲邀加入官方女團，撇除拒絕受邀嘅楊安妮，佢係名次最高嘅落選參賽者。不過佢之後獲趙展彤邀請加入第二個由《造星IV》參賽者自組組合Strayz，做咗其中一位成員。


何榛綦早喺11歲就已經加入家燕媽媽藝術中心，做過兒童女團Honey Bees嘅成員。佢2021年參與ViuTV搞嘅真人騷選秀《全民造星IV》，最後攞到第14名，未有獲邀加入官方女團。不過佢之後獲趙展彤邀請加入第二個由《造星IV》參賽者自組組合Strayz，做咗其中一位成員。


2021年曾家瑩參與ViuTV搞嘅真人騷選秀《全民造星IV》，係96強參賽者入面年紀第二細）。頭一輪比賽佢雖然輪咗畀何佩婷，但獲導師許廷鏗賞識而畀機會佢復活，最後成功晉身決賽，係決賽廿強入面年紀最細，而最終佢攞到第18名，未有獲邀加入官方女團。


Cozy Syndrome，又名舒適症候群，係香港一個五人女子搖滾樂隊，2022年出道，成員主音Asana Tsang，兩位結他手Forky Leung、Gillian Tsoi、鼓手Noel Law 同低音結他手Sarah Ho。


林智樂喺佛教孔仙洲紀念中學讀中學，中三本來英國倫敦大學皇家賀洛唯學院錄取咗佢，但係為咗報名參加無綫電視歌唱選秀節目《聲夢傳奇》，16歲嘅佢由英國返香港參加比賽，結果成功入圍。佢係比賽入面最後生嘅男參賽者，之後喺節目第10集被淘汰出局，九強止步。


2021年12月，無綫電視青春歌舞校園劇《青春本我》播出，林智樂喺劇入面飾演富二代「高富力」，同孫漢霖有對手戲。呢個角色仲首度入圍《萬千星輝頒獎典禮2022》「最受歡迎電視男角色」同「最佳男配角」。2022年7月，林智樂喺無綫電視劇集《回歸》入面飾演「關東海」，演出亦獲得好評。


「英健朗」係佢嘅真名，係香港少數姓英嘅人。佢出身醫護家庭，中學讀屯門浸信會永隆中學，大學喺香港理工大學讀精神健康護理學，本嚟準備做精神科護士，不過佢決定開展演藝事業，喺2016年出道，參演過舞臺劇，又喺ViuTV做節目主持。


和泉素行讀書嗰陣用交換生身份由日本到廣州，期間去過香港旅行，鍾意咗香港，所以讀完書後就一個人到香港住，之後憑住做模特兒、參加電視選秀節目、節目主持等方式入咗香港娛樂圈。佢亦喺網上製作介紹香港嘅影片，放喺自家嘅YouTube頻道播，希望畀更多日本人識香港嘅地道嘢，不過都吸引到唔少香港嘅觀眾。


歸綽嶢，前名歸南茜，係香港女模特兒同歌手，以「大金冷氣」電視廣告比較多人識，2021年佢再參演ViuTV單元劇《YOLO的練習曲》而再獲關注，同年底開始改用新藝名歸綽嶢。於2022年末先加盟香港華納唱片，並於2023年1月31日憑以《Teaser》及另以索尼音樂娛樂身份正式出道。


文凱婷早年喺新界大埔區長大，就讀港九街坊婦女會孫方中小學同羅定邦中學，後來入讀香港公開大學。佢自細鍾意唱歌，師承女歌手麥潔文。喺一次同男友面臨分手嘅時候被鄧紫棋嘅一首歌曲啟發，之後喺2020年參加《聲夢傳奇》，最終喺2021年節目第13集出局，六強止步。


2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《聲·夢飛行 First Live On Stage》演唱會，文凱婷接受TVB娛樂新聞台採訪時透露佢早兩年曾經喺呢個場館裏面參與演出，負責喺一邊和音。


潘靜文，係香港無綫電視歌唱節目《聲夢傳奇》參賽者，入到十二強後止步，佢同張馳豪合稱做「組爸」、「組媽」。雖然佢未係無綫電視正式嘅合約藝員，但已經獲安排主持無綫電視細路節目《Hands Up》。2022年2月，佢初步確診新冠。


陳樂頤中學讀瑪利曼中學，大學讀香港城市大學創意媒體學院，讀書嗰陣參加過唔少歌唱比賽。2020年，陳樂頤參加ViuTV搞嘅真人騷選秀《全民造星III》，比賽嗰陣曾經表演「海豚音」而令觀眾有深刻印象，最後入到三十強後止步。


林沚羿係著名武術指導兼演員林迪安嘅千金，「沚羿」呢個名係由香港風水師蘇民峰所賜。林沚羿由2、3歲開始學唱歌，小學3年級參加學校合唱團。林沚羿3歲嗰陣畀導演森雷米睇中，有份演出《蜘蛛俠2》，更加同飾演「蜘蛛俠」嘅杜比麥奎爾有對手戲，飾演被「蜘蛛俠」喺火場入面救出嚟嘅細路女。


林沚羿返香港之後，即刻有片商再邀請佢拍戲，喺《當碧咸遇上奧雲》扮演苗僑偉個女。17、18歲中學畢業之後，林沚羿去咗韓國自薦做實習生但係失敗，之後就去咗英國讀書，再之後返香港喺無綫電視節目《娛樂大家》做兼職。


2020年中，林沚羿報名參加無綫電視大型歌唱選秀節目《聲夢傳奇》，結果成功入圍。林沚羿喺2021年節目第2集演唱莫文蔚歌曲《如果沒有你》之後晉級。佢喺第4集演唱Beyond歌曲《喜歡你》被淘汰出局，14強止步，之後開始參與無綫電視綜藝節目。


2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《聲·夢飛行 First Live On Stage》演唱會，係林沚羿參加嘅第一次公開賣飛演唱會。同年12月，由一眾《聲夢傳奇》學員同《盛·舞者》參賽者主演嘅青春校園電視劇《青春本我》播出，林沚羿喺劇入面飾演欺凌者「馮樂詩」，演技得到同劇演員一致認同，亦係佢第一次參演電視劇。


蔡愷穎早年就讀大埔舊墟公立學校 同王肇枝中學，之後修讀香港教育大學嘅創意藝術與文化榮譽文學士課程。2019年，佢曾經參加由大埔區文藝協進會同大埔區青年活動委員會合辦嘅大埔區青少年暑期活動歌唱比賽2019，喺初賽演唱陳詠桐嘅《說散就散》，最後喺決賽攞第一。


2020年中，蔡愷穎報名參加無綫電視歌唱選秀節目《聲夢傳奇》，結果成功入圍，擁躉名「河粉」，最終喺節目第2集演唱容祖兒歌曲《心之科學》後以4分低分被淘汰出局，15強止步，，之後開始參加無綫電視綜藝節目。


2021年8月12至15號，《聲夢傳奇》導師同15位參賽者喺旺角麥花臣場館舉行四場《聲·夢飛行 First Live On Stage》演唱會，係蔡愷穎所參加嘅第一次公開賣飛演唱會。同年12月，由《聲夢傳奇》學員同《盛·舞者》參賽者主演嘅青春校園電視劇《青春本我》播出，蔡愷穎喺劇入面飾演「盧麗勝」，係佢第一次參演電視劇。


游學修2015年同喺電影《哪一天我們會飛》一齊演出嘅演員蘇麗珊拍拖，2016年分手。佢2018年同歌手曾樂彤拍拖，2020年分手。佢2022年同試當真成員陳苡臻拍拖，但因為佢先前公開話過唔會同同事拍拖而引起爭議。


新北市私立徐匯高級中學，簡稱徐匯中學，係臺灣新北市一間中學。1850年，天主教耶穌會喺上海徐家匯耶穌會會院隔籬創建一間教會男子學校，初初叫做徐匯公學。1931年改名徐匯中學。中共建國後，1951年，上海徐匯中學俾中共政府接收，即係而家嘅上海市徐匯中學。


方媛曾經喺微博度宣稱佢生日係1988年6月11號，但傳媒發現結婚通知書寫嘅生日係1987年7月6號，即係之前對外報細咗一歲。通知書上面亦寫住佢同郭富城一齊住喺香港跑馬地大坑道，而佢填報嘅職業係時裝設計師。


某一年嘅鄉試，兩個人一齊去應考，點知倫文敘僥倖高中咗，搞到柳先開耿耿於懷，於是發誓要搵倫文敘再比高下。之但係原來倫文敘其實唔鍾意讀書，只係因為俾佢啲鄉紳同埋娘親嘅威迫利誘低下先至走去省城嘅明校就讀，亦因為咁先會同柳先開成為同學仔。


《仙樂飄飄》，係一部喺1995年上映嘅愛情音樂電影，講述年輕嘅音樂教師李靖雲喺體育老師林Sir幫助下，用歌舞編出一個美麗嘅童話。呢套戲由張之亮執導，陳慧琳同郭富城主演。主要外景拍攝場地喺聖士提反書院校舍。


同年，陳慧琳憑演唱電影主題曲《一切很美 只因有你》喺香港樂壇正式出道。不過當時呢首歌第一個派台，配合電影宣傳嘅版本其實唔係咁受歡迎，差唔多無人播，結果陳慧琳嘅唱片公司老闆黃柏高要佢錄第二個版本，過咗兩個禮拜派台後就大受歡迎，亦成為咗陳慧琳第一首四台冠軍歌作品，同時係商台當年嘅兩星期冠軍歌。


李靖雲一面喺小學做兼職音樂教師，一面等待國際舞蹈團嘅甄選，希望成為該團嘅舞蹈員，以實現自己嘅夢想。學校報名參加校際音樂比賽，雲係呢次比賽嘅訓練員，面對一班鬼馬難馴嘅頑皮學生，令雲感到心灰，好彩有體育老師林Sir從旁相助，雲先逐漸適應，而林Sir亦對雲產生好感，並加以追求。


聖誕玫瑰係喺2013年上映嘅一部港產片，由楊采妮執導同編劇，主要演員有郭富城、桂綸鎂、張震、夏雨、廖啓智、夏文汐、秦海璐等，劇情係講控辯雙方律師點樣為一單醫生侵犯患殘疾嘅鋼琴老師嘅案件而喺法庭上角力。


機動電視台亦不時成為鄭中基一啲表達對社會議題嘅個人意見嘅平台。例如，喺新冠肺炎期間，香港大學醫學院公共衛生學院講座教授林大慶曾經話香港接種率低，批評港人，話香港人應該感到羞恥。鄭中基就喺頻道嗰度鬧林大慶教授唔負責任，話有啲香港人唔打，係因為政府喺疫苗問題上話賠唔賠冇保障，亦有人因為係屋企經濟支柱，或者身體問題，希望再觀察先決定，批評林大慶係政府打手。


聖類斯中學前身係間起喺1864年叫做「養正院」嘅男童教導所，係天主教喺香港島西區建立嘅第一個傳教點，養正院由一位華籍司梁神父主管，請咗兩個先生同兩個打雜，收咗60幾個要學手藝嘅男仔，後嚟改名做「西環教導所」。


教導所喺1927年俾天主教慈幼會要咗，並改咗個名做「聖類斯工藝學院」，喺1935年，除咗印嘢外的工科調去香港仔工業學校嘅前身香港仔兒童工藝院。1936年開咗中文中學部，由工藝學校轉做文法學校，1950年開始搞英文部，1962年搞埋預科班。


全名The Student Activities Association，喺2006年成立，前身係1973年成立嘅The Independent Clubs Association，係統籌及協助校內學會活動及五舍嘅學生組織。


港島第16旅童軍全名16th Hong Kong Group，喺二次世界大戰前成立，嗰時叫做第16童軍團。16旅嘅創辦人係Brother Greensha。16旅童軍係聖類斯中學唯一嘅制服青少年團體，目前有一個小童軍團，幼童軍團，一個童軍團同埋一個深資童軍團。


「奪魁」係屹立喺聖類斯中學門口一座九呎高、重四千磅嘅雕塑。由聖類斯中學1972年會考畢業生、美國馬利蘭大學藝術系雕塑家沈寬教授整，由好多同屆同學出錢出力搞，作為慶祝天主教慈幼會接辦聖類斯八十周年嘅賀禮。


沈教授乃國際知名雕塑藝術家，曾在美國、加拿大、挪威、澳洲及香港等地舉行過二十多次個人作品展，是次以雕塑「奪魁」贈送母校，除了作為慶祝母校八十周年校慶的禮物，亦為了回饋他學生時期成長的社區，特意選定把這件雕塑品放置在聖類斯校門向街的位置，讓區內坊眾都可以分享藝術欣賞的樂趣。


歐丁玉係香港音樂監製，張學友、陳慧嫻、鄭中基所指定嘅唱片製作人。歐丁玉曾十四度獲得香港電台同電視台最佳製作人獎項，亦都係佢同陳慧嫻、張學友合作所帶來嘅。近年來佢開始發掘新人，並積極幫助張學友籌建自己嘅音樂工作室。


嘩嘩嘩！打到嚟！，係吳君如純個人風格嘅時尚清談節目，經香港商業電台2台出品，1997年首播。廣播時間通常都嚮夜晚到凌晨。其他節目主持人先後重有杜汶澤、鄒凱光、谷德昭、李力持、谷德昭、田蕊妮、吳鎮宇、森美、何國良、詹志民、張家豐、黃伊汶等。


《美女廚房》係香港一電視節目，主題係烹飪遊戲，由無綫電視製作。遊戲本身係日本朝日電視台所創，即《日本靚靚廚房》或者《辣妹圍裙》。因為無綫買到朝日授權，就拍成《美女廚房》。節目口號係「美女廚房，食咗先講」，每集請女藝員三人比賽廚藝，亦請男藝員兩人做評判，第一輯大受歡迎，最高收視突破40點，打破咗《超級無敵獎門人》紀錄，成為最高收視嘅遊戲節目。


第二輯同第一輯一樣，都喺翡翠台播出，另加高清翡翠台。時間喺2009年4月5號到11月1號，逢禮拜日夜晚九點半到十點廿五分，但2009年4月26號之後改為九點到十點。原本諗住出十八集，後尾收視太好，加多十集，一共廿八集。


富豪海灣非凡情緣 ·  皆大歡喜 ·  奇幻潮 · 隨時候命 · 人生馬戲團 ·  法證先鋒 · 迎妻接福 ·  溏心風暴 · 我外母唔係人 · 金石良緣 · 法證先鋒II ·  溏心風暴之家好月圓 ·  搜神傳 · 珠光寶氣 · 老友狗狗 ·  蒲松齡 · 公主嫁到 ·  囧探查過界 · 點解阿Sir係阿Sir ·  九江十二坊 ·  荃加福祿壽探案 · 缺宅男女 ·  當旺爸爸 · 耀舞長安 ·  護花危情 · 幸福摩天輪 · 巨輪 ·  大藥坊 · 飛虎II · 華麗轉身 · 警犬巴打 · 巨輪II · 再創世紀


《暖男爸爸》係香港電視娛樂嘅ViuTV製作嘅電視劇，由鄭中基、張可頤、文凱玲、章尾而、強尼、陳俞希、邵仲衡主演，Crisel Consunji、余香凝特別演出，由戚家基身兼監製、導演同編劇，同埋何劍雄、譚靜顏聯合監製。


《膠戰》係香港MakerVille製作嘅遊戲節目，由岑珈其、劉沛蘅、魏浚笙、黃正宜、呂爵安同徐浩昌主持，節目主持會玩下一啲「玩膠」遊戲，定位參考韓國遊戲節目《Running Man》，到依家製作咗三季同埋兩個特備節目。


《死屍死時四十四》，係2023年港產片，由毛舜筠、黃又南、余香凝、楊偉倫、鄭中基、呂爵安、劉江、黃文慧、胡麗英、柳應廷、陳漢娜主演，何爵天執導。故仔講一間屋門口突然出現一條屍，嗰家人唔想影響樓價，諗住處理咗條屍。


孫越，原名孫鉞，係台灣男演員、中華民國陸軍裝甲兵、中華民國總統府國策顧問、終身志願工作者。佢喺浙江省餘姚縣出世，曾經參與多部電影嘅演出，主持公共電視節目《孫叔叔說故事》而被稱為「孫叔叔」。1989年宣佈退出商業演出，全力投入慈善活動，只從事義務性、公益性演出，包括節目主持、宣導廣告等。


孫越16歲投身軍旅，並喺嗰年開始食煙，考入中國青年軍208師後，於1949年隨中華民國國軍到台灣，並加入裝甲兵「水牛劇團」，從此開始演藝生涯。1962年，參演首部電影作品《白雲故鄉》，之後多扮演反派角色。


袁富華出身好窮，自細就要做童工養家，中學讀威靈頓英文中學，讀到中五就正式投身社會，有次偶然見到請業餘演員，佢就走去試，結果就開始佢嘅演員生涯，主要喺劇場演出，出入過兩次中英劇團，亦有客串電影。2011年佢讀完香港演藝學院嘅碩士。


佢亦曾經攞過香港舞台劇獎最佳男配角。佢喺2018年憑電影《翠絲》入面嘅跨性別粵劇花旦角色「打鈴哥」，入圍第55屆金馬獎同第38屆香港電影金像獎最佳男配角提名，最後更成功攞獎。2019年，佢憑電影《叔·叔》獲得金馬獎「最佳男主角」提名。


孟海係戲班出身，7歲時拜刀馬旦粉菊花師傅為師學京劇，同陳寶珠、蕭芳芳、林正英、惠天賜、楊盼盼人係師兄弟，係粉菊花最鍾意嘅兩個徒弟之一。1968年，10歲嘅孟海參演電影《風塵客》而入行，15歲時獲李小龍欽點演出電影《麒麟掌》，之後又參演電影《龍爭虎鬥》。


孟海喺2022年10月左右確診食道癌，因爲發現得太遲做唔到手術，接受電療同化療但冇效，期間一直住醫院，後期癌細胞已經擴散至胃同淋巴等其他器官，要打瑪啡止痛。最終喺2023年10月9號俟晚病死，終年65歲。


《黃金有罪》，係香港電視廣播有限公司拍攝製作嘅時裝商戰電視劇，總共30集，由張兆輝、蕭正楠、姚子羚、黃智賢同陳瀅同領銜主演，並由洪永城、何廣沛、文雪兒、何遠東、張達倫、陳自瑤同楊卓娜聯合演出，監製王心慰。


善良戇直嘅小學教師阿樂，精神分裂症康復者，渴望愛情但係從來唔敢戀愛。佢喺街頭偶遇清麗脫俗嘅欣欣，一見鍾情但又掙扎應唔應該透露病情嘅時候，發現佢嘅真正身分，竟然係個工於心計嘅心理輔導員。兩人發展出一段懸疑曲折嘅禁戀，疑幻似真。


陳曉東係一位中國嘅職業籃球員，四川省成都市人，而家效力緊四川金強。佢啱啱入CBA嗰時喺山東黃金打過波，俾人話咗係個「籃球天才」，後嚟因為傷病而退咗役。到咗2010年先至出返嚟，去咗NBL嘅瀋陽東進度打波。


聖保羅書院係香港創立歷史最耐嘅學校，喺1851年奠基。學校嘅校董會喺香港擁有特殊嘅地位，校董會係依照當時香港法律嘅要求，按照香港立法局喺1962年制定嘅《聖保羅書院校董會法團條例》同埋佢嘅附例成立運作，係香港少數嘅法定組織學校。


劉真係臺灣女藝人同埋跳舞導師，主要教拉丁舞，有個花名嗌「國標舞女王」，佢大學嗰陣讀國立政治大學俄文學士。佢喺2020年2月7號因為心臟主動脈瓣狹窄而開刀做瓣膜置換手術，但係心臟功能恢復唔到，先後要用人工肺同埋右冠狀動脈支架，而且喺2月13號裝心室輔助器。


喻虹淵係臺灣女演員，桃園市人，國立陽明高中同輔仁大學哲學系畢業。高中時期拍MV同廣告，2008年喺電視劇《痞子英雄》飾何小玫一角，2013年《愛情女僕》殺青後息影。2015年11月10號，宣佈同大佢6年嘅臺灣男演員周渝民結婚。


許光漢係一個臺灣男歌手、演員同模特兒，2013年入行。然之後又拍咗好多電影同電視劇，包括《罪夢者》、《陽光普照》等等，令到佢知名度大開。佢響2019年憑住電視劇《想見你》而出名，畀人封做「國民男友」。


1891年，聖母昆仲會修士去到大清，並喺1893年獲邀去到聖芳濟書院 教書。佢哋喺1950年中華人民共和國成立後走難來到英屬香港，喺聖馬丁書院執教，從此展開咗教育使命。1955年12月9號，全體師生搬咗去學校現址上堂。


呢間學校嘅學生組織一共分為八類，分別係學生會、社、學術類、興趣類、宗教類、服務類、體育類、服務類同埋校隊。大部分嘅學生組織嘅招生、行政同財務事宜，除咗年度計劃同埋報告要經顧問老師審核之外，其他全部由學生自己管理。


喺七八十年代，學生同舊生之間成日講「四海之內皆兄弟」嘅概念，以表示學校裏面唔同人嘅密切關係。之後，就變咗強調「Once a Xaverian, Always a Xaverian」，即係學生同學校之間嘅關係。


學校畀學生着波鞋或者皮鞋。大部份學生都係着波鞋返學，主要嘅顏色好似黑、白、軍藍、墨綠、暗紅、灰色等等，穿着顏色鮮艷同埋設計誇張嘅波鞋係唔畀嘅。學生喺冇體育堂嘅日子都可以着波鞋返學，所以成為學校學生嘅特色。


喺武漢肺炎香港疫情期間，曾華倩喺2020年2月2號喺社交媒體發文，話自己有輕微感冒，已自行隔離同埋做保護措施。佢話多謝醫護人員對抗疫情，但就批評要求政府封關以控制疫情嘅香港罷工醫護人員，聲稱佢哋威脅醫院運作，而相關言論引起爭議。


有網民釐清，要求罷工嘅醫護並唔係要求加薪、減工作量，而係政府「假封關」置港人安危於不顧，前線裝備同防疫用品等嚴重短缺，又要求她從醫護界角度考慮醫療系統可能爆煲，而當時就連親政府嘅藝人汪明荃亦表明封關好一啲。


2012年1月，有雜誌傳出佢病重嘅消息，證實係患上高致命率嘅胰臟癌，正喺度接受化療病情暫受控制。羅慧娟喺6月19號再度傳出病情急轉直下。身為羅慧娟好友嘅廖安麗同張崇德，接受訪問時都聲稱羅慧娟無事，但據悉羅慧娟月前已飛往星架坡就醫，由於近日佢病情急轉直下，佢老公劉志敏已急急飛到星架坡陪佢。


徐榮係香港無綫電視男藝員，參加1998年第13期無綫電視藝員訓練班入行，之後拍過好多電視劇，演出角色包括2006年《火舞黃沙》嘅閻國基、2007年《同事三分親》嘅裘俊同埋2012年《愛·回家》嘅馬強。


張庭本來係幼稚園先生，17歲畀星探睇中，接拍一個洗頭水廣告，從此踏入演藝圈。張庭風格活潑搞笑，令佢多咗個「女周星馳」嘅稱號，憑《歡喜遊龍》、《絕色雙嬌》、《壯志雄心》、《鐵齒銅牙紀曉嵐III》等等電視劇打開中國大陸市場。


韋小寶係個虛構嘅小說人物，按小說推算，小寶應該比康熙細兩歲，即係順治十三年出世，小說故事大約喺康熙二十三年左右完，小寶28歲。但係近來有人研究原型應該係清朝康熙時代嘅隆科多，只係隆科多就冇小說嘅韋小寶咁好彩。


韋小寶嘅阿媽韋春花係揚州妓院「麗春院」嘅妓女。韋小寶自世喺妓院大，佢為人好賭、鹹濕，鍾意鬧人、呃人、賭錢出貓直頭係家常便飯，不過有江湖義氣。韋小寶唔識字，但喜歡聽人說書，受故仔嘅英雄人物影響，個性幾義氣。


故事講富商文尚德為個女詠梅揀婿，何玉棠文武雙全，勝過二世祖張大福同其他人，可惜因為家貧被文尚德逼佢退婚。詠梅相思成病，佢奶媽於是安排玉棠男扮女裝前來探望，點知俾膝下無兒又好想納妾嘅尚德睇中，故事就係咁展開。


喺80年代，香港一窩蜂拍三級片嘅環境之下，曹查理算係非常搶手嘅男藝人，甚至曾經兩年內拍過40部三級片，更試過一個月片酬已有270萬。佢曾經表示，拍三級片係因為覺得自己高大靚仔，但喺《警察故事》或《最佳損友》等電影，就成日做奸角或者下把位，心有不甘，所以把心一橫去拍三級片。


好多人都以為佢好爽，但佢喺一次接訪問嘅時候就提到，其實佢每次拍親熱戲嗰陣會有忍唔住有反應但又要冷靜，然後下個鏡頭又要表現得好熱情，其實唔係咁頂得順。有時結果佢要NG好耐，例如喺《我為卿狂》入面，到最後對手村上麗奈反而叫佢嚟真，不過就俾佢拒絕咗。


《足球小將》，係高橋陽一創作嘅日本漫畫，作品喺1981年開始連載，喺日本同世界各地都廣為人知，故事講述足球技術高超嘅少年大空翼從小學六年級開始到進入職業足球壇之後所發生嘅故事。包括續作在内，全系列漫畫喺世界累積發行量已經超過8000萬冊。


作為玩具，胡迪認為自己嘅首要任務係照顧佢嘅主人，無論係安仔定係寶妮。但係當寶妮製造咗一個唔情願做玩具嘅「小叉」之後，胡迪一班人再度面臨「新生玩具來臨」嘅議題。小叉係寶妮而家最鍾意嘅玩具，但係佢並唔願意正視自己莫名而得嘅身分，試圖逃離並結束自己身為「玩具」嘅生命。


喺同胡迪一班人隨住寶妮一家喺坐旅行車嘅公路中，小叉終於成功逃離，令到胡迪要跳車搵返佢。喺兩個人開始展開一段迷失嘅旅途期間，胡迪喺一間古董店裏面同曾經舊愛嘅牧羊女寶貝重逢，並引發一連串嘅歷險。故事最後，胡迪搵到作為玩具嘅新意義，決定離開寶妮，同寶貝踏上新歷程。


佢之後去博監局投訴，然而回覆係，賭場交咗檢查報告，顯示係壞咗機，因此中獎唔算數，不過輸喺嗰啲所謂壞機嘅錢，就全部唔退返。之後高天賜着手幫葉先生追討呢兩筆錢。梁永鏗分析，或者可以喺香港向該集團興訟。陳捷解釋，賭場無辦法故意令老虎機噉樣故障。


响2014年7月15號，高天賜喺立法會全體大會上，為葉先生嘅遭遇同大把其他相似問題提出口頭質詢。雪萬龍回應話博監局判定咗佢冇中獎，因此冇錢收。高天賜表示對以上回覆感到失望，認為政府應該開間化驗室，專責檢驗博彩機器有冇故障，提高中立性。


响2014年7月22號，葉先生同高天賜一齊去崔世安競選辦公室遞信求助。葉先生向傳媒表示，懷疑事件牽涉官商勾結，政府有偏幫賭場嘅嫌疑。高天賜話，賭場噉樣搞法，會整衰澳門博彩業名聲，又希望可以同崔世安及譚伯源對話。


响2008年2月15號，澳門人鄧詩蘊喺威尼斯人娛樂場玩老虎機時，中咗「日日角王霸主」大獎，職員行埋去通知佢，贏得咗105.56萬彩金同澳門威尼斯人酒店嘅兩晚免費套房住宿，翌日有頒獎儀式，並叫佢攞出身份證同喺張聲明書上面簽名。


到咗2008年2月16號，鄧女士由職員帶到頒獎現場，跟住有另一個職員嚟到，問佢係唔係有親屬喺嗰間公司做嘢。鄧女士答咗佢話阿哥係之後，職員即刻拎份文件出嚟，指出因為有條款規定，該公司工作人員親屬冇資格參加上述遊戲，所以佢唔合資格，冇得收彩金。


《澳門日報》响2008年2月23號轉述鄧女士話，對該局嘅裁決好唔滿意，認為對澳門人好唔公平，又提及之前唔夠秤嘅香港人阿彤犯規入場，都攞到獎金……重指摘間賭場賠細唔賠大，又唔答員工家屬輸嘅錢會點樣處理，質疑賭場自訂嘅規條似乎凌駕於法律之上，希望政府同傳媒關注……佢誓言爭取到底。


住喺古晉市區嘅華人以客家人居多。客家人主要做農業、建築業。福建人同詔安人主要從事商業同建築業，而興化人大多從事漁業、腳車、輪胎等零件業。福州人大多經營伐木業，金融業等。海南人多經營咖啡店，而潮州人多經營雜貨業。


1960年，馬來西亞聯邦政府表示兩個校區將會分離並成為兩間互不隸屬嘅國立大學。馬來西亞國會喺1961年通過立法並且喺1962年1月1號將兩間大學分離，吉隆坡校區保留咗馬大名稱，而喺新加坡校區就改名做新加坡大學。


齣戲講有個中國大陸上山下鄉嘅男後生。佢返鄉下探佢女友個老豆。人哋知佢身世，睇死佢冇出色。有次呢個男仔見到有位高幹子弟俾人巴結，所以佢決定冒充高幹，搵着數。果然有人信以為真，圍住巴結奉承，當佢做貴賓，但係佢終於俾人識穿。


四眼仔係一部香港伦理片,谭咏麟饰故事主角李锦伦係一个心理犯罪天才。某夜，他雞姦而誤杀一名白粉少年，第二日，他在报上得悉探长  推测凶手係一个白目同性无能大陸人，非常气愤，因此佢向彭探长發出姦殺恐吓電話，被戴骠探长  跟到就捉左。


2000年10月，香港特首董建華去北京述職嗰陣，張寶華猛咁問當時嘅中共總書記兼國家主席江澤民，重問佢係咪「欽點」董先生連任特首。結果江澤民發嗮火，鬧佢「too simple, sometimes naive」而出名。


2000年10月27號，香港行政長官董建華去北京述職嗰陣，張寶華問到中共總書記江澤民支唔支持董建華連任特首，喺得到肯定嘅答覆後繼續問江澤民嘅表態有無「欽點」嘅意味。江澤民發脾氣，大聲鬧張寶華「跑得比西方記者還快」、「問嘅問題 too simple，sometimes naive.


喺2020年中，北京未經諮詢或香港人同意，強行訂立嘅《港版國安法》，曾經有一名支持呢條法例嘅聯署出現張寶華嘅名，但有關聯署之後被揭發做假，除咗張寶華之後否認有參與，另外名單上嘅蔣志光、徐熙媛、李巧靈之後都否認有份，而陳汝騫就一早離世。


《愛情故事》係香港歌手譚詠麟發行第23張粵語專輯，嗰陣係四大天王嘅全盛時期，呢張專輯都賣到差唔多廿萬張。製作單位第一次將音樂劇模式放入專輯嘅前半段，喺嗰時嘅歌壇引起咗轟動，雖然呢張專輯嘅創作理念好突出，譚詠麟自己喺專輯入面嘅表現都算唔錯嘅，但用音樂去講，就退步咗啲，主要原因係唱片公司將重點轉向咗開始紅嘅歌手張學友、黎明，喺揀歌方面自然係照顧佢哋先。


《我的生命我的愛》係香港歌手譚詠麟發行第24張粵語專輯。呢張專輯集合咗一啲收錄喺《世外桃源》、《迷情》、《情人》同《愛情故事》嘅歌曲，再加上嗰年無綫電視電視劇《大時代》主題曲「我的生命我的愛」同並無收錄喺佢1991年夢幻柔情演唱會嘅《凌晨一吻》同《滔滔千里心》」。


專輯收錄咗電影《烏龍行大運》嘅同名主題曲，電影《工讀生》嘅主題曲《彈起來！唱起來！》同插曲《這一刻多輕鬆》、《尋找》，入面嘅《尋找》係《想將來》嘅國語原版。專輯中重有5首歌係翻唱之前兩張粵語專輯入面嘅歌。


故事承接《賭俠1999》。化骨龍個妹去咗加拿大讀書。賭俠阿King同化骨龍兩個擊敗馬交文後，成為老千拍檔。加埋化骨龍表哥阿叻，三人合作喺大眼文嘅地下賭場呃咗一大筆錢。三人逍遙快活，點知大眼文派人來追殺他們，喺海邊酒店將化骨龍綁走。


阿King同阿叻俾人帶到中方高層面前。原來中方要僱用佢哋去賭城拉斯維加斯完成一個任務，去捉喺中國境內承建好多豆腐渣工程掠水之後走咗佬去美國嘅大建築商Peter朱，並帶返40億贓款。事成之後會畀佢兩個人1.


阿King同阿叻到賭城後，重遇阿扁同曉心兩個靚女。四人用美人計，並得到阿King朋友鹹片導演Handsome Wu嘅協助，卒之將Peter朱帶返大陸，並呃到Peter朱嘅夾萬密碼，起返贓款。阿King亦因此同阿扁拍拖。


阿寬喺沙灘遇到一個絕色尤物初戀，問到初戀嘅電話號碼之後就自己喺度發白日夢，點知俾法拉利嘅得力手下火龍同埋肥豬王捉住玩到陀陀擰，原來法拉利係借阿寬嘅出現嚟過橋去呃個有錢女嘅錢，而法拉利亦都收咗阿寬做佢嘅手下。


返到阿寬屋企，初戀挑咗粒彈頭之後就留喺房休息，點知呢個時候阿寬個女朋友PIZZA買咗宵夜上嚟，想提阿寬第二日要過澳門飲姐夫嘅生日酒，但係阿寬怕喺房嘅初戀會令到PIZZA誤會，於是作頭作勢帶咗PIZZA出去。


不過踢爆咗原來呢兩個護法係監獄嘅獄警，因為特別原因先至畀坐緊監嘅黃師虎出嚟赴宴，之但係就唔可以同任何人有任何接觸。席間因為阿寬話最痛恨老千，當眾挑釁黃師虎，點知俾黃師虎大肆侮辱返轉頭，最後搞到雞毛鴨血咁走。


阿寬襯千面人未到，就想去救埋初戀，佢撞咗入房時見到張床嘅被單下面有個女人係咁嗌，就即刻衝上前隔住張被打咗個男人幾拳，點知一掀開張被見到個男人原來係大有錢佬阿孖成哥，原來佢同佢老婆嚟咗法拉利屋企作客，喺間房度搞嘢。


阿寬搵極都搵唔到初戀，而呢個時候千面人帶住成班差人嚟到法拉利大宅，只見法拉利氣沖沖咁出嚟，重否認佢識得阿寬，而孖成哥就係咁投訴。返到差館，阿寬下傳返嚟帶有電腦病毒嘅光碟令到成個警局嘅資料銷毀晒，搞到俾千面人勒令即時停職。


雖然已經拜咗師，但因為要喺短時間之內要學到有能力對付法拉利報到仇係一件唔容易嘅事，於是阿寬直頭叫黃師虎出山，黃師虎開頭點都唔肯，後來同意打賭如果阿寬呃得到佢就親自出馬對付法拉利。阿寬同WASABI幾個出晒奇謀怪招都呃唔到黃師虎，後來法拉利嘅助手火龍帶住幾個手下嚟到黃宅，開槍打傷咗黃師虎之外重炸咗佢屋企，於是黃師虎決定出山去搵法拉利算賬，重突然轉性要送鑽石畀佢老婆，嚇到WASABI嗌晒救命。


嗰邊廂，初戀出現喺一間會所嘅卡拉OK貴賓房，房裏面等緊佢嘅就係大有錢佬李孖成，佢襯住李孖成毛手毛腳嘅時候一腳將孖成踢暈，然後裝入紙皮箱叫人運走。出到去會所門口時，見到一個好似黃師虎嘅人喺佢面前經過，佢上車之後就即刻打手提電話匯報畀法拉利知，點知講講吓黃師虎突然插咀，於是法拉利就叫初戀帶黃師虎去見佢。


呢一晚法拉利屋企人頭湧湧，除咗好多嚟睇賭局嘅賓客之外，重有嚟自賭業聯盟嘅幾位代表做監場，監察賭局嘅進行。阿寬同法拉利開始賭局嘅同時，WASABI同PIZZA就喺大宅四圍搵黃師虎嘅下落，卒之俾佢哋搵到個密室，正當制服咗個守衛想開鎖救人之際，初戀突然出現，於是三個人打起上嚟，最後都成功救咗黃師虎同埋三大富商出嚟。


由於受到華語同香港粵語用詞所影響，有啲馬來西亞粵語原有嘅舊用詞同慣用語都逐漸被取代。自從馬來西亞講華語運動推行以後，唔少中文教育背景嘅華人家庭漸漸以華語作爲家庭用語或者母語。但係，粵語仍然係唔少受英文教育嘅華裔第一或者第二語言，佢哋大部分都唔識華語。


《王子》係馬來西亞歌手張棟樑個人第三張專輯，喺2007年6月1號發行，本來預計2月推出，但因為孫燕姿喺埃及嘅意外，以及Captiol唱片只得一個宣企組，所以發片日期一直推後。發行專輯後，第一首主打歌《王子》立即登上各大榜第一名同第二名，專輯並加送《微笑Pasta》電視原聲帶嘅主題曲北極星的眼淚。


版本方面，中、港、臺同星、馬地區嘅版本略有不同，星、馬地區嘅版本加添《Heart》呢首歌。由於熱賣關係，喺7月6號再推出《王子慶功劇場版》，加添一隻DVD，內有三首主打歌MV同埋花絮、第二波主打歌《錯了再錯》16分鐘劇場版，星馬版另加《Heart》同埋《如果》MV。


潮州鎮，舊稱「潮庄」，喺臺灣屏東縣中央，地處屏東平原，東北同東鄰萬巒鄉，南接新埤鄉，西臨崁頂鄉，西北連竹田鄉。人口大約有5.4萬人，係屏東縣人口僅次於屏東市嘅第二大城市，結構上以漢族潮州人為多，亦有漢族泉漳閩南人、漢族客家人同埋原住民。


高中一年級學生綾崎颯，因為父母好食懶飛，搞到佢要一邊返學一邊做兼職養埋佢哋，最後兩公婆同人借咗一大筆錢之後一走了之，啲收數佬要颯父債子還。颯喺逃走嘅過程中遇到有錢大小姐三千院凪，仲喺綁匪手上救咗佢，之後凪就請咗颯做管家，仲出錢幫佢還清啲債，但係之後就要由颯嘅人工度扣返。


之後嘅《ハヤテのごとく! CAN'T TAKE MY EYES OFF YOU》喺2012年10月至12月響日本首播，共12集，《ハヤテのごとく! Cuties》喺2013年4月至7月首播，共12集。


林彪，原名林祚大，字陽春，號毓蓉。用過嘅名有育容、育榮、李進，湖北黃岡人。係中國人民解放軍將領、中國共產黨、中華人民共和國政治家，做過中華人民共和國國務院副總理、國防部部長、中國共產黨中央軍事委員會副主席、中國共產黨中央委員會副主席等要職。


林彪喺1966年文化大革命開始後，地位好似坐火箭咁上升，喺中國共產黨第八屆中央委員會第十一次全體會議上，升格為中共中央第一副主席，係嗰陣黨內唯一副主席，被確定為毛澤東親密戰友，人稱「副統帥」。1969年中共九大通過嘅《中國共產黨章程》更加將林彪為毛澤東嘅接班人寫入黨章。


但喺1970年，林彪同主張廢除國家主席嘅毛澤東爆發衝突，林彪嘅心腹陳伯達被徹底批判。林彪喺1971年初策動五七一工程紀要，密謀行刺毛澤東，不過事敗，喺1971年9月13號陰謀叛變事敗之後，帶埋妻兒坐一架三叉戟飛機逃亡去蘇聯，喺外蒙邊境溫都爾汗墜機身亡。


麻坡市，又叫香妃城、王城。屬於馬來西亞柔佛州麻坡縣縣府。佢喺柔佛州西北部，麻河下游，係麻河下游同柔佛北部重要產業城市。全市面積有135.2平方公里，人口有大約247,957人，係柔佛人口第三多嘅城市。


受鄰國星加坡嘅講華語運動影響，麻坡後生一代華人多數講華語，好少講自己鄉下語言，好多新一代唔識講自己鄉下話。馬來人同印裔分別用返自己語言，馬來語、泰米爾語同旁遮普語，有少部分用英文，不過絕大部分都識馬來語。


《玻璃心》係馬來西亞歌手黃明志同陳芳語喺2021年10月15號推出嘅單曲，一推出就受到歡迎，唔夠兩日就獲得過百萬點擊率。黃明志話首歌係「一首充滿了粉紅色的浪漫甜蜜情歌」，短短4日更加突破750萬觀看人數，同時亦喺香港、台灣、馬來西亞同新加坡熱門排行榜上面排第一。


不過，陳芳語對於被新浪微博打壓言論自由就顯得唔在乎，反而表現得好開心，仲親自錄影〈玻璃心〉清唱改詞版片，話自己仲有Facebook同IG，仲話「RIP weibo」，有唔少歌迷讚佢好嘢。而黃明志就喺佢Facebook發帖話「說者無意，聽者有心，這就明明只是一首情侶之間打情罵俏的歌曲而已，表示這支籌備了很久的MV有很多值得注意的細節，只要一直按暫停就會有驚喜。


小粉紅最初係中華人民共和國人士，尤其係自由派社交網絡用戶描述中國大陸立場偏向民族主義網民嘅用詞。之後可以用嚟指2010年中期，通過中國留學生同翻牆手段，喺境外社群網絡上湧現出大量傾向民族主義，同宣傳中國共產黨又愛黨嘅中國大陸青年，部分媒體將「小粉紅」視作現代版嘅「紅衛兵」，大部分小粉紅形成深受中國GFW建設所影響，因為中華人民共和國媒體都屬政府控制，民眾無法自行創建報刊同新聞網站，導致社會上「只有一種聲音」，一旦出現輿論宣傳錯誤等就會畀中國官方控制。


中國大陸嘅媒體集體聽從中宣部等辦公室嘅指揮，長期喺新浪微博等社交媒體入面轉發或者自行發佈煽動性文宣，例如「中國人民不吃這一套」、「XX國家沒資格對中國內政說三道四」，喺呢類舉措長期灌輸下，令到小粉紅堅持中國當局所認定嘅「網絡不是法外之地」，所以小粉紅好難同世界其他互聯網主流自由言論融合，導致自身同大眾區別鮮明。


佢哋雖然同呢幾年嚟同時湧現親中共人士立場相似，但係佢哋主要特徵係往往表示喺言論入面帶有偏激性，內容討論唔理性，外語使用能力生疏，提出嘅主張缺乏數據同可靠嘅文章做支撐，成日通過各種諷刺、揚言抵制方式喺網絡同社交平台入面攻擊、辱罵同佢政見相反嘅人，又易過度解讀辱華一詞嘅定義嚟舉報受到歧視，令到當事國家或者人不明所以。


小粉紅亦經常喺YY直播嘅頻道入面、騰訊QQ群嘅語音功能等中國大陸廣泛使用嘅交流平台進行網絡化集結，並喺領導者嘅統一帶領下，「出征」各個反對中國共產黨或者其當權者嘅媒介、個人、機構嘅社交媒體主頁等一切可以留言嘅區域。


小粉紅成日出征嘅媒體評論區包括三立新聞、蘋果日報、立場新聞、自由亞洲電台、德國之聲、美國之音、新唐人電視台、大紀元時報、BBC，因為佢哋唔受中華人民共和國審查制度所幹擾，喺發表涉中等資訊後成日令到小粉紅睇到之後覺得萬分羞辱，認為呢啲媒體抹黑緊中國，內容係虛假報道，更加有小粉紅唔理呢啲媒體所發表嘅內容，無論有無提及中國，都會留言攻擊，甚至用同一個帳戶喺唔同帖文發表同一個言論。


《馬來西亞聯邦憲法》第127條文明確噉將聯邦權力分成三個部分，即係立法、行政同司法，三權之間都受到嘅唯一制約係聯邦憲法確立嘅相互制衡。三權分立制度喺聯邦同全國13個州都係一樣，以貫徹作為治國基礎嘅聯邦概念。


馬來西亞最高元首陛下係《馬來西亞聯邦憲法》法定嘅國家元首，同時亦係馬來西亞海陸空三軍名譽最高統帥。就算最高元首擁有立法、司法同行政名義上最高權力，可以自行行使職權同皇家特權，但實際運作上，佢哋必須顧慮首相同內閣意見行使職權，憲法同時亦限制咗佢嘅權力。


馬來西亞13個每個州政府都係依據各州嘅州憲法建立同運作。每個州都有一個基於一院制嘅州立法議會。州議會由作為州統治者、一名議長以及州議員組成。州議員由各州嘅州選區由人民選出，係依據馬來西亞憲法受委。蘇丹或州者元首將會召開同領導州議會會議。


州議員嘅任期為5年，如果喺嗰段期間州議會無被解散。蘇丹或者州元首有權解散州議會。一旦州議會被解散，選舉必須喺解散日起60日內舉行。州議員亦可以同時擔任國會下議員。喺正式成為州議員之前，州議員必須喺州議長面前宣誓就職。


州政府由州務大臣或者首席部長領導，由各州嘅州立法議會以簡單多數原則產生。州務大臣同首席部長會建議佢哋各州嘅世襲統治者或者非世襲州元首行使佢哋嘅職權。喺9個有世襲統治者嘅州屬中，州世襲統治者必須根據州議會推薦，委任一位馬來人穆斯林擔任州務大臣。


塔利班以普什圖人為主，原本係一班經文學校嘅學生，但係阿富汗因為經歷抗蘇戰爭同反傀儡戰爭之後，成個阿富汗因為軍閥間混戰而搞到立立亂，周圍又殺人又強姦乜都齊，於是喺阿富汗境內，加埋巴基斯坦難民營入面一班經文學校嘅學生頂唔順，以穆罕默德·烏瑪教長為首嘅一班人，由最初只係清談時局嘅組織，決定用激進方式武裝起嚟，加入政治同軍事鬥爭，塔利班原本嘅目的係為咗剷除軍閥，恢復和平伊斯蘭社會，不過因為佢哋極端保守嘅宗教主張，執政期間搞到阿富汗經濟完全崩潰。


1979年蘇聯為咗擴展勢力而入侵阿富汗，但英美兩國為咗唔想令蘇聯坐大，就介入咗阿富汗抗戰活動。另外，沙地阿拉伯同巴基斯坦亦基於共同對伊斯蘭信仰嘅情誼，亦出手相助。其中美國對阿富汗嘅反抗軍提供咗成五十憶美元嘅軍事援助，而一個喺沙地阿拉伯富家子弟出身嘅賓拉登亦負責喺阿拉伯招募志願軍加入阿富汗反抗軍行列，佢招募到嘅志願軍差唔多有成三萬五千人咁多，呢啲加入抗戰活動嘅志願軍又叫做「聖戰者」。


1989年蘇聯軍終於撤離阿富汗，但係嚟自各國嘅聖戰者同喺民間游擊隊嘅聖戰者之間又開始發生鬥爭，因為喺抗蘇期間而造成政治真空，所以唔同嘅軍閥之間個個都想做阿頭，而啲軍閥之間嘅鬥爭手段又好殘忍，殺人放火姦淫擄掠乜都有，結果，以歐瑪爾教長為首嘅一宗教學生就頂唔順，就由最初只係議論局勢，純粹吹水嘅組織，武裝起嚟以激進方式同啲軍閥死過。


塔利班喺1994年掘起，由於好多阿富汗人對啲軍閥嘅所作所為已經忍無可忍，好多塔利班殺軍閥鋤強扶弱嘅故事開始周圍傳，慢慢喺巴基斯坦同阿富汗難民營支持同加入塔利班嘅人就越來越多，塔利班游擊隊好快就成為對抗軍閥嘅力量，但喺呢啲戰爭入面，佢哋都好傷，例如歐瑪爾教長就盲咗一隻眼，坎達哈省長就無咗隻腳，重有好多領袖個個唔係盲就係跛。


塔利班由宗教學生組成，自然以宗教信念為思想基礎，佢哋以「迪歐班德學派」作為信仰根基，思想相當守舊同排他性好強，佢哋守舊到唔準有現代生活，睇電視、聽收音機都唔畀。傳統上婦女因為要有「體面」，所以要全身包到實晒。


除此之外，由於傳統認為，婦女嘅責任係服侍丈夫同照顧仔女，所以唔畀婦女出街、唔畀返工、唔畀接受教育，結果喺塔利班政權下，好多婦女要喺街乞錢。另外，由於佢哋認為放紙鳶都唔係穆斯林行為所以禁止。喺2001年8月又下令禁止婦女進行任何娛樂活動，去旅行，出街買嘢都唔畀，違反嘅畀「宗教警察」發現，會立即鞭刑。


抗蘇期間，有幾隊喺阿拉伯嚟嘅聖戰者脫離咗伊斯蘭黨，同喺阿富汗嘅一啲普什圖部族酋長成立咗一個「古籣經與聖訓宣教黨」，佢哋信奉巴基斯坦瓦哈比派之中一個叫賽來非耶嘅極端主義派系思想。呢班人排他性好強，佢哋會將唔肯參加抗蘇嘅人當做叛教者，然後執行傳統伊斯蘭教法式刑法處死，又唔肯接受非穆斯林嘅支援，同時又鍾意襲擊外國記者。


受瓦哈比派影響而變得保守，加上喺打仗嗰陣，經文學院搵唔到一啲有毛拉資格嘅伊斯蘭教職人員入去教，搞到佢哋喺好多伊斯蘭同阿富汗歷史、伊斯蘭教法、古籣經智識都好貧乏，好多宗教智識都係靠自己估吓估下咁嚟，加上又同個世界脫晒節，唔好話一啲政治發展同經濟嘅理論，就算係好多現代伊斯蘭教法改革理論，佢哋直情連聽都未聽過。


後來佢哋喺巴基斯坦一啲伊斯蘭極端教派例如穆斯林兄弟會、伊斯蘭教士黨、巴基斯坦先知之友守護者、伊斯蘭學者協會入面搵人入經文學院教，喺原本保守思想之下，再混合咗一啲巴基斯坦「迪歐班德學派」思想，結果搞到重極端過呢啲極端派。


「迪歐班德學派」係遜尼派哈乃斐學派入面，一個喺19世紀英屬印度興起嘅伊斯蘭復古主義分支，哈乃斐學派其實係伊斯蘭敎派入面最開明一個教派，而迪歐班迪教派本來亦係一個追求改革嘅教派，著重點樣令現代思想同伊斯蘭教法融合，不過喺巴基斯坦嘅迪歐班德學派都傾向保守，佢哋有啲主張，例如排斥什葉派、反對任何形式嘅階級觀念、重有對婦女約束等，去到原本已經保守嘅塔利班手上都變到好極端，極端到連原本傾向保守嘅迪歐班德學派人見到都嚇親。


塔利班主要由普什圖族人組成，而普什圖族同哈薩拉族傳統上都係世仇，咁係由於哈薩拉人相傳係成吉思汗後人同突厥人、塔吉克人通婚嘅後代。而成吉思汗喺1222年因為報復佢一個孫仔喺巴米揚畀人殺死，於是將巴米揚地區所有人殺晒。


不過由於哈薩拉族喺阿富汗無論政治、社會重有軍事上影響力向來都係較大。哈薩拉族以什葉派為主要信仰，而塔利班就以遜尼派為主，塔利班向來都覺得什葉派偽善，加上傳統流傳落嚟嘅種族仇恨，結果以普什圖族人為主嘅塔利班喺1998年7、8月期間佔領咗邁馬納之後，就開始咗一連串針對普什圖族人同什葉派嘅大屠殺。


1998年8月8號塔利班車隊開入馬薩，之後開住架車一路瘋狂開鎗殺人，大人細路男人女人，連羊同騾仔都殺，一路殺殺咗兩日，殺到連唔係哈薩拉族都殺埋。之後有幾千個哈薩拉族人拉咗入監獄，又全部殺晒，一係就塞啲人入貨櫃屈死。


1998年塔利班喺馬薩發動嘅滅族大屠殺，除咗係針對哈薩拉族，亦係針對什葉派教徒。於是，以多斯特為首嘅一批塔利班士兵，聯同巴基斯坦一個反什葉派組織「先知之友守護者」，就殺咗入馬薩嘅伊朗領事館，殺咗十一個伊朗外交官同情報員，重有一個記者，令伊朗對塔利班極為不滿，不過由於塔利班死口唔認，雖然係人都知十幾人已經死咗，但都只可以當失蹤處理，結果件事就一路拖咗好耐，重引起國際社會同聯合國關注。


之後伊朗發動多次軍事演集，聯合國安理會見到就好緊張，搵人去咗同塔利班亞頭奧瑪爾傾，亦係塔利班第一次接觸聯合國官員。之後塔利班承認伊朗領事館十幾個人已經死咗，同時交出屍體，另外歐瑪爾釋放晒所有被佢哋捉咗嘅伊朗卡車司機，同時又承諾會聽聯合國話，又將指使殺人嘅多斯特收監，不過收監嘅原因唔係因為佢殺人，而係因為佢帶咗兩個哈薩拉族嘅女人做老婆。


聯合國因為要調停塔利班同哈薩拉族嘅種族仇恨而同塔利班開始關係，但無論哈薩拉族定塔利班都當聯合國無到。基本上塔利班唔知聯合國係乜，佢哋只係當聯合國嘅和平行動喺度搞笑同阻頭阻勢，亦覺得聯合國只係想喺阿富汗推廣西方價值觀，對聯合國嘅誤解令阿富汗好多人道救援工作做唔到。


1997年8月聯合國秘書長戈菲安南派咗阿爾及利亞外長布拉希米去睇吓阿富汗乜環境，之後喺10月開咗個「相關國家組織」又叫做「六加二國集團」，成員包括巴基斯坦、伊朗、土庫曼、烏茲別克、塔吉克、中國、俄羅斯同美國，希望促成巴基斯坦同伊朗對話，同時落實對阿富汗武器禁運，以及阿富汗各派系之間對話。


賓拉登因為支援阿富汗抗蘇戰爭而識到塔利班阿頭歐瑪爾，重做埋老友，喺塔利班佔領咗阿富汗首都成為阿富汗主要政權之後，重成為賓拉登同阿蓋達靠山，喺賓拉登發動幾次針對美國嘅恐怖襲擊之後，阿富汗成為賓拉登藏身之所，而塔利班亦一直保護賓拉登，即使國際社會不斷施壓要求交人，塔利班亦以賓拉登唔係塔利班嘅人，美國以致國際社會亦無証據話啲恐怖襲擊係賓拉登做，所以唔肯交人。


但係喺2001年美國發生911事件之後，英美聯軍向阿富汗轟炸，令塔利班無咗阿富汗政權。但係早喺1999年2月塔利班已經將賓拉登偷偷送出咗坎大哈，之後賓拉登去咗邊都無人知，結果賓拉登變成咗塔利班嘅負擔。


2021年7月，阿富汗塔利班政治委員會負責人巴拉達爾同中國國務委員兼外長王毅喺天津會見，中方表示阿塔係阿富汗重要嘅軍事同政治力量，希望阿塔推動阿富汗嘅和平和解，自主建立符合阿富汗自身國情、廣泛包容嘅政治架構。


中方強調，希望阿富汗塔利班打擊東伊運等一切恐怖組織。阿塔方面表示中國一直係阿富汗人民值得信賴嘅好朋友，讚賞中方係阿和平和解進程中嘅作用。阿塔對爭取同實現和平抱有充分誠意，願意各方一道，致力於係阿建立廣泛包容、被全體阿人民接受嘅政治架構，保障人權同婦女細路權益。


2019年9月初，中東半島電視台消息話美塔達成一個11點原則嘅談判框架。美國總統侵亦原本喺9月8號同塔利班領導人進行秘密和談，但係因為塔利班稍早前喺喀布爾嘅襲擊導致美國軍人死亡，侵宣佈取消同塔利班領導人談判。


2020年2月22號凌晨開始，美國、阿富汗政府同塔利班開始為期一周嘅「減暴」協議。「減暴」期間，塔利班將唔會對城市、公路、美軍基地同阿富汗安全部隊襲擊。阿富汗安全部隊同北約駐阿富汗聯軍亦唔會對塔利班展開軍事行動。


2020年2月29號，美國同阿富汗塔利班簽署協議，協議規定駐阿富汗美軍將會逐步撤軍，阿富汗塔利班就保證打擊恐怖組織基地組織、伊斯蘭國，並同喀布爾政府進行和平談判。由於阿富汗總統拒絕釋放塔利班囚犯，塔利班同阿富汗政府再次爆發衝突。


僅僅喺3月4號，塔利班又殺死至少20名阿富汗士兵同警察。塔利班喺阿富汗34個省當中嘅15個省發動30次襲擊，一共殺死咗35名阿富汗安全部隊士兵。隨後塔利班遭到美軍空襲。4月20日，塔利班又殺死至少23名阿富汗軍警及9名平民。


拜登就任美國總統後，宣佈美軍將會喺2021年5月1號開始撤軍，預定9月11號前美軍將會全部撤出阿富汗，多個北約國家亦表示將會喺阿富汗撤軍。2021年7月2號，美軍將巴格拉姆空軍基地移交至阿富汗軍方接管、白宮新聞秘書普薩基表示駐阿富汗美軍預計喺8月底前完全撤出。


2001年2月16號，歐瑪爾下令銷毀所有阿富汗境內所有非伊斯蘭文物，歷史悠久嘅巴米揚大佛成為銷毀對象，雖然聯合國教科文組織同外國非政府組織不斷反對，但塔利班一於話之你，喺2001年3月，經過近一個月猛烈炮轟下，最後炸到個佛像爛晒。


2001年美國發生911事件之後，矛頭直指向賓拉登，原因係早喺6月賓拉登已經發出警告將會對美國同以色列發動恐怖襲擊，所以喺2001年9月11號美國世貿大樓同華盛頓五角大樓受到襲擊之後，賓拉登自然成為頭號疑犯。


9月15號塔利班趕走晒阿富汗境內所有外國人，同時揚言如果附近有邊個國家幫美國，實會報復。但係喺正阿富汗側根嘅巴基斯坦政府就決議支持美國反恐政策，立即關閉阿富汗邊境，同時開放領空畀美軍飛機飛過。最後喺10月7號，英美聯軍連續幾日空襲阿富汗。


《牆外》係2021年推出嘅國語歌，由中華民國福建省金門縣觀光處委託黃明志等人創作，為當地做旅遊宣傳。其首次發表，係以音樂影片形式  喺2021年11月12號上載到 Youtube 平台，其中男主唱係黃明志，女主唱叫做「小花」，過咗一日，播放次數已經唔止百萬。


小王子係2015年開播嘅動畫電影，喺法國作家安特萬·迪·聖－迪舒皮利寫嘅同名小說改編而嚟。部片有法文同英文版，但英文版有好多位出名嘅荷里活明星嚟配音，包括占士·法蘭高、麗素·麥雅當絲、賓尼斯奧·狄奧·托羅等人。


9歲嘅女仔同阿媽一齊住喺石屎森林入面，阿媽希望佢入間好學校，但細路女聽咗阿媽講就搏命學，但搬咗新屋之後，隔籬屋嘅老坑飛咗張紙飛機過嚟，俾細路女睇啱咗。但老坑嘅性格有啲怪，日頭成日整返爛咗嘅飛機，晚黑成日用望遠鏡睇天上啲星。


女仔有日呃咗阿媽同老坑做老友，之後老坑向女仔講咗佢後生嗰時係飛行員，揸飛機喺被迫降落嘅沙漠入面，撞整諗到O嗮嘴嘅男孫回憶，而且呢單嘢講都未講過。而所謂嘅「男孫」喺好細嘅外星嚟，重同朵玫瑰花做咗老友。結果噉，老人有咁啱得咁橋撞正嗰位星之王子。


2015年10月28號～2015年11月30號，小王子喺廣州搞中國行第一站。佢主要用360度球幕電影同燈光場景、全方位沉浸式嘅互動體驗而打造比較勁而有真實感嘅小王子世界。將小王子古仔入面啲場景逐一整返出嚟。


梁嘉琪喺屯門東華三院邱子田紀念中學中學畢業，中學時期佢已經開始接觸話劇，雖然只係負責幕後工作，但已經由入面發掘出自己嘅興趣。畢業後入咗香港演藝學院戲劇學院讀五年，喺2003年考到藝術學士畢業。佢有演出舞台劇經驗，同王祖藍、湯駿業、劉穎璇由演藝學院時期開始已經係老友。


但梁嘉琪未有放棄演戲理想，2007年跳槽無綫電視積極發展影視事業。2009年，佢喺《學警狙擊》飾演第三女主角花若葆，開始多人識，2011年喺《女拳》飾演唐雪喬，大結局插死馬國明飾演嘅游三水得到唔少迴響。


1921年，瑪利諾女修會開始喺香港傳教。1925年，修會創辦咗瑪利諾修院學校，開始喺尖沙咀柯士甸道開班教授學生，嗰時只係一間幼稚園。1931年，校舍搬去太子道。同年九龍塘聖德肋撒堂成立，學校打算搬到呢一頭，就喺1933年開始興建窩打老道同界限街交界嘅新校舍。


香港日治時期，瑪利諾修院學校暫時停課。雖然學校喺1943年局部復課，但校舍大部份嘅地方喺1942年至1945年期間曾經改為日軍嘅醫院。嚮1945年，主樓側邊嘅修院動工興建，直至1953年起好。1950年，瑪利諾修院學校嘅舊生會成立。


瑪利諾修院學校校園裡邊有一棵大約70年歷史、高20米以上嘅南洋杉，被人話係「鬼樹」，係嗰度嘅標誌物。呢棵樹由2009年開始面臨被斬危機，雖然政府之前幫「鬼樹」擬定保育計劃，但喺校方一次渠務工程挖掘渠道嘅時候，整壞咗棵樹嘅主要根，最後喺2010年2月6號將棵樹整走。


有部份劇情亦廣為香港人認識，例如梁詠琪將垃圾統統掃到梳化底，眼不見為乾淨就當成「大掃除」嘅情節，喺2022年初就被時事評論員馮睎乾引用，批評中國政府堅持喺處理武漢肺炎疫情問題上「只要一人陽性就要所有送到城外管控區」集中隔離，揶揄呢啲叫做「梁詠琪式清零」。


《絕世好賓》，係一套港產片，2004年5月首影，阮世生導演，梁詠琪、劉青雲主演嘅愛情喜劇。故事講億萬富翁方立國，為個皇帝女Jennifer請外籍保鏢兼司機。陳志傑接受「特別任務」，扮菲籍私人助理幫Jennifer，搞出爆笑喜劇。


愛自己係香港歌手梁詠琪第一張粵語個人專輯，喺1996年由年代唱片發行，專輯當年大受歡迎，同名第一主打為梁詠琪第一首粵語歌曲，亦係佢嘅重要作品之一，梁詠琪憑著呢隻碟攞咗唔少獎，例如叱吒樂壇流行榜新力軍女歌手金獎，佢喺之後多次嘅演唱會獻唱過呢首歌。


《Today》係梁詠琪嘅第七張音樂專輯、首張粵語EP，喺1999年6月11號推出。《Today》係1999年度全港銷量最高嘅白金唱片，本地銷量約九萬張，EP內四首歌曲中嘅三首主打歌《我鍾意》、《遠在天邊》同埋《Today》都受到全城熱播並成為梁詠琪嘅代表作。


BeSide Me 係香港歌手梁詠琪嘅一隻華語加粵語專輯，喺2016年8月以經典卡帶+卡帶播放機嘅形式推出。專輯嘅名字讀音同『B Side』一樣，響應呢隻碟第一主打嘅名《B面第一首》，而《B面第一首》亦係梁詠琪作為入行20週年嘅主題曲。


梁詠琪喺呢隻碟定位自己做説書人，隻碟收錄咗4首故事歌曲，另外仲有六個音樂故事，同環球唱片旗下幾個歌手，包括涂毓麟、周殷廷、陳凱詠、文廸@ONE PROMISE、Kerryta@Dusty Bottle同埋趙浚承一齊演出。


梁詠琪喺呢隻碟定位自己做説書人，希望同樂迷進入自己自己閱讀世界。梁詠琪喺接受香港01嘅訪問時候曾經表示。童話故仔隱藏著唔少人生大道理，所以呢隻碟其實係畀成人睇嘅童話書，希望這本書可以帶俾大家多一啲正能量同希望，將日常嘅煩惱都驅走，心靈得到平靜。


另外，喺六個故仔嘅錄音過程入面，六個新人都係第一次同梁詠琪合作，各人除咗表示愉快外，當日也提早到場同佢對稿。佢哋都話因為怕 NG 而成為錄音時間最長嘅一個，大家都各自不斷背稿，非常認真，令錄音室變成考試場。


金毛尋回犬，或者金毛，係比較受歡迎嘅狗種。用來搵水禽獵物返嚟。今時今日，金毛係最常見嘅家犬之一，因為容易養，好馴並且對主人要求唔多，只要定期運動，餵食同見獸醫檢查就可以。金毛嘅獨特之處在於得人鍾意嘅性格，同人以及其他狗都可以相處得好好。


金毛尋回犬係一種大型狗種，外形同拉布拉多尋回犬相似，後生嗰陣最似，而淺色嘅金毛更似。最明顯區別係金黃色嘅長毛。毛色喺淺金色到深黃色之間。美國狗舍俱樂部標準規定金毛嘅毛皮係「豐富、有光澤、唔同層次嘅金色」，太淺或者太深色都唔得。


同拉布拉多一樣，金毛嘅智力、對人嘅感情、對細路嘅容忍度都好出眾，鍾意𠱁人，係天生嘅守護者，所以係優秀嘅狗醫生。不過，金毛成日要人陪著先至開心。響服從測驗中表現良好，可以係優秀嘅導盲犬。雖然可能唔夠拉布拉多尋回犬響野外測試表現咁出色，以突出嘅嗅覺見稱，亦係出色嘅獵狗。


金毛尋回犬呢個品種喺蘇格蘭嘅 Guichan 呢個地方嚟，由 Dudley Majoribanks響 1835年配種出嚟。話說 Majoribanks 去英國海邊小鎮 Brighton 旅行，去馬戲團見倒俄羅斯牧羊狗表演，想買兩隻，馬戲團嘅訓練員唔想一竇狗分開，Majoribanks 就將成個馬戲團嘅狗都買晒返嚟配種繁殖。


以呢四隻狗為基礎，同愛爾蘭蹲獵犬、沙色尋血獵犬、聖約翰水犬、士兵格獵犬、兩種攣毛嘅黑色尋回犬交配繁殖成一個新血統。Majoribanks 響裏面揀最理想嘅尋回犬出黎，佢嘅目標係要一種有活力、健康、易相處、乖、易訓練嘅狗。


1881年，Hon. Archie Majoribanks 帶咗一隻金毛到加拿大，喺 1894年響美國狗隻俱樂部註冊。係呢金毛第一次響呢兩個國家有記錄。1927年第一次響加拿大註冊，而安大略省嘅金毛尋回犬俱樂部響 1958年成立。


由於呢種狗受歡迎，對純種金毛尋回犬嘅需求亦高，成為一個不幸嘅結果，每年好多金毛俾唔再鍾意佢哋嘅主人遺棄，好多都係比較老而要睇醫生嘅。閂咗嗰啲大型嘅、臭名遠播嘅配種工場，成為另一個無家可歸金毛狗嘅來源。


嘉絨話係種非常之存古嘅語言，譽爲漢藏語系中嘅活化石。佢保留咗漢藏語古老嘅發音同語法。嘉絨話喺復原上古漢語嘅發音同文法方面有住好緊要嘅幫手。嘉絨話分爲四種方言，東部方言、草登方言、日部方言、茶堡方言，呢四種方言相互之間都聽唔明。


嘉絨話有豐富嘅動詞形態、時態。另外，動詞嘅人稱同數要同主語、謂語一致。呢種人稱標記喺其他藏緬語言都有，好似景頗話就有人稱標記、人稱同主謂語嘅統一。有啲學者認爲原始漢藏語可能就係有動詞人稱標記，不過呢套標記系統喺中文、藏文、緬甸文等都消失咗，呢種漢藏語系特有嘅嘢淨保存喺嘉絨話之類嘅存古語言度。


喺初期，研究嘉絨話集中研究喺四土話，另外三種方言冇乜點關注，直到1990年代起先有人研究。呢四種方言嘅唔同而家擺喺下面。四土話嘅資料來自黃良榮同孫宏開，茶堡話同日部話嘅資料來自向柏霖，草登話嘅資料來自孫天心。


李熙媛喺網上用奢侈品嗮命，博得唔少關注，討論佢同家人係唔係好有錢。二〇二三年七月劉靜儀自殺後，李氏被批評有份唈劉氏，因此有責任，佢個人同微辣集團同步開始沉寂，到唨二〇二四年一月，同一批其他微辣藝人分別重新活躍起唻，但係繼續因為嗰單命案俾好多網民抵制，縱使佢否認做過與此相關嘅壞事。


李熙媛原名李順莊，傳聞因阿爸鍾意賭莊閒而噉起名，曾傳出係學校教書，實際只是做過一段時間補習老師，識得㖨齡，佢加入澳門微辣之前已經同老闆六毫子係朋友，起初𠺬幕後嘅廣告發展部做嘢，一年之後轉去幕前做KOL。


TC Candler係個美國娛樂媒體，本身做電影評論，自1990年開始每年搞「全球百大型男」同「全球百大美女」選舉而出名。2022年之前，入圍者同獲選者都係由TC Candler自己揀嘅。但係2022年嗰屆增設咗「課金提名」制度，只要去訂閱佢個Patreon畀月費，就有得提名同投選，令獲提名人數大幅增加，同時令呢個獎嘅公信力大減。


2022年春季，MIRROR成員相繼入圍，一度引起香港傳媒廣泛關注，之後發現原來TC Candler呢屆增設咗「課金提名」制度，及後亦有更多香港男女藝人靠課金入圍，但因為公信力成疑，提名期中後期逐漸無乜香港主流媒體再熱衷關注。


184年發生黃巾之亂。雖然朝廷大軍好快就瓦解咗黃巾軍主力，但係啲餘黨同埋其他起事民眾此起彼落咁喺各地搞事。為咗更有效咁平息叛亂，朝廷就喺188年聽咗宗室劉焉嘅建議，將州刺史改做州牧，畀州牧掌控地方嘅軍政權力，結果到靈帝死咗之後就演變成州郡割據。


東漢獻帝建安五年，即係西曆200年，曹操嘅軍隊同袁紹嘅軍隊嚮官渡呢個地方決戰。袁紹有馬步騎兵共十五萬，糧草豐足。但曹操只得四萬，糧草又唔夠。雙方大戰各有勝負，情況膠着。袁紹嘅謀臣許攸投靠曹操，出咗一條橋畀佢。


這群人TGOP，係由一班來自台灣專業戲劇科班畢業學生所組成嘅網絡娛樂自媒體團隊。官方頻道喺2017年9月15號訂閱人數突破200萬，成為台灣第一個破200萬嘅頻道，官方頻道喺2019年8月15號突破300萬訂閱。


根據官方數字，家下報紙銷售量每日40萬份左右。佢哋除咗喺新加坡發行之外，亦喺中國、香港同汶萊等地少量發行。喺中國，一啲五星級酒店、大商場同埋公共圖書館，都可以閱覽到《聯合早報》。近年，佢哋亦有擴展網上媒體業務，主要服務新加坡同中國嘅讀者。


佢哋報導新聞嘅語氣幾迎合中國大陸，所以響大陸受到擁護。不過亦因為咁，佢哋受到一啲反共人士嘅批評。例如，親法輪功嘅《大紀元時報》，就曾經批評《聯合早報》喺中共殘酷鎮壓法輪功嘅問題上，中國新華社遙相呼應，連續不斷咁大量刊登誹謗攻擊法輪功嘅文章，對新加坡公眾造成極為惡劣嘅影響。


另外，喺武漢肺炎疫情期間，台灣政府同世界衛生組織秘書長譚德塞有唔少嘅交鋒，聯合早報就曾經發表文章為譚德塞護航，批評台灣副總統陳建仁同外交部長吳釗燮。事件引起台灣唔少關注，而民進黨立委蔡易餘亦曾經表示經過對《聯合早報》長久嘅觀察，形容佢係一個親中派嘅媒體，亦係中國大外宣嘅一部分。


喺張高麗涉嫌性侵彭帥事件入面，聯合早報曾經刊登一段彭帥接受嘅訪問，當中彭帥否認自己被性侵，事件引起全球好大關注，但之後BBC 記者馮兆音就揭發，採訪彭帥嘅顧功壘早係 2017 年已經離開《聯合早報》新聞部，轉到銷售部門，而呢份所謂報道，其實係中國官方嘅廣告。


校園面積有16,800平方米，有操場、跑道、足球場、標準籃球場、室內運動場，將來重會有室內泳池。學校以基督教做學校嘅宗教信仰，但係唔隸屬任何宗教團體。中學部係香港教育局特許嘅114間英文中學之一。幼稚園更係全球三間有福祿貝爾認證嘅幼稚園。


而家重建緊E座，而H座嘅新樓梯已經喺2017年嘅畢業禮前啟用。E座嘅改建工程預計將會喺2023年搞掂。到時會有更多新課室同埋多用途室、一座新禮堂、全天候標準室内游泳池、新圖書館、標準室內籃球場同羽毛球場等等嘅新設施。


民生書院最初係由紳商曹善允提倡興建。1916年曹善允同其他商人組成嘅啟德營業有限公司發展緊九龍寨城對開嘅九龍灣北岸地帶。曹善允覺得當時九龍城居民冇一個接受西學嘅機會，所以開始積極籌款興學。之後佢獲啟德公司創辦人之一區德逝世後由遺囑餽贈嘅一萬文港紙，重有同曹善允一齊做緊啟德公司董事莫幹生捐嘅一萬文港紙。


《紅薔薇》係臺灣歌手蕭亞軒嘅第2張錄音室專輯，2000年8月15號響維京音樂發行，呢隻碟由音樂人陳偉、Azlan Abu Hassan、Jae Y. Chong、Hari 'Haze' Krish Menon、鮑比達同Jit W.


專輯主打歌《薔薇》係日本女歌手Sakura作曲，日文原曲叫做《Oh I...》。第2首歌《一個人的精彩》係翻唱泰國女歌手Nat Myria嘅《Rak Gan Choie Loie》，呢首歌收錄喺佢發行嘅第5張錄音室專輯《Freshy Myria》。


《蕭灑小姐》係臺灣歌手蕭亞軒嘅第11張錄音室專輯，2010年9月24號響金牌大風發行。呢隻碟由小安、Jae Chong、蕭亞軒、阿弟仔、馬毓芬同陳思宇監製，而且蕭亞軒亦都有份參與咗其中5首歌曲嘅創作同埋3首歌曲嘅監製。


呢次王若琳仲特別請嚟斯洛伐克普萊斯堡85人交響樂團，拆解旋律，打造成蕩氣迴腸嘅版本。三首主打歌包括《Moon River》，《當年情》同《今宵多珍重》仲搵嚟香港演員張耀揚拍攝復古MV。王若琳喺接受台灣壹週刊嘅時候，形容件事好熱血，亦帶有幽默感同文化上嘅衝擊，自己好鍾意。


《創世紀》係香港電視廣播有限公司拍嘅時裝電視劇，由羅嘉良、郭晉安、古天樂、陳錦鴻、郭可盈、蔡少芬、陳慧珊同汪明荃主演，監製戚其義。套劇分兩輯，第一輯《創世紀》51集，第二輯《創世紀II天地有情》55集，總共106集。


《地產仔》係香港電視娛樂、天下一電視製作部、寰亞電視製作部聯合製作嘅電視劇，由鄧維弼、徐遇安監製，徐梓耀導演、編劇，主演包括有吳肇軒、廖子妤、胡子彤、邱士縉、徐浩昌、陳穎欣、張文傑、余香凝、林家熙、丘翊鵬、岑珈其、徐頴堃、鄭浩南、朱慧敏、麥子樂、鄭雪兒。


《飛虎之潛行極戰》，原名《飛虎極戰》，係邵氏兄弟同優酷合作拍攝製作嘅時裝警匪電視劇，由苗僑偉、黃宗澤、吳卓羲、張兆輝、王敏德同吳岱融領銜主演，並由梁烈唯、陳山聰、王敏奕、黃智雯、陳凱琳、高海寧、伍詠薇同龔慈恩聯合主演，監製樂易玲、李惠民。


《非一般媽媽》係新加坡新傳媒喺2004年推出嘅一套電視劇，由朱咪咪、李銘順、鄭雪兒、戚玉武、李文海同埋白薇秀主演。故事講述朱咪咪飾演嘅杜彩霞，本身係一個巴士司機，因為一次意外死咗，但係放唔低自己嘅仔女，仲有自己嘅同事，從而發生嘅故事。


金曲獎最佳台語女歌手獎係依家流行音樂類金曲獎演唱類嘅個人獎項。1990年第1屆設立「最佳女演唱人獎」後，台語女歌手就可報名角逐。之後女演唱人獎喺1991年第3屆同2003年第14屆2次跟演唱語言劃分後，台語女歌手獎便獨立設獎到依家。


南韓發佈完呢部劇8個鐘之後，網絡電視Viu第一時間發佈咗同韓文同步嘅中英文雙語字幕版，配咗字幕之後出街播就引起全國31.8%收視，重成為星加坡地區收視最高嘅節目，直到2016年3月達到大概全國60.8%用戶收睇。


1994年，品冠同光良加盟滾石唱片。1995年8月開始推出咗第一張國語專輯《掌心》。1996年5月喺馬來西亞出咗《多心》專輯，同年10月喺台灣發行《掌心》專輯。1997年，出咗《無印良品X2》專輯。1998年，出咗《三人行》專輯。


2006年11月10號出咗第4張專輯《愛到無可救藥》。2007年，6月23號舉行「愛到無可救藥　北京演唱會」、10月5號出咗第5張，亦係首張個人英文專輯《Need U Most》。2008年，3月14號喺上海大舞台舉行「那些女孩教我的事　上海演唱會」、4月18號出咗第6張專輯《那些女孩教我的事》。


2009年，2月18號喺香港紅磡體育館舉行「愛情在香港轉機！品冠香港演唱會09」同推出同名廣東歌為主題曲、6月19號出咗第2張精選集《一切為了愛》、7月18號喺台北國際會議中心舉行「品冠《一切為了愛》2009 All for Love World Tour世界巡迴演唱會」。


2010年，喺2009年參與阿牛執導，由一班馬來西亞藝人演出嘅《初戀紅豆冰》電影，2010年4月上映。9月21號開始參加幾米音樂劇《向左走向右走》演出，同許茹芸合作，做全方位演藝嘗試。11月30號出咗第7張專輯《當品冠遇見幾米 我想記得的47件事》。


2011年，接拍台視《姊妹》連續劇，首次擔任八點檔男主角。首集喺6月8號播出。12月30號出咗第8張專輯《未拆的禮物》。2012年，1月12號，同交往5年嘅台灣女友Jennifer喺台北登記結婚。2013年5月31號，喺facebook個人網誌宣佈首次升格做老豆，阿仔Jayden出世，跟品冠太太英文名J開頭，暱稱小V，跟從品冠英文名V開頭。


2014年1月，加盟湖南衛視《我是歌手》第二季、為第二位補位歌手，喺第三輪遭到淘汰，之後喺突圍賽演唱《我最親愛的》以第七名突圍失敗。3月7號，離開相信音樂，加入種子音樂。6月18號出咗第9張專輯《隨時都在》。


6月23號，喺facebook個人網誌宣佈阿女Vivian出世，跟從品冠英文名V開頭，暱稱小J，跟從品冠太太英文名J開頭。參加綜藝節目《來吧灰姑娘》。2015年，9月19號出咗第10張專輯《無法理解的大人》。


11月15號，加盟節目《隱藏的歌手》，係第5期嘅原唱歌手。11月28號，喺台北國際會議中心舉行《現在，你在哪裡？》世界巡迴演唱會。2016年，1月9號，喺上海國際體操中心舉行《現在，你在哪裡？》世界巡迴演唱會上海站」。


3月5號，加盟節目《詩歌之王》，和曾魯迅文學獎得主李元勝搭檔踢館成功攞咗第1名，晉級總決賽。4月18號，出咗數碼單曲《神奇每一天》。5月21號，喺杭州廣廈體育館舉行《現在，你在哪裡？》世界巡迴演唱會廣州站」。


故仔以1980年代未、1990年代初嘅香港為場景，片中不時帶過「97回歸問題」、「90年代移民潮」、「政治洗腦」等社會問題。由於1989年發生六四事件，加上國家過往嘅形象問題，最後引致大量港民移民，離開家園，所以喺呢個敏感時期提及「邪教」，令人有所反思社會問題。


女學生 Maggie 離奇被殺，社工周文傑懷疑 Maggie 嘅死同邪教有關，就同姓張嘅「宗教博士」進行調查。傑同博士成功混入邪教後，遇到 Maggie 生前好友 May。原來 May 為 Maggie 嘅死而傷心過度，並被邪教中人文瑛乘機呃 May 入會，意志薄弱嘅 May 逐漸被教主洗腦同埋控制。


傑同博士決意救出 May，但行動被教主發現。教主就下令追殺兩人，博士終於被殺。另外，教主為將傑置諸死地，先用 May 引佢出現，但傑為救 May 隻身赴會，並血戰邪教。教主喺危急情況下，命 May 槍殺傑……


世界十大傑出青年由國際青年商會組織舉辦，頒畀嗰啲為世界作出突出貢獻，得到世界認可嘅男女青年人嘅一項榮譽同鼓勵。每年都由來自世界各地嘅傑出人士組成評審團，每年從世界各地青年人之中評選出10位年齡介乎18至40歲之間嘅男女人士，凡係能夠達到一定嘅條件先至可以獲得呢個榮譽。


陳慧琳祖籍上海，1972年喺香港出世，曾經就讀香港玫瑰崗學校，早年曾經去過日本讀高中，後來喺紐約 Parsons School of Design 修讀圖像設計。1994年返到香港，下一年加入香港樂壇，佢細佬陳司翰亦都係藝人。


陳慧琳喺2008年6月18號「陳慧琳Love Fighters演唱會08」嗰時宣佈同劉建浩結婚，並聲稱將會生仔。婚禮最終喺同年10月2號舉行。佢喺2009年2月13號美心嫁囍禮餅 美心月餅續約儀式上宣布懷孕3個月。


香港旅遊發展局喺2001年4月1號成立，前身係喺1957年根據法例設立嘅香港旅遊協會，主要職能包括喺世界各地宣傳同推廣香港作為旅遊勝地，並積極提升訪港旅客喺香港嘅體驗。更會根據香港旅遊設施嘅種類同質素，定期向政府同其他有關機構提出建議。


此外，旅發局亦進行廣泛嘅旅客訪問同研究，收集有關訪港旅客特質、喜好等各方面嘅資料。香港旅遊發展局會參考呢啲研究數據，加上旅遊業嘅最新趨勢同發展模式、國際機構作出嘅分析同預測，進而為唔同客源市場同客群，制訂合適嘅推廣策略。


集郵又叫儲郵票，係一種興趣，又係一種學問。通過收集、研究各種「郵品」，集郵者除咗可以學識世界各國嘅歷史、地理、花草魚蟲同埋人物等相關嘅知識以外，重可以培養出一種「禪定」嘅情趣同埋培養耐性。唔少學校都鼓勵學生集郵，認為集郵嘅好處係怡情、益智等等。


因為過份炒作，有時會出現一尐唔理性噉搶購郵票嘅熱潮。1891年1月22號香港發行嘅「香港開埠五十週年」全球第一套加蓋改值紀念郵票，有英女皇頭像郵票加印英文「香港金禧紀念」，因為發行量只得50,000，而且每人限買20枚，郵局朝頭早一開門就出現人踩人嘅混亂情況，最後搞到兩個葡萄牙人畀人逼死、一個荷蘭水兵畀人打死。


美國當地喺1981年第一次發現咗愛滋病患者，而法國科學家喺1983年最先發現愛滋病毒。根據研究，愛滋病毒可能喺1960年代出世喺非洲中部地區嘅馬騮身上變種而成，人類一旦感染，可以通過血液製品、娼妓、同性戀同吸毒啲人傳播。


後嚟病毒一直蔓延到全球各地，成為重大嘅公共衛生隱患同社會問題而俾世界衛生組織同好多國家政府䀹住嗮。由於愛滋病被全球公認咗「世界最危險瘟疫」同「超級癌症」，加上冇藥可以醫得呢個病。1987年8月，美國兩位政治家占士賓尼同湯馬仕·匿他同佐納登·曼尼醫生喺美國嘅全球節目入面傾咗關於愛滋病嘅問題，佐納登·曼尼聽咗呢件事之後，向瑞士日內瓦嘅世界衛生組織反映，重通過咗呢項議案。


亞洲遊戲展首次舉辦前，新力電腦娛樂曾經喺香港舉辦過【'PlayStation 2' EXPO】，正正係2001年12月，PlayStation 2登陸亞洲市場。2002年，亞洲遊戲展首次舉辦，PlayStation 2 EXPO亦成為亞洲遊戲展嘅主要部分。


亞洲遊戲展2008喺2008年12月喺香港會議展覽中心Hall 1舉行，今年嘅PlayStation遊戲展覽館，特別設計成為一個佔地15,000呎嘅減壓遊戲空間，整個PlayStation遊戲展館會化身成為一個巨大嘅Spa。


亞洲遊戲展x 香港網絡遊戲展2009喺2009年12月喺香港會議展覽中心5號廳 FG舉行，今屆嘅代言人係容祖兒，佢會化身成為「太空金屬女郎」唱出今屆主題曲「桃色冒險」，MV內嘅祖兒穿梭古今遊戲世界入面載歌載舞。


亞洲遊戲展2010將會喺本年12月喺香港會議展覽中心5號廳 FG舉行，今年大會將以「破框震撼‧3D體感遊戲」為主軸，現場設有多款遊戲示範，畀入場人士可率先體驗市場上最新嘅體感遊戲產品。今屆嘅代言人為陳冠希，佢將會唱出今屆主題曲「Man in the mirror」，喺首歌入面佢首次披露2年來嘅心路歷程。


《杜蘭朵》係普契尼作嘅三幕歌劇，劇本改編自意大利劇作家卡洛·戈齊嘅創作。普契尼在生嗰陣作唔嗮全套歌劇，喺普契尼死咗後，弗蘭科·阿爾法諾根據普契尼嘅草稿將全劇完成。套劇喺1926年4月25號喺米蘭斯卡拉歌劇院首演，由托斯卡尼尼指揮。


新港中心係香港一個商場兼寫字樓，總共有兩幢，嚮九龍尖沙咀廣東道30號。新港中心樓下商場，高4層，連地庫兩層，即係有6層。新港中心係劉鑾雄華人置業嘅出租投資物業。嚮2006年10月8號之前，嗰道曾經有一間新港戲院。


《萬眾同心公益金》係香港香港公益金同電視廣播有限公司聯合主辦嘅一個大型慈善籌款活動，係無綫電視慈善節目之一。通常喺每年5月嘅其中一個星期六夜晚舉行，目的係為香港公益金籌募經費，表演內容通常以唱歌為主。


置地廣場，香港商場之一，亦係寫字樓，喺中環。由香港置地所起。畫則師為木下一。商場中庭英文如今又寫為LANDMARK ATRIUM，同歷山大廈、太子大廈同埋遮打大廈嘅商場樓層一齊合稱為LANDMARK。


荃新天地是香港新界荃灣區嘅一個商場。第1期面積300,000平方呎，設有40,000平方呎嘅露天園林廣場，以及1個面積達8,000呎、全港最大嘅巨型「直立花園」。第1期擁有180間商舖，上蓋物業係萬景峰，由信和置業管理。


塔石廣場喺2005年5月開始動工，將原址嘅塔石球場拆卸，將文化局大樓至塔石藝文館對開嘅一段荷蘭園大馬路整合成廣場一部分，地下起咗行車隧道，將原本東行馬路改落隧道。行車隧道喺2007年7月22號正式通車。


八間屋係八座兩層貴族式住宅同學校，喺19世紀末至20世紀初起。依家改建咗做文化局大樓、塔石衛生中心、澳門中央圖書館、澳門檔案館、塔石藝文館、澳門樂團總部、饒宗頤學藝館、澳門茶文化館，其中5間係廣場嘅一部分。


打開天空係香港寶麗金唱片同旗下正東唱片喺1995年為旗下四名新人，包括陳曉東、陳慧琳、邱穎欣同埋陳建穎推出嘅一隻合輯。呢隻碟最出名嘅係同名主打歌《打開天空》，呢首歌係1995年其中一首得到萬寶路香煙贊助嘅Marlboro Red Hot Hits（當年另一首係寶麗金唱片群星合唱嘅《為全世界歌唱》)，去到好多年之後都仲有一啲樂迷同埋傳媒提起，亦有喺陳慧琳同陳曉東嘅一啲精選碟入面再收錄過。


陳端生初寫再生緣好後生，為娛樂亞媽而寫。寫好十五六卷時，亞媽死咗，就無心機再寫落去。嫁人之後，做人新婦生埋仔更無心情寫。十四年後，因讀者眾多，盛情難卻，先至寫咗第十七卷，嗰時已卅四歲。兼老公又充軍新疆，久久未歸，咁嘅心情，實在寫唔落去，無結局。


2015年12月26號已經喺iTunes開放預購專輯，獨家收錄Digital Booklet，專輯推出第一日就即刻排到iTunes排行榜No.1。首批實體限量版開售3日就賣斷市同引起炒賣，所以唱片公司決定提早喺2016年1月15號加推精裝版本。


孫燕姿父母重視教育，希望佢能夠好好喺大學中學習，亦因此同華納前後花咗大概八個月時間先同孫燕姿簽約，並安排喺課後時間錄音，花咗約八個月嘅時間完成呢隻碟嘅錄音，並原定喺1999年9月或10月發行。但周建輝發覺專輯走向咗小眾市場，要求錄製更多歌曲，以符合較大眾口味。


呢隻碟一上市就大賣，喺台灣連續8週位居銷售冠軍，最終累計銷量係2000年全台銷售總冠軍，而且係2000年後台灣銷量突破30萬僅有嘅12張專輯之一。孫燕姿亦以呢隻碟，獲得包括台灣金曲獎最佳新人獎在內嘅十二項新人大獎肯定。


呢隻碟嘅第一主打《天黑黑》係香港同台灣都有好高知名度。香港高登音樂台曾經以NMSL為主題，推出一系列改編歌曲，當中包括改編自《天黑黑》嘅《VPN》，歌詞除咗提及中國大陸要翻牆上網之外，仲揶揄中國大陸網民對外面一無所知，自以為全世界都要聽佢講，唔夠人講就只能夠講一句NMSL，然後喺牆入面仲要以為自己好幸福。


AI孫燕姿係指喺2023年，有人透過新加坡歌手孫燕姿多年嚟嘅歌曲，用人工智能生成一啲疑似係孫燕姿主唱或翻唱其他人嘅歌，其中「翻唱」歌曲包括王傑原唱嘅《一場遊戲一場夢》、周杰倫原唱嘅《髮如雪》、伍佰嘅《挪威的森林》、王菲《紅豆》等，事件引起華語樂壇同埋一啲電腦科學家嘅關注，亦有啲人就呢啲人工智能生成產品，版權屬誰提出討論。


中華音樂人交流協會推薦2014年第一季發行嘅專輯同歌曲，專輯《克卜勒》同同名歌《克卜勒》都名列在內。認為專輯《克卜勒》「成功呈現出天后般的高度及水準，唱法更為純熟，貫穿靈魂深度，滲透到每一個細胞。誠懇度高，歌詞詮釋自然，不炫技，個人特質強烈。


難以訴說的魔力，可以讓聽眾透過她的角度看到故事的每一個角落。」對成張專輯畀「不得不推薦的專輯」高度評價。而歌曲《克卜勒》「延續孫燕姿的歌曲風格，豐富的音樂層次，誠意和創意具足的歌曲，曲式也非常完整，很值得想學寫歌的人觀摩。


漢奸，又寫做漢姦，如果根據《現代漢語辭典》定義，意思係「中華民族之中投靠外國侵略者，甘心受驅使，出賣祖國利益嘅人」。不過「漢奸」呢個詞喺歷史上唔同時間都曾經有過唔同意思。最初喺漢族王朝以背叛漢民族，投靠同漢族為敵嘅異族漢人，針對民族而唔係國家，例如歷史上秦檜就曾經因為同金國搞關係，結果長期俾人叫做漢奸賣國賊。


喺鴉片戰爭發生之後，喺面對其他國家侵略壓迫，中華唔同族群嘅人都變咗生死與共嘅整體，已經再無分民族，由於漢人係中國人主體，漢變成中國人泛稱。而喺抗戰嗰陣，有啲中國人投靠日本人掉轉頭打返中國人，呢啲掉轉鎗頭嘅人都俾人叫做「漢奸走狗」，針對呢類漢奸，愛國僑領陳嘉庚提議「敵未退出我國土即言和當以漢奸國賊論」，由國民參政會第二次大會通過，之後被譽為「古今中外最偉大的一個提案」。


2007年全國兩會嗰陣，中國社會科學院學術委員兼全國政協委員喻權域提出「漢奸言論懲治法」，以歐洲國家都有關於禁止為納粹翻案言論法例做例子，認為中國都應該有樣學樣，立法懲治漢奸言論。不過呢個提案畀人話影響言論同新聞自由而受到反對。


漢奸呢個詞，係《辭源》入面搵唔到，即係話喺五四之前，並無漢奸呢個詞，就算有都唔常用。而喺二十五史入面搵，就可以喺民國初年編纂嘅《清史稿》入面搵到漢奸呢個詞，即係話呢個詞唔會早過清朝開始有人用，而漢奸呢個詞喺《清史稿》總共出現過18次，大部份都係同鴉片戰爭有關，而第一次出現漢奸係喺卷 296 一份奏疏入面提到四川總督張廣泗「信漢奸王秋等，恐生他虞」，乃乾隆年代間初期苗族人反對改土歸流政策，有關漢人同呢啲苗族人勾結之事。


香港民主黨前主席李柱銘喺2007年10月17號美國《華爾街日報》撰文，內容話希望美國總統喬治布殊透過北京主辦2008年夏季奧林匹克運動會呢個機會，要求中國改善人權。之後，喺香港嘅親北京政黨、媒體猛話李柱銘賣國，重有好多文章都批評李柱銘係「漢奸」。


抗戰嗰陣拍嘅抗戰電影，亦經常出現漢奸作惡嘅情節，其中一啲出名嘅漢奸角式好似有湯司令、胡漢三、王柬芝、胡傳魁、翻譯官、張金龍、王連舉、何志武。另外李小龍電影《精武門》入面，一個叫「胡翻譯」嘅漢奸角色亦相當家傳戶曉，雖然呢個角色係作出嚟，不過佢成個形象同個性幾乎成為漢奸代表。


最初嘅火燭車，只係一部人力推動嘅水車，有泵用來泵水射水，所舊時消防局叫水車館。後尾變成用燒柴油嘅機器泵。時移勢易，隨住救火工作越嚟越專門化，家陣啲火燭車有分門別類，各有唔同分工，各有架生應付唔同災場，唔同類嘅火。


希臘亞歷山德里亞發明家 Ctesibius 喺西元前 2 世紀發明咗第一個消防泵。歐洲喺 16 世紀重新塑造消防泵，據報喺1518年同埋1657年分別喺德國嘅奧格斯堡同紐倫堡用過。1655有一本書提到一種蒸汽引擎帶動嘅抽水泵能夠「射水高逹40英尺」，但未提到可唔可以四周移動。


直到19世紀中為止，大多數消防車依靠人力移動，後嚟引入咗馬拉嘅消防車。1841年，第一次台機動蒸汽引擎消防車喺紐約市面世。但由於成日有人佔用同破壞，後嚟無再攞嚟用。20世紀初之前，機動消防車並未普及。


所有國家都有權驅逐冇居留權嘅人。一般嚟講，一啲犯咗嚴重罪行、非法入境、或者逗留超過簽證限期嘅外國人，都會俾人驅逐處境。喺有啲情況下，就算一個國家嘅公民都有機會俾政府驅逐，例如波斯灣嘅國家驅逐自己嘅公民出境，跟住俾錢科摩羅去接收佢哋成爲公民。


早喺18世紀發展嘅自然法，哲學家已經同意，一個國家由佢嘅歷史土地俾人驅逐係唔可以接受嘅。喺20世紀尾，聯合國起草關於反人類罪嘅條文《Draft Code of Crimes Against the Peace and Security of Mankind》，其中第18章包括“大型同埋冇原因嘅驅逐出境係屬於反人類罪”。


除咗驅逐去另外一個國家之外，亦可能喺一個國家入面驅逐。例如，喺美國內戰期間，喬治亞州驅逐咗400位女工廠工人，因爲懷疑佢哋係親北方。喺18世紀期間，邁索爾王國嘅蘇丹驅逐咗幾萬位平民，嚟喺帝國其他地方做奴隸。


喺二次大戰期間，史太林驅逐咗蘇聯國内嘅少數族裔，包括德意志人、車臣人、克里米亞韃靼人、烏克蘭人等等，大部分都係去西伯利亞嘅古拉格。歷史學家估計喺驅逐期間過世嘅有大約三分之一。喺蘇聯嘅70幾年歷史期間，估計有大約600萬人俾政府驅逐，其中有150萬人喺期間過世。


大使，全名特命全權大使，係一國元首向另一個派嘅最高級外交代表，有全面外交豁免權。大使初頭係君主制大國之間互派，之後發展到會派埋去共和制大國，二戰之後，各國逐漸變到向建交國家派大使，而唔再派次一級嘅公使。


松竹，日本電影公司，表演公司，全名松竹株式會社，日本平假名為しょうちくかぶしきかいしゃ，英文Shochiku Company Limited。松竹之名，取自創辦人白井松次郎同大谷竹次郎，當中松字竹字。


經常會喺句子尾部加上'la'、'meh'、'mah''ho'、'aiyo'、'lo'、“oh”、“one”等。同馬來西亞人或者新加坡人用英語交流時甚至會直接引用非英語詞匯，例如salah、tauke、ganjiong等。


《不義之戰》，原本叫《辣警霸王花2不義之戰》，係一套香港動作片，由李志倫做導演，譚耀文、唐文龍、梁琤、何佩瑜、林明禎、余曉彤、林琳奇、楊恭如、袁文傑、趙善恆領銜主演。套戲2017年9月煞科，2019年9月26號上畫。


《不義之戰》帶出現實人性嘅兩極、忠誠，背叛。忠直嘅人變得自我嫌棄同憎恨，悲痛嘅經歷亦成為自己嘅心魔。一個連自己都唔相信嘅人，一個一生充滿仇恨嘅人，一個活喺自己黑洞嘅人。一生中嘅矛盾同衝突，都源自多年前嘅一場戰事。


《一秒拳王》，係一套2020年出品，以西洋拳為題材嘅香港電影，由周國賢、查朗桑提納托古，同埋 ToNick主音趙善恆主演，林明禎、盧海鵬、袁富華、張建聲同童星熊倬樂亦有份演出，趙善恆執導同埋創作故事，章彥琦、何肇康、李浩田、凌偉駿合編劇本，原定喺12月3號上映。


成日喺酒吧渾噩嘅周天仁，自細就擁有一秒預知嘅能力，經常運用呢個超能力躲避債主，而佢個仔都對佢毫無寄望。有一日，喺街上招募拳擊手嘅葉志信，見到天仁嘅敏捷動作，好適合拳擊，於是，阿信決定要拉攏佢加入拳館，訓練佢喺擂台上比賽，同拳王鄭耀祖阿 Joe 對戰。


拍呢套戲嗰陣，趙善恆同周國賢都要日操六個鐘，學點樣做一個拳手，趙善恆形容過程笑中有淚，周國賢就話呢度係呢套戲係佢人生最熱血嘅一套，令佢搵番男子氣概，但佢開鏡前已傷咗髖關節，去到拍攝一場壓軸拳賽，對戰查朗桑提納托古嗰陣仲受傷送院聯咗八針。


Royz係日本入面嘅其中一個視覺系嘅樂隊。入面有5個成員，分別係由昴、杙凪、和稀、公大同智也嚟組成嘅一個樂隊。而呢隻樂隊喺2009年2月28號出道。而呢5個成員入面，其中昴係做歌手、杙凪同和稀都係做結他手、而公大係做低音結他手、重有一個就係智也，佢係做爵士鼓手。


錦衣衛指揮使司，簡稱錦衣衛，係明朝所設嘅特務機構，直接向皇帝負責。出去做嘢嘅校尉被雅稱做緹騎。洪武十五年，錦衣衛喺原親軍都尉府同所屬嘅儀鸞司嘅基礎上改制而成。下轄經歷司、南北鎮撫司同親軍所、馴象所等十四所。


無印良品誕生喺1980年。創立初期，全面檢視商品嘅生產流程，唔添加多餘裝飾，提供機能實用而且價格合理嘅商品。基於「嚴選素材」、「檢討製程」、「簡化包裝」三大原則重新審視商品價值。例如，省略咗紙漿漂白嘅流程之後，紙張顏色變成淡米色。


新疆維吾爾族人受到中共嘅大清洗，受到迫害、強迫勞動、宗教歧視等議題，喺2014年起開始受到關注。而喺2021年3月，多個國際品牌發表聲明批評中國強迫新疆維吾爾族人勞動，因此唔再用新疆棉花。事件引起全球唔少關注，但無印良品中國總部就回應中共官媒《環球時報》，話自己並無抵制新疆棉，而且一直有用，結果第二日公司股價急跌，一日內蒸發229億日圓。


事件涉及嘅鹹相，相中人都係香港藝人、歌手或者模特兒。事件引起香港警察調查同介入，曾經要求國際刑警協助調查。呢單嘢除咗令涉及嘅藝人名譽受損之外，香港警察嘅執法程序亦引起市民非議，而鹹相涉及嘅藝人都係中港台當紅明星，結果引起中港台三地網民瘋狂追相熱潮，又做咗連續成個禮拜香港報紙頭條。


2008年1月27號星期日8點左右，喺一個網上論壇香港討論區成人貼圖區度，有人登咗一張男女喺床上親密嘅相，而相入面嘅一男一女同香港當紅藝人鍾欣桐同陳冠希極似，相入面個女仔擘開對大脾，露出私處，於是呢張相就喺網上好多熱門論壇、新聞組之間相傳，網民都熱烈討論相中人係咪就係鍾欣桐同陳冠希，由於張相越傳越多人講，鍾欣桐所屬間唱片公司英皇娛樂集團發表公開聲明話張相只係移花接木嘅惡作劇，話張相係假嘢，又話已經報咗警。


喺之後1月28號下晝，又有一張鹹相流傳，相入面係一個女仔同男仔準備口交嘅情形，而呢張相入面嘅男女，仲好清楚睇到同藝人陳冠希同一個息影女藝人陳文媛個樣好似，同日凌晨又再傳出一張香港女藝人張柏芝作狀自慰嘅相。


由於鹹相涉及嘅藝人都係中港台當紅明星，而放相嘅人唔係一次過出，而係一日一啲咁出，結果引起中港台三地網民瘋狂追相熱潮。之後再陸續有其他好多唔同女藝人嘅鹹相喺網上面流傳，不過之後呢批相涉及嘅藝人都唔算好紅，佢哋都係一啲模特兒或者過氣歌星。


《撐》係一首喺香港反送中運動期間，由台灣董事長樂團發起，喺2019年香港七一遊行前夕推出嘅一首歌。呢首歌由吳永吉作曲，武雄填詞，由林夕負責填廣東話歌詞，何韻詩同黃耀明負責唱廣東話部分，另外參與嘅台灣音樂單位仲有大支、巴奈、吉那罐子、拍謝少年、冰島三郎、音速死馬、張雅淳、勞動服務、舒米恩、黃子軒、楊秀卿、滅火器樂團、儲見智、謝銘祐等。


成首嘅歌詞以華語同廣東話穿插，意思環繞台灣人支持香港人嘅民主運動，形容運動期間嘅境況就好似雨咁不停落，但係大家都要撐落去，跨過翻越香港政府傲慢嘅高牆。歌詞又提到，民主價值呢啲普世真理並無界限，抗爭過程唔需要感到孤單。


因為另外關於呢首歌嘅理念，董事長樂團主唱吳永吉喺接受訪問嘅時候亦提到，覺得香港嘅時光返到白色恐怖嘅戒嚴時代，覺得心酸。如果而家唔企出嚟，下一代台灣人會怨恨佢哋點解當初唔企出黎幫佢哋講說話，又擔心台灣會變成好似香港咁。


雖然製作過程唔夠兩個禮拜，但已經集合咗好多港台兩地嘅音樂單位。製作人柯智豪就透露，由於過程好急，所以佢哋以蒐集檔案嘅方式，有啲歌手直接喺屋企自己錄影後將錄音Send過去，另外亦有同步預約台北嘅錄音室，等歌手一有時間就可以直接過嚟。


北京路步行街係中國廣東廣州嘅其一步行街。喺越秀區嘅北京路入面。呢條步行街喺1997年2月20號開放，佢係廣州地區入面，繼上下九步行街之後嘅第二條步行街。呢個地方係古代起南海郡嘅所在地。值得一提嘅係，呢條步行街係廣州歷史以嚟，最犀利嘅商業集散地。


Twins係香港二人歌唱組合，由鍾欣潼、蔡卓妍二人組成，英皇娛樂捧起，一直喺佢旗下。2000年以一曲《明愛暗戀補習社》唱到街知巷聞，自始走紅，出過唔少專輯。直至2008年1月新年期間，因陳冠希電腦送修時洩露裸照所累，鍾欣潼停工，組合因而沉寂。


AKB48嘅創辦人同總製作人秋元康係創造一個幾乎每日都會表演同埋擁有自己嘅表演劇場嘅女子組合。成員人數經過多次增減，目前分為5個隊及研究生隊伍，主要作為輪流進行劇場公演嘅分組之用。AKB48亦獲健力士世界紀錄認證為世界上最多成員嘅流行團體。


AKB48取得成功後，秋元康以相近模式陸續喺日本其他都市同海外成立SKE48、SDN48、NMB48、HKT48、NGT48、JKT48、SNH48等姊妹組合，向唔同市場發展。2013年5月，AKB48成為日本史上單曲銷量最高嘅女性歌手。


由2018年4月2日起手，新編制嘅Team A通常會加隊長岡部麟嘅名，叫做「岡部Team A」，以便同2015年9月1日嘅「橫山Team A」、2014年4月24日嘅「高橋Team A」、2012年11月1日嘅「橫山Team A」、篠田麻里子喺2013年7月22日畢業之前嘅「篠田Team A」同埋2012年10月31日之前嘅二代Team A做出分辨。


新編制嘅Team K通常會加隊長込山榛香嘅名，叫做「込山Team K」，方便同2015年9月1日嘅「峯岸Team K」，2015年9月1日之前嘅「橫山Team K」，2014年4月24日之前嘅「大島Team K」同埋2012年10月31日之前嘅第二代Team K做出分辨。


新編制嘅Team B又通常會加前任隊長高橋朱里或者隊長岩立沙穗嘅名，叫做「岩立Team B」，方便同2015年9月1日嘅「木崎Team B」，2015年9月1日之前嘅「倉持Team B」，2014年4月24日之前嘅「梅田Team B」，2012年10月31日之前嘅原Team B做出分辨，至於主要由3期生組成、創立嗰陣時嘅Team B，就通常會叫做「原Team B」或者初代Team B。


新編制嘅Team 4又通常會加隊長村山彩希嘅名，叫做「村山Team 4」，方便同2015年9月1日嘅「高橋朱里Team 4」，2013年8月24日喺東京巨蛋重組直到2015年9月1日之前嘅「峯岸Team 4」，同埋2011年6月6日至2012年11月1日間曾存在過，冚𠾴由9至12期研究生組成、由大場美奈擔任隊長嘅初代Team 4做出分辨。


「Team 8」喺2014年4月3日嗰陣時正式組成，係AKB48第5支分隊，拎「去見你的偶像」嚟做活動宗旨，由2014年5月開始喺日本全國活動，而喺同年夏季起喺AKB48劇場嘅公演度表演。Team 8 由豐田汽車贊助，係AKB48第一個由外部廠商全面贊助嘅分隊，故此佢嘅個別活動多數會同豐田汽車嘅銷售部門合作，喺 Team 8 嘅歌曲MV入面耐唔耐都會見到豐田汽車嘅產品入鏡。


Team 8有獨特嘅組成方式，故此喺團體運作上嚟講佢係偏向做AKB48嘅「子團體」而唔係做分隊，同其他分隊有唔少位有分別。成員平時會喺自己所出身嘅都道府縣活動或者就學，亦都冇得成日停留喺東京嘅AKB48，故此參加AKB48全團嘅活動嗰陣時好難冚𠾴集齊曬啲全員，劇場公演亦都定必要揀喺週末、例假日或者長假呢啲時間度舉行，冇辦法同其他分隊同樣噉每日輪值。


喺Team 8成員入面，大西桃香嘅所屬經紀公司係Alligator，清水麻璃亞、小田繪里奈嘅所屬經紀公司係CENTRAL，本田仁美嘅所屬經紀公司係Vernalossom，小栗有以嘅所屬經紀公司係Zest，其餘成員嘅所屬經紀公司係DH。


冼迪琦自2004年開始出演過唔少劇集，例如《巨輪》、《蘭花劫》、《烈火雄心3》飾雯雯、《仁心解碼》飾陳美娟、《學警狙擊》飾江悠悠。2018年，佢獲選做日本偶像團體AKB48喺臺灣嘅姊妹團AKB48 Team TP頭一批香港成員。


金曲獎最佳客語歌手獎係依家金曲獎流行音樂類獎項。客家流行音樂嘅興起，受到現代音樂同全球化嘅發展趨勢影響，同埋為促進客家音樂嘅保存同創意，金曲獎對客家歌手嘅肯定有佢嘅重要性。2003年第14屆起最佳方言男、女演唱人2個獎項跟演唱語言分做台語男演唱人、台語女演唱人、客語演唱人同埋原住民語演唱人4個獎項，其中最佳客語演唱人獎自2007年第18屆起改名做最佳客語歌手獎到依家。


金曲獎最佳原住民語歌手獎係依家金曲獎流行音樂類獎項。2003年第14屆起最佳方言男、女演唱人2個獎項跟演唱語言分做台語男演唱人、台語女演唱人、客語演唱人同埋原住民語演唱人4個獎項，其中最佳原住民語演唱人獎自2007年第18屆起改名做最佳原住民語歌手獎到依家。


金曲獎最佳客語專輯獎係依家金曲獎流行音樂類獎項，2005年第16屆起，原「最佳流行音樂演唱專輯獎」跟語言類別設立國語、台語、客語同埋原住民語4項專輯獎，其中「最佳客語流行音樂演唱專輯獎」喺2007年第18屆改名做「最佳客語專輯獎」。


金曲獎最佳原住民語專輯獎係依家金曲獎流行音樂類獎項，2005年第16屆起，原「最佳流行音樂演唱專輯獎」依語言類別設立國語、台語、客語同埋原住民語4項專輯獎，其中「最佳原住民語流行音樂演唱專輯獎」喺2007年第18屆改名做「最佳原住民語專輯獎」。


金曲獎演奏類最佳專輯製作人獎係依家金曲獎流行音樂類獎項，自1991年第3屆金曲獎起即頒發最佳演奏專輯製作人獎。1997年，金曲獎演奏專輯製作人獎同演唱專輯製作人獎合併，直至2007年，第18屆金曲獎再將流行音樂類專輯製作人獎項劃分做演唱同演奏2類，同分別授獎。


金曲獎特別貢獻獎係依家金曲獎頒發獎項，即一般叫嘅「終身成就獎」，嗰個獎項喺台灣樂壇所佔地位同香港樂壇個金針獎。呢個獎項主旨喺表彰同獎勵，長期從事有聲出版相關行業個工作者，同埋喺業內有特殊貢獻、深遠影響同卓越成就個團體或個人。


特別貢獻獎有既定個報名時間同審核過程，頒發規定同金曲獎其他獎項稍有不同，得獎名單會提前公佈。呢個獎項個得主並無人數上個限制，有可能從缺，但都有可能唔單止得1位得獎者。得獎者冇限係唔係在生，都有已逝世個音樂人獲得追頒呢個獎項。


目前特別貢獻獎最年輕在生獲獎者係陶曉清同江蕙，2位都係54歲時獲呢個殊榮。如果將追頒授獎者一起納入計算，就由鄧麗君以43歲成為最年輕得主，鄧麗君都係香港金針獎得主，佢係首位都係目前唯一一位同獲香港台灣兩地終身成就獎個音樂人。


陳志雲喺出世嗰陣有十一磅重，佢係土生土長嘅香港人，鄉下嚮廣東省雲浮，佢早年先後讀過聖芳濟各英文小學、聖芳濟書院，香港中學會考得 3B 3C ，1983年香港大學畢業，主修語言學及舞台製作，之後撈過政務主任10年。


2010年3月，陳志雲涉嫌貪污被香港廉政公署調查，無綫亦因此停晒佢嘅職務，2010年9月正式被檢控。2011年9月，陳志雲被判無罪，控方後來上訴。2011年12月，陳志雲辭職，聲稱同無綫電視董事局嘅人事變動無關。


2012年11月，上訴庭三位法官裁定原審區域法院法官裁決犯上咗法律觀點錯誤，撤銷本來嘅無罪裁決，下令案件發還原審法官續審。2013年3月原審法官維持陳志雲無罪裁決，2015年底上訴庭改判佢有罪同罰款，2017年3月終審法院改判佢無罪。


佢喺澳洲悉尼科技大學室內設計系畢業。喺2003年度全球華人新秀歌唱大賽，佢攞到冠軍同「最佳台風獎」兩個獎，同年代表悉尼去香港參加全球華人新秀歌唱大賽總決賽，同屆參賽者有陳偉霆。2003年至2006年喺電視廣播有限公司同埋2CR澳洲中文廣播電台擔任節目主持人同司儀。


Neway係卡拉OK集團，喺2021年香港有12間分店，澳門有兩間分店，馬來西亞有八間分店。2021年5月4號，集團旗下公司 Neway Music Limited，俾代表環球、華納、新力三大唱片公司嘅債權人香港卡拉歌曲版權聯盟有限公司，入稟高等法院提出清盤呈請，排期2021年7月28號進行聆訊。


Neway喺1993年開設首間分店，初期主要喺商業中心區開，例如旺角、尖沙咀等。其後亦喺新市鎮同其他地區開設分店，以迎合市民生活所需。Neway喺2000年代成立Neway Star，成為香港首間由卡拉OK開設嘅唱片及經理人公司。


過往Neway曾經同加州紅合伙成立「同成發展有限公司」，爭取東亞唱片、環球唱片等公司嘅新歌試唱，但喺2008年拆伙。由於同成發展實際運作由加州紅負責，所以Neway曾一度失去東亞唱片等公司嘅獨家試唱權。


1990年代尾，香港幾間卡拉OK集團嘅惡性競爭甚至倒閉，導致香港卡拉OK市場最終只剩番加州紅同埋Neway兩個集團形成寡頭壟斷。Neway最終喺2010年3月初完成收購加州紅，並以兩個品牌繼續運作，外界預料Neway會壟斷香港嘅卡拉OK行業。


除咗Neway本身嘅品牌外，Neway亦營運CEO Neway嘅品牌，以較優質服務去吸引高消費嘅顧客幫襯。CEO Neway除咗以獨立品牌運作外，每間房亦會加設獨立洗手間，並加設多部電視以營造較立體嘅影像，裝潢亦比一般Neway豪華，不過整體收費就比一般Neway貴。


2021年度叱咤樂壇流行榜頒獎典禮係由香港商業電台舉辦嘅香港音樂頒獎典禮。典禮喺2022年1月1號夜晚8點，喺亞洲國際博覽館一號展館舉行。呢屆頒獎典禮嘅口號為「啦啦啦啦 即刻青春」。另外，本屆頒獎典禮回復為實體形式，並設有觀眾席。


連同幕後獎項，林家謙一共攞到五個獎項成為大贏家。張敬軒就奪得「至尊唱片大獎」，成為繼張學友、黎明、陳奕迅、古巨基同埋謝安琪後，第六位達到「叱咤大滿貫」嘅歌手。鄭欣宜首奪「女歌手金獎」同埋繼2016年後再次攞到「我最喜愛的女歌手」，係繼鄭秀文、王菲、楊千嬅、容祖兒同埋謝安琪後，第六位「雙料歌后」。


福田站係深圳地鐵其中一個站，喺福田區民田路同深南大道嘅交匯處，屬於福田綜合交通樞紐工程入便，可以連接廣深港高速鐵路同廣深城際軌道交通嘅福田站。個站由2011年6月28號開始啟用，係蛇口線同埋龍崗線唯一一個轉車站。


頻道喺1994年8月28號開播，初期係廣東有線電視屬下嘅體育頻道，2001年取消有線電視時搬到廣東電視台大院入面繼續辦，成為廣東電視台屬下嘅頻道。頻道開播初期好多時直接轉播ESPN、衛視體育台同ESPN STAR Sports，但2001年ESPN跳轉到臺灣版之後雖然繼續播出，直到2003年停播為止。


頻道播出語言方面，開播第一年屬英文廣播，從1995年開始改成粵語做廣播。2001年底開始改成粵、普雙語廣播。雖然有另外嘅純普通話版係同重慶電視台合作，喺2006年1月1號開播，但後嚟喺2012年2月25號朝早因合作協議到期而停播。


2005年10月10號挨晚，頻道正式開播，初期節目多數都圍繞歐洲地區嘅足球聯賽為主。尤其係英超、意甲、西甲、德甲呢四大聯賽比較多，亦有時播出部分非歐洲地區啲足球賽事，但凈限收費頻道模式播出。播出初期凈限上海先至有得睇，到2007年同年2月12號落戶北京，9月18號落戶廣州同埋中國大陸各大酒店，12月底正式落戶深圳。


電視台早期係廣東經濟電視台同廣東有線廣播電視台呢兩間完全獨立嘅機構，前者喺1994年12月22號開播，後者喺1993年12月4號開播。嗰時廣東經濟台凈得一個頻道，廣東有線台屬下有都市、影視、體育、信息、購物、及卡通等6個頻道咁多。


由於廣電總局喺2001年7月1號話取消有線電視，結果有線屬下嘅都市、信息、影視、購物、卡通等5條頻道冚唪唥同廣東經濟台合併而新成立咗呢間機構。合併咗之後，原先廣東經濟電視台變成南方電視台1套，屬下嘅都市、信息、影視、購物同卡通分別變成2、3、4、5、6套節目，而體育台搬到廣東電視台屬下。


各個頻道嘅台標用法都差唔多。多數規律係中間「TVS」字樣，左邊擺住橙底帶「南方」嘅白字，右邊有頻道冧巴。而南方衛視喺台標右上角加咗粒星星。雖然廣東有線廣播電視台喺2001年被取消咗，但台徽重喺電視採訪嘅咪牌用緊。


，簡稱廣州綜合頻道，係廣州電視台屬下嘅免費綜合頻道，主要播新聞、劇集、綜藝、資訊、健康、生活等節目，語言播出方面，除咗《中國城市報道》、《行風面對面》、午夜時分播嘅《經濟新聞》節目係純普通話之外，其他節目都係以粵語形式播出。


中國大陸改革開放後無耐，廣東珠三角地區成日用魚骨天線接收香港嘅本港台、翡翠台而形成慣性收視，加上廣東本土嘅電視台廣告收入低下，廣州本土未有自己嘅電視台，當地政府為咗解決呢個收視情況而喺1988年1月10號新成立咗間市級嘅電視台，從而正式開播。


2018年2月9號，嗰日嘅《廣視新聞》最後一次喺花果山入面播，由高晞做主持，同平時一樣播夠55分鐘嘅新聞同埋天氣。喺新聞播完之前，主播同觀眾講拜拜之前，高晞話「呢個亦都係廣視新聞最後一次喺花果山台址播出。


，簡稱廣州新聞頻道同埋直播廣州頻道，係廣州電視台屬下嘅免費新聞頻道，主要播新聞節目同評論、部分時段播娛樂等節目，語言多數以粵語為主，亦有少數係普通話節目。呢個頻道喺廣州地區，雖然有冇裝機頂盒都可以睇到呢個台，但至少要插有線電視天線先可以收到嘅電視頻道之一。


，簡稱廣州影視頻道，係廣州電視台屬下嘅免費綜合頻道，主要播劇集節目，語言以粵語為主，亦有部分時段係普通話播出。呢個頻道喺廣州地區要裝咗機頂盒先至收到嘅電視頻道之一。喺佛山有線，呢個頻道以收費形式播出。


頻道喺1994年5月23號開播，初期係廣州有線電視屬下嘅影視頻道，2001年取消有線電視時改嗌廣州影視頻道。播出語言方面，初期以普通話做廣播，直到2006年中改為粵語廣播，雖然2009年開始保留咗一部分普通話嘅節目嚟繼續廣播，但多數嘅粵語節目唔受影響。


頻道喺1994年5月23號開播，初期係廣州有線電視屬下嘅頻道，2001年取消有線電視時加入咗廣州電視台，2009年全面改成普通話播出，但過咗亞運會之後除咗重播節目之外，其它節目改成普通話播出。2012年加咗經濟與法嘅撈稿而改名做經濟與法頻道，2019年改名做法治頻道。


頻道喺1994年1月1號開播，初期係廣州有線電視屬下嘅體育頻道，2001年取消有線電視時改嗌廣州競賽頻道。頻道開播初期且冇自己嘅直播節目時，直接轉播ESPN、衛視體育台同ESPN STAR Sports，但2001年ESPN跳轉到臺灣版之後雖然繼續播出，直到2003年停播為止。


2003年3月1號，由於廣州數字電視正式開播，頻道率先喺巴士正式上線而開播。初期凈限有珠江寬頻同巴士、的士入面做電視廣播業務嚟傳遞信息。2005年因甜果時光盒推出而加開一個頻譜，2007～2009年廣州市區從模擬信號轉成數碼信號後先至多咗有呢個台接收。


從佢開播之後一直以嚟，佢實施咗分開機頂盒版同巴士版、的士版嚟播。直到2017年3月底，頻道播出範圍縮水到得返廣州地區嘅巴士版播，原先珠江寬頻同甜果時光版先後改成轉播廣州電視台綜合頻道嘅節目，網上直播除巴士版外，其他信號先改成有聲冇像畫面，幾日後再切斷咗直播信號。


1994年5月23號，廣州有線電視開播時連呢個頻道都開播，初期嗌廣州有線生活頻道。2001年取消有線電視時同廣州電視台合併而改名做廣州電視台生活頻道。後嚟因為考慮到廣州地區有越嚟越多鬼佬住同埋迎接2010年亞洲運動會，2005年3月28號改名做「英語頻道」嘅名義嚟辦，但實際上，播出嘅節目唔單止好少係英文節目，兼且得好少節目配上英文字幕。


2020年5月19號，經廣電總局批復，由於廣州電視台要開播南國都市4K頻道，所以要決定將少兒、生活同購物三個頻道嘅高標清版停播。直到同年6月8號零時三十九分，頻道亦正式宣佈停播，即係有住十四年嘅購物頻道亦正式成爲歷史。


由於廣電總局喺2001年6月29號下發咗份通知，話要取消有線電視。嗰時廣東電視台有兩個無線台號，為咗保持兩個台號一齊嗌嘅優勢，結果將廣東有線電視台同本台合併，時隔兩日重要求中央統一取消有線台信號。最後廣東有線屬下除咗體育頻道畀咗廣東電視台之外，其它頻道冚唪唥同廣東商台合併，變成新成立嘅「南方電視台」，最後商台同有線台成為歷史。


中共廣東省委宣傳部收到廣州有線電視台開台料之後，有樣學樣跟佢，喺1993年12月4號成立咗間有線電視台，而機構喺1994年4月1號同6月1號俾國家廣播電影電視部批准而成立。電視台開台之後，除咗轉播中央、省、市同兄弟嘅省級衛星電視等好多套節目之外，重開辦咗體育台、信息台同兩套調頻立體聲廣播音樂節目。


2001年7月1號，由於廣電總局話要取消有線電視，所以電視台原先有嘅都市、信息、影視、購物、卡通等5條頻道冚唪唥同隔籬嘅廣東經濟電視台合併，變成新成立嘅南方電視台。而有線電視嘅營運管理工作畀咗廣東有線廣播電視網絡，而審查同插播權交咗畀南方電視台。


2014年9月，深圳地區為咗打造更加好嘅法治化環境，而轉成一流法治嘅深化改革地位，最後喺同年11月8號開播法治頻道。初期嗌過法治沙頭角頻道，期間推出咗《法治時空》同埋《熱點對對碰》嘅法治評論節目。後嚟無耐改名做法治頻道嚟加強法治宣傳。


從2016年9月15號晚黑開始，當日播出嘅節目片尾時發佈咗公告，話頻道因為技術性原因而喺第二日凌晨停播。具體講嘅「技術性原因」可能係同央視、各地衛視、重有網上媒體嘅衝擊，令地面頻道逐漸失去優勢。另一種原因係同頻道未經廣電總局審批有關。


有人批評佢實際係兩面手法，以往響節目上揮舞中華民國旗、高唱「復我河山、救我同胞」嘅愛國歌，甚至揶揄大陸女性「我拿青春賭明天、不給小費算強姦」價值觀偏差嘅順口溜，打面佢「一邊罵台獨，一邊損大陸」。更有網友質疑，黃安瘋狂舉報台獨藝人，其實只係為咗掩護佢響節目上違規推銷可疑保健品。


雖然黃安經常歌頌中共政權，但係佢每次有病嘅時候都返去台灣使用保健睇病，令唔少台灣人不滿，亦引起咗台灣國內對於長期旅外國人享有台灣健保資源議題嘅關注。去到2020年11月，台灣健保署就計劃修改法例，將針對旅外國人停復保嘅制度進行修正，結果黃安相當不滿，喺微博發文重砲抨擊民進黨政府。


宇多田 光喺美國紐約出世，身高158厘米，日本流行歌手。阿媽藤圭子係歌手，阿爸宇多田照實係個音樂總監，宇多田一家名為U3喺1993年發表大碟《THE STAR》，事務所名為U3 Music。宇多田光喺2002年結婚，老公紀里谷和明係一個導演，曾經為宇多田光拍攝多首歌嘅PV。


所屬唱片公司係EMI Music Japan Inc.同環球唱片旗下嘅Island Records。佢嘅出道大碟《First Love》係日本音樂歷史上最高銷量大碟，其後嘅《Distance》同《DEEP RIVER》亦打入日本銷量最高銷量大碟十大位置，所有日文原創專輯全球銷量都過百萬張。


2007年3月3號宇多田光突然喺個人網誌上宣布離婚。佢話同前夫紀里谷和明喺呢四年半都成長咗唔少，亦都慢慢咁改變。兩人喺未來理想同夫妻關係上開始有分歧，經過懇談後決定離婚。佢哋喺3月2日辦好手續。佢最後重祝福前夫繼續活躍工作。


1998年12月9號全日本發行嘅出道細碟，分別以八厘米同十二厘米細碟形式發行。十二厘米版本細碟一登上日本ORICON排行榜就佔據咗第十二位，發行第二週更加上升至第六位，最高紀錄排名第二，八厘米版本同時上榜，最高位置佔據第四位。


兩個版本嘅細碟合計共賣咗大約二百零六萬張，出貨數量達到二百五十五萬張。呢張十二厘米版本細碟影響日本日後漸使用十二厘米唱片推出細碟。總結1998年全年細碟總銷量，十二厘米版本細碟登上第五位，八厘米版本加上十二厘米版本嘅總和成為全年嘅第二名。


1999年2月17號發行嘅第二張細碟。當時連續成為ORICON排行榜第一位，壓下SPEED嘅Precious Time。宇多田光亦成為全日本最注目嘅歌手。呢張細碟累積賣咗大約一百二十三萬張，出貨量達到一百五十三萬張。


1999年4月28號發行嘅第三張細碟。係日劇《魔女之條件》嘅主題曲。宇多田光喺6月18日喺音樂節目Music Station首次演出。呢張細碟喺日本ORICON排行榜最高登上第二位。累積銷量八十萬張，出貨量九十六萬張。


1999年11月10號發行嘅第四張細碟。首週初動銷量達到一百零六萬張，成為日本ORICON榜史上一週內第三銷量高嘅細碟。PLANET排行榜初動銷量係九十萬張。連續兩星期奪得第一位，累積銷量一百七十八萬張，出貨量達到二百零一萬張。


2001年2月16號發行嘅第七張細碟。銷量驚人，成為2001年日本全年銷量最高細碟。累積銷量一百四十八萬張，出貨量一百五十五萬張。呢首歌係日劇《HERO》嘅主題曲，宇多田光喺入面客串咗唔夠一分鐘，就已引起全國話題。


以前喺香港嘅唐人鋪頭廣泛使用，包括街市、食肆、紅色小巴……等等。但係由廿世紀八十年代中期開始，紅色小巴慢慢唔再用花碼寫價錢牌，加上教育越來越普及，令人漸漸轉用阿拉伯數字。家陣剩係響中環 同葵涌 仲有食店用花碼嚟標價。


花碼用啲特别符號嚟代表數字。啲符號係演變自南宋記錄算籌嘅數碼。五至九嘅花碼，係零至四嘅花碼上高各加多一筆短劃代表五。攞常用嘅橫式作例，亦即係短豎加「〇」係「〥」，短豎加「一」係「〦」，短豎加「二」係「〧」，短豎加「三」係「〨」，短豎加「〤」係「〩」。


其中五、九嘅花碼「〥」「〩」變唨形，以方便書寫。因為傳統畫圈手勢係順時針方向從右到左，所以花碼「〥」收筆喺右上角。 注意數字六到八嘅花碼「〦」「〧」「〨」，書寫陣時第一筆要係短豎，唔應寫作斜點，嚟到避免佢捱誤認係「二」「三」。


The Suzhou numerals  are special numeric forms used by traders to display the prices of goods. The use of 'HANGZHOU' in the names is a misnomer.


係中華人民共和國政府喺中國大陸用各種手段推廣標準官話嘅措施同行為。中國嘅憲法將普通話定咗主要官方語言，而其他各種漢語族語言，雖然喺國際上大部分學者同語言學機構認咗係同普通話唔一樣嘅語言，但中國當局就將佢哋當成「漢語方言」。


而家中國各地嘅廣播同電視台喺大部分時間必須用普通話嚟講，淨係得廣東有用「粵語」嘅特權，係因為必須向香港做政治宣傳嘅原因。電視劇、電影都唔畀用「方言」嚟講，唔係嘅話冇得通過審查。最近有部分學校出現講半句「方言」俾老師鬧一鑊。


中國當局推廣普通話嘅目的係畀全中國人聽得明人哋講乜。但呢個運動從1998年9月第三個星期開始，一直搞到而家，中國南方有好多人都唔識自己嘅「方言」。另一方面，喺貧困地區冇辦法推廣，搞到全國重有差唔多半數以上嘅人唔識聽普通話。


由於推廣普通話嘅實際操作，往往變成消滅「方言」、消滅其他漢語族語言，因此「推普」同「滅方」往往相提並論，「推普滅方」成爲常用嘅四字詞。當中反映嘅係有啲人嘅「官話霸權主義」，覺得「中文」或者「漢語」可以由「官話」嚟代表，矮化咗其他漢語族語言。


經過國務院批准，從1998年開始，每年9月份第3個禮拜係「全國推廣普通話宣傳週」。中央好識玩嘢，又搞「全國推廣普通話先進城市」，重畀全國人一齊提出宣傳口號，講得好有獎。例如中國嘅學校成日見到「講普通話，寫規範字」、「講普通話，做文明人」，甚至有幼稚園同小學入面經常見到「講普通話從細路仔開始」、「唔講方言，唔講粗口，做個合格市民仔。


對轉，音韻學一說，講解古文之中，貌似唔同嘅音，喺古時如何押韻，如何通假。對於同源字嘅考證亦好重要。學說出於大清時，當時只為歸納上古韻部，分為陰陽兩類，有鼻音韻歸為陽，無就陰。而兩者間有互押情況，就可能有陰陽對轉。


喺嗰種情況下，原始純元音通常會裂化成兩柵，其中第一柵戥原始元音匹配，第二柵戥個觸發佢嘅元音或者輔音性質諧同。譬如，如果後尾個元音或者輔音，噉第二柵可能會變/u/，如果後面個元音或者輔音喺前，噉第二柵可能會變/i/。


喺史前晚期嘅古英語當中，如果兩音節之間夾住嘅輔音有某種性質，喺後尾後元音影響下，「後突變」令到前便音節啲短元音i, e, æ 變成短雙元音io, eo, ea。個具體性質睇在唔同方言而有差，個觸發後突變或者阻止後突變嘅輔音嘅。


粵語以珠江三角洲爲中心，流行於廣東、廣西、香港、澳門、越南東北部同埋海外華人社區，依據唔同地域嘅語音同埋用詞，可以劃分做多個方言片，包括粵海片、莞寶片、羅廣片、四邑片、高陽片、邕潯片、勾漏片、欽廉片、吳化片，唔同學者之間嘅分片多寡可能略有差異。


陰去、4. 陽平、5. 陽上、6. 陽去、7. 上陰入、8. 下陰入、9. 陽入。1940年代開發嘅黃錫凌羅馬拼音，同埋1970年代開發嘅教育學院拼音方案，都採用呢種定義，以數字1至9嚟標示9個聲調。


綜合上述兩種情況，平時粵語人士會講粵語有「九聲六調」。「九聲」嘅「聲」代表傳統漢語音韻學上嘅完整聲調。「六調」嘅「調」代表唔理會頓挫性質嘅單純調值，即係現代語言學嘅計法，當中陰平同上陰入嘅分別、陰去同下陰入嘅分別、陽去同陽入嘅分別，都係喺頓挫性質度，唔係喺調值度。


上述嘅聲調計法，只係包括咗平常嘅發音，唔包括好似小稱變調、口語嘅下陽入等等少數字嘅變調或者口頭讀音。所以連同變調，粵語嘅聲調可以視爲有十一聲，甚至十三聲。但係如果唔計頓挫性質，就仍然唔超出六調嘅六種高低調值。


陰平係各聲調中調值最高嘅，一啲文獻將陰平高平同埋高降兩種變體分開記錄，其中呢種作為小稱變調同埋名詞性變調嘅高平又叫「超平」或者「中平」，例如「月光」嘅「光」、「曹操」嘅「操」。另一種變調就係將陽入或者下陰入聲提到同陰上聲一樣嘅音高，有人稱之為「上入」或者「新入」，例如「蝴蝶」嘅「蝶」。


對於形成粵語唔同聲調嘅計法，有硏究者追溯歷史上對「聲調」嘅睇法。目前比較新嘅成果，傾向認爲上古漢語冇分音高，但係有唔同輔音結尾。後來，唔同嘅輔音結尾漸漸演變成某啲聲調特徵。喺上古漢語後期，可能已出現咗多種唔同調值，但輔音結尾仲係保留住嘅。


嚟到中古漢語，「平、上、去、入」四聲肯定已經獲當時嘅人確立。呢個時候，四聲嘅唔同調值，反而成爲咗區分嘅重點，並導致原來嘅輔音結尾變成非必要嘅區分元素，而慢慢脫落，噉就係聲調起源嘅過程。再進一步，聲母嘅嘅濁音也慢慢消失，改爲以調值來區分，清音同埋濁音分別演化成「陰」、「陽」嘅唔同聲調，「四聲」因變成「八聲」。


唔同漢語方言演變出來嘅具體調值未必一致。然而「平、上、去、入」四聲中嘅「入聲」，即使到中古漢語嘅後期，仍保留着塞音韻尾，令佢未必需要跟前三者嘅調值唔相同，有可能仍然維持依靠韻尾來區分。以粵語嘅情況，入聲嘅調值可能長期與去聲一樣。


有啲方言嘅有啲調類喺發展過程中並冇分化，或者係混同咗。聲調混同可以分為兩種形式，即係發音混同同埋感知混同。對於後生嘅香港粵語人，女性喺保持聲調對立呢方面要好過啲男性。學術上一般用T加數字表示第幾聲，噉樣T3、T6就同時表達廣州話嘅去聲同入聲。


樂天世界係南韓一主題樂園，喺首爾最大係佢，亦號稱係世界最大嘅室內主題樂園。樂園室內部份嘅「探險世界」有4層，入面有溜冰場同埋海盜船、咖啡杯等等機動遊戲，夜晚重有激光表演。室外部份嘅「魔幻島」主建築係一座有歐洲色彩嘅城堡，亦有過山車、跳樓機、人肉洗衣機等等機動遊戲。


聚氯乙烯，塑膠一種，合成樹脂一類，亦歸入有機合化物。世界塑膠生產量，排第三多，喺聚乙烯、聚丙烯之後。顧名思義，佢由氯乙烯聚合而成。氯乙烯同乙烯似，分別在於其中氫原子畀氯原子代替。聚合反應為加成聚合反應，氯乙烯中雙鍵打開化成單鍵，兩邊同其他氯乙烯分子化合。


聚氯乙烯有軟有硬，本身聚合會出硬。若果過程加咗塑化劑，就會出軟。塑化劑多數用鄰苯二甲酸酯。硬者做門、窗、喉管、樽都得。軟者做軟管、電綫絕緣、仿真皮、 地板、招牌、黑膠唱碟、吹得脹嘅物品，故此可代替橡膠。


聚氯乙烯產品，現今大多禁止用於食品之上，以及嬰兒、幼兒物品。飲用水管亦唔可以用聚氯乙烯膠喉。生產所落添加劑，會滲出慢慢毒害人。另外燒膠亦會放出二噁英等有毒物質。國際癌症研究署，原料聚氯乙烯為致癌物質，即第一級。


星室法庭係英國歷史上嘅一個司法機構，喺1487年創立，由於地點係西敏宮入邊個屋頂有星形裝飾嘅大廳，就有咗呢個名。個法庭係亨利七世同亨利八世時代，為咗加強君主專制，箝制言論自由而創設嘅法庭，喺斯圖亞特王朝嘅時期，係專登對付同國王唱反調嘅加爾文派清教徒。


喺法庭開審時，訴訟雙方都冇權聽審，聽證亦唔使證人到場，而採用文字去傳達，形同秘密審判。訴訟雙方並冇一般普通法法庭所認可嘅權利，亦冇設陪審團，一切係聽法官嘅心證。而法庭係有各種刑罰同刑求嘅權限，但冇包死刑。


呢個法庭同英國樞密院、英國高等法院等機構，構成過史上君主專制最重要嘅國家機器，特别懲處啲出版商嘅時候係好鬼積極。美國新聞史學家埃默里話呢個係「英國新聞紙出現前一長段歷史入邊禁止自由發表意見嘅又一障礙」。


門羅主義作為美國外交事務轉捩點，直到世界大戰爆發先有所改變。直到19世紀末，門羅主義被認為係定義美國基本外交政策嘅起點，亦都係維持最長嘅意識形態之一。好多美國政治家曾經引用過本聲明，例如羅斯福、甘迺迪，列根等總統。


合理使用範圍包括用喺學術上、教育、寫報道、或者寫評論，咁可以唔使問過有版權持有人，自己拎嚟用，但係都唔係話就咁照抄，佢都有啲原則，例如話唔可以由頭抄到尾，最多節錄小小，同埋唔會損害作品擁有人嘅經濟利益。


AAC係Fraunhofer IIS、杜比實驗室、索尼同諾基亞一齊開發出嚟嘅一種無損數據壓縮技術，佢響1997年問世。副檔名分別係.m4a、.m4b、.m4p、.m4v、.m4r、.3gp、.mp4同埋.


拍子記號，簡稱拍號，係樂譜上嘅一種記號，喺五線譜或者類似樂譜上面用一對數字，上面嗰個數字表示一段節拍裏面有幾多個拍子，而另一個數字表示一個拍子維持幾耐時間，其中 4/4 好多時只係用一個大楷 C 表示。


Spotify係瑞典嘅音樂串流媒體服務提供商，喺2008年10月推出。呢個平台歸Spotify AB所有，呢間公司自2018年以嚟一直係紐約證券交易所嘅公開交易公司。Spotify嘅全球總部設喺瑞典斯德哥爾摩，公司總部喺紐約埠。


東山街道舊名叫東湖街道，係因爲呢度有東山湖而得名。2005年，東山區廢咗，併入越秀區，但東山作爲廣州城緊要地名，佢消失咗好多廣州人都覺得可惜，所以2009年時有人提議改東湖爲東山，傳承返個地名，而民意調查亦半數贊成，所以喺2010年12月27號，廣州政府正式改東湖街道做東山街道。


2007年昂坪360跌吊車事件係喺香港時間2007年6月11號嘅夜晚八點三左近發生，一架昂坪360嘅吊車喺經赤鱲角南路隔嚟嘅纜塔嗰吓，突然間喺 52 米高跌咗落地，好彩嗰時唔係營運嘅時間，吊車冇人，先冇人死傷。


2007年6月11號夜晚，吊車喺度行緊速度測試，運行速度係每秒 7 米到，而纜車喺一般情況下嘅運行速度係每秒 5 米。至到夜晚八點四到，21 號車卡同前面嘅車卡準備經過喺赤鱲角南路同觀景路交界嘅迴旋處附近嘅 A2 號纜塔。


昂坪360嘅營運商 Skyrail 喺事發之後第日凌晨一點宣佈，吊車即刻停駛，同埋會全面調查件事嘅原因，到而加都唔知服務幾時先恢復。地鐵亦發表聲明話對件事高度重視，同埋強調確保昂坪360旅客嘅安全係地鐵首要嘅任務。


昂坪360嘅常務董事高德偉事之後話，相信吊車車廂跌落嚟唔關操作事，佢無意辭職。佢強調，吊車以前用過事發嗰時嘅速度行，喺冇超速。佢重特別指出吊車車廂係當年由地鐵公司直接同意大利製造商 Leitner 買，Skyrail 作為營運商淨係會負上同營運相關嘅責任。


而家大部份嘅滿族人都係講官話嘅，寫嘅亦係漢字，滿族人口一千幾萬，當中識滿文嘅人最多70人以下。同滿文好似嘅錫伯話而家有四萬左右嘅人用，主要分佈喺新疆伊犁州，係好珍貴嘅滿洲語言遺存，不過錫伯人同滿族人係兩個唔同嘅族。


滿文有元音和諧律，語言類型係黏著語。滿文係女真文嘅後裔，不過有好多蒙古文、中文嘅外來詞。滿文寫嘅滿文字母係改自蒙古字母嘅，係左到右打豎寫嘅。滿文同好多嘅印歐語系語種一樣有性嘅概念，即係啲詞有陰陽之分，呢個區分係睇詞幹元音嘅陰陽性，比如話「a」係陽性元音，「e」係陰性元音，「ama」嘅意思係老豆，「eme」嘅意思係阿媽。


而家滿洲話喺滿族嘅祖地中國東北重有人用緊。雖然滿族人口達1070萬人，但據1990年統計能夠將滿洲話講得地道、完整、具備完全母語能力嘅人得20個。而據2007年美國紐約時報報道，就得18個，而且都係80歲打上嘅老人。


家下滿洲話就得黑龍江省少數村鎮嘅老人同一啲語言學家識講，其中最集中嘅係三家子村。而家三家子村喺搶救滿洲話嘅熱心人士扶助下，開咗間滿文學校，啲老師就要向呢啲重講得掂母語嘅老人學嘢，盡力傳承返語言文化。2011年，黑龍江省開設滿文關聯語言學科，並以滿洲話教學研究。


察布查爾聚居2萬6千幾人嘅錫伯族，佢哋講嘅錫伯話同滿文好接近，同滿文係同一語支，三家子村保存嘅滿文係北滿音系，而錫伯話係南滿音系，所以睇成係滿文遺存。但錫伯話嘅音韻、語彙始終同滿文唔同，加埋民族區分，唔將錫伯話睇成滿文方言，所以滿文依然係好少人講嘅瀕危語言。


建立滿清後就鼓勵滿洲人移居關內，同時又封禁滿洲。內遷滿人繼續實行八旗制度，畀內地旗人一啲特權，旗漢分隔，一開始關內滿洲人重識滿州話嘅。但畢竟漢人多過佢哋，而且畀漢人包圍，漢文化又發達過佢哋，漢文化壓低咗滿洲文化，慢慢噉內地滿洲人就遺忘母語。


剃髮易服係大清入主中原之後強制推行嘅一項政策，逼漢族同其他民族嘅國民跟滿族一樣髡髮留辮同埋著滿服，唔聽話就要殺。呢個政策違反中華文化一路以嚟「身體髮膚，受之父母，不敢毀傷，孝之始也」嘅傳統，所以引起好大反抗，但都畀大清朝廷鎮壓住。


將軍澳新市鎮係香港嘅第三代新市鎮之一，屬於西貢區，位於觀塘同埋清水灣之間。發展可以追溯到1980年代中，人口亦由當初嘅唔夠一萬，迅速增加到而家大概40萬。隨住將軍澳嘅不斷發展，區內房屋、學校、社區、康樂設施同交通網絡亦逐步發展，地下鐵路將軍澳綫通車後，將軍澳新市鎮嘅對外交通更加完善。


成個將軍澳新市鎮大部份土地都係由填海得來，除咗近山同較早開發嘅土地以外，其他地方大多數都係靠堆填得來，而將軍澳填海區亦係以前全香港最大型垃圾堆填區，但而家已經填滿晒，所以只收集可以用喺堆填區表面嘅建築廢料，而唔再接收屋企垃圾。


將軍澳新市鎮可以分為八個區域，包括寶林、翠林、坑口、將軍澳市中心、調景嶺、小赤沙、大赤沙同埋百勝角。新市鎮入面最早開發嘅係翠林、康盛花園一頭，之後到寶林、景林一頭。1990年代中，等坑口一帶嘅原居民遷走之後，政府喺當地起厚德邨，並用嚟安置原本住喺調景嶺同牛頭角臨屋區嘅居民。


將軍澳市中心一頭嘅尚德邨、唐明苑等喺1990年代後期先開始入伙，嗰時開始發現新填海區嘅土地有唔平均沉降問題。而調景嶺喺所有居民搬走之後就拆晒所有樓，開始移山填海工程，係宜家將軍澳最新發展嘅地方。目前，嗰區重有將軍澳南及清水灣半島兩處重未發展。


喺寶林及坑口一帶發展之時，將軍澳被規劃成新市鎮，所以區內有唔少單車徑及康樂設備。但自從區內嘅新填海地進一步發展，為避免居民生活太依賴觀塘，政府改變規劃，將整個將軍澳區按市區嘅模式重新規劃。現時唔少市民都發現區內嘅設計比較奇怪，分區之間似被切開，連接唔係太方便。


地鐵將軍澳綫喺2002年8月18號通車，全線設有8個車站，其中調景嶺站、將軍澳站、坑口站、寶琳站、康城站5個站都位於將軍澳，本線可以轉乘地鐵嘅觀塘綫同埋港島綫。現時將軍澳大部份居民都會搭港鐵外出，尤其係去九龍同埋香港島嘅會明顯。


將軍澳嘅巴士線主要分兩部份，寶林、翠林、景林、坑口等地巴士線由九巴經營，而調景嶺同埋將軍澳南就係由新巴經營。首條為配合將澳新市鎮發展而開辦嘅巴士路線係93A，來往寶林同埋觀塘碼頭。其後九巴喺將軍澳北面先後開辦多條巴士線，全部以93系、95系、98系同埋29x系作為路線冧巴。


將軍澳工業邨位於將軍澳嘅東，係香港第三個工業邨，於1995年啟用。同另外兩個工業邨唔同，將軍澳工業邨只容許一啲冇污染性同高科技行業設廠。不過，啟用時正值香港製造業「日落西山」，所以真正喺將軍澳工業邨設廠嘅並唔多，唔少土地都係空置。


墟以爲大埔墟天后廟爲聚腳點，舊村落形式，經已變成高樓。原本範圍，約莫係汀角路，大埔太和路，翠樂街一帶。亦有將翠樂街以西，去到汀太路一地都歸入舊墟。而過汀角路近處，大埔填地，亦可視爲舊墟範圍。舊時墟以舊墟直街爲大街，墟內重有美新里、平安里、翠和里。


早年嘅情況，並無記載。現有嘅墟，最早可以追溯到大明萬曆年間，龍躍頭鄧氏，分支到大埔，喺林村河以北一帶落戶。喺今日天后廟汀角路左近，立孝子鄧師孟祠，紀念孝子鄧師孟。喺康熙十一年，卽一六七二年，鄧氏向新安知縣申請建墟，喺已圮毀嘅祠原址，立大步墟。


而當今天后廟，就係大清康熙卅年，卽係一六九一年立。不過今日嘅廟，經已重修多次。舊時墟邊係大埔海，南面無幾遠係林村河口。墟西同北都盡係田地。所以水陸都方便。由於墟係鄧氏起，而呢帶係鄧氏稅地，其他氏族，不能染指。


舊墟雖然獨佔地利，但一八九二年，大埔泰享文氏，聯同本地同客家村落，共組大埔七約，反抗鄧氏，另起墟灶。喺林村河口以南，建太和市。該市因爲地近九廣鐵路，一九一三年香港政府起咗大埔墟火車站，就更加興旺，取代原本大埔墟地位。


船灣海係個內海，畀一堆島同山圍住。山有八仙嶺同橫嶺，島有鹽田仔、馬屎洲、東頭洲，半島有虎頭沙。船灣海個名，來自佢西面嘅船灣，而船灣亦有大村。家下船灣分成兩份，東面過大尾𡰪，係船灣淡水湖，係個水塘，而西面就喺水塘之外。


赤洲，香港一洲，地屬大埔區。洲上有石好紅，所以叫赤洲。而家無人住喺上面。全洲屬船灣郊野公園，有郊野公園條例規限。赤洲守住赤門口同大鵬灣水域。西北同黃竹角嘴間成海門，叫大赤門。南又同塔門成海門，叫赤洲口 。


大埔墟，卽大埔市區，係香港一地，喺大埔。大埔墟指時唔同，別有所指，早年指家下大埔舊墟，後尾指太和市。家下指太和市、公園仔、運頭角西部、六鄉樓同大埔綜合大樓一帶，有時包埋寶湖花園同大埔中心林村河南地。大埔墟同大埔新區，隔住條林村河。


林村係香港一地，亦係一鄉。佢喺新界中部谷地，由大刀岃南，同大帽山東脈北夾住，谷地因此叫林村谷。谷口喺西南，谷背係林村坳。林村鄉係村盟，八鄉以東，蔡坑鄉以南，翕和鄉以東。舊時鄉歸雙魚約，今歸大埔區。林村鄉亦係大埔七約之一。


一八九八年，大清租地畀英國，拓展香港，此爲新界。香港政府無卽時接收。一八九九年，林村係大埔七約之一，有份反抗接收，是爲新界六日戰。喺大埔一役，林村鄉勇有份轟擊差人。及後遭英軍反擊，隨後退出戰事。英軍過林村谷，無戰事。


香港政府好快擺平件事。林村鄉歸入雙魚約。當時鄉有村，分別係坑下莆、社山、大菴、圍頭、田寮下、大菴山、梧桐寨、麻布尾、太陽輋、水窩、新塘、龍丫排、小菴山、在吉村、百石牛、坪朗、連凹、塘上、新圳、鍾屋村、放馬莆、新屋仔、石古壠。


現時林村鄉有村二十六條，圍頭、南華莆、較寮下、坑下莆、放馬莆、新屋仔、鍾屋村、社山、塘上村、新村、龍丫排、田寮下、新塘、坪朗、大菴、大菴山、小菴山、寨乪、麻布尾、大洋輋、水窩、白牛石、白牛石、梧桐寨、蓮澳、蓮澳。


林村太平清醮，由乾隆年間，立天后廟之後訂落。村村鄉訂落，太平清醮，十年一屆，相沿至今。期間禁伐木，戒殺生，齋戒沐浴，酬謝神恩兼祭鬼。重有大戲，一連五日，人神共樂，祈求風調雨順，合境平安。十年一屆指，上一次太平清醮為第一年，數十年，所以實際為相距九年。


汀角路起點喺林村河口北岸，駁住大埔公路，即家下廣福道近廣福橋。佢向東北走，無幾遠就到大埔墟，即係家下大埔舊墟。之後到新圍仔，輾轉東行，過南坑，過魚角、過狗屎圍、過田心，經下坑去到近三門仔嘅船灣。之後再東行，過䃟頭角、布心排，去到汀角呢條大村，再東行，過龍尾，去到大尾𡰪附近各村。


喺清嘉慶期間，大埔以北嘅泰亨村文氏計劃喺「大步墟」起樓同埋開舖頭，但係受到大埔頭鄧氏家族嘅強烈反對。光緒十八年 ，新安知縣就裁定「大步墟」係鄧氏嘅稅地，其他嘅氏族唔可以喺度起舖，而且更立碑喺天后廟裏面。


以文氏為阿頭嘅七約，同年就喺「大步墟」嘅對岸成立咗「太和市」。同時間「大埔七約鄉公所」亦正式成立，鄉公所辦公嘅地方就喺富善街裏面嘅文武廟。為咗方便鄉民往返林村河兩岸，七約喺1896年重修由「太和市」去林村河北岸嘅「廣福橋」。


太和市，又叫大埔墟，係香港一市，喺新界大埔。呢個市取代原本喺佢北便，近大埔海邊嘅大埔墟嘅地位，成為新嘅大埔墟，而原墟就畀人叫做大埔舊墟。大和市因為南有大埔墟火車站，卽家下香港鐵路博物館。個市日漸發大，成為今日大埔市區。


太和市除咗原本富善街，亦發大到北盛街、寶鄉街、九廣鐵路同廣福道圍住嘅市。其後南面田地，亦化成市區，叫公園仔。香港政府起船灣淡水湖，要拆屋搬村。爲咗安置居民，喺大埔墟海皮填地，起咗六鄉新村，卽係啲六鄉樓。


大埔墟原本設喺林村河口以北，大埔海邊，係大埔頭鄧氏所控制。大埔七約因爲唔妥佢大埔墟唔公道，另設墟市。大清光緒十八年，即係一八九二年，大埔七約喺大埔墟西南，林村河口南邊，大埔海附近，開太和市，中間開富善街，是爲新嘅大埔墟。


七約之中，泰亨約喺河北，村民南行過河趁墟，要畀二文錢坐橫水渡，極之唔方便。泰亨約文氏文湛泉，就提議喺太和市側邊，起橋搭通兩岸。光緒廿二年，歲次丙申，即係一八九六年，仲夏月，條橋就起好，叫廣福橋。廣福橋係條石橋，橋躉係石砌嘅，而橋面係石板，長方形一塊塊咁鋪成。


一八九八年，英國同大清簽《展拓香港界址專條》，由大清手上租到新界。無耐，英國入主新界，以大埔做治所。爲咗容易控制，英軍就修橋築路，貫通各處，以便行車。廣福橋喺正大埔道上，橋亦轉成行車橋，闊到過得一部大車，而兩邊有鐵欄。


一九四五年，日本投降，撤出香港，英國重掌大埔。一九四八年，香港政府將廣福橋擴闊，重修橋躉，等廣福橋變成雙綫行車，一南行，一北行。條橋除咗加闊，兩邊都改爲石欄，更加美觀。而橋南北嘅一段大埔公路，亦叫廣福道。


一九七零年代尾開始，大埔轉爲大埔新市鎮。開始大幅填海，林村河越來越長，廣福橋唔再喺林村河口地。一九八零年代，香港政府喺寶鄉街對出起咗條行車天橋，叫寶鄉橋。橋四綫雙程，連接南北兩岸。而有新橋之後，拆咗行車廣福橋，起過條行人橋。


橋東側係行人路，橋西側係單車徑，而中間有瓦遮頭，紅柱綠瓦，以長亭。而舊橋石欗，就放喺南岸，橋口嘅廣福橋公園，用來裝飾。新廣福橋唔行得車，所以廣福道亦分成兩截，分隔兩岸。除咗廣福橋之後，林村河亦起多幾條行人橋，樣差唔多，分別係錦石橋、錦和橋同埋太和橋。


舊北區理民府，香港昔日官署，喺大埔運頭角里，今為歷史古蹟，租畀香港童軍總會做會所。英國向大清租借新界之後起，以便接手原本新安縣縣官事務，初時有如新界首府，及後分南約北約，官署就處理北約，南約官署遷去中環。


一八九八年六月九號，英國駐華公使竇納樂爵士，同大清李鴻章，北京簽署《展拓香港界址專條》。同年七月一號，新安縣深圳河以南，沙頭角河以南一大片地，連同大嶼山等離島，以及大鵬灣水域，租借畀英國，為期九十九年。


官署初期，治理新界中心，一九〇一年設田土司署，後來叫大埔田土司署）。一九〇五年，為咗方便執行土地法例，將「District Land Office」分為兩個部門，其中之一係「Northern District」，座落喺大埔，管治新租地除咗新九龍同三個小島外嘅大部分地區。


理民府高踞山丘，原分南北，兩座單層，為咗適應天氣潮濕炎熱，東西立面都起咗寬敞嘅磚柱游廊同拱形門窗，整座用紅磚砌成，係廿世紀初典型殖民地建築物。二次大戰之後喺中間加建咗連結兩座，並喺北座加起多一層，整體上保持一貫古樸嘅外觀。


古蹟由香港童軍總會新界東地域租用。年中開放幾日畀市民參觀，平日朝早市民晨運，大家互不打擾。童軍總會為免影響運作，有保安措施，公眾人士只可以喺建築物圍欄外面影相同觀賞，倘若學校同非牟利團體對舊北區理民府有興趣，可去信童軍總會申請參觀，二〇一七年，總會每週平均安排一間學校參觀，至於市民，亦可以個人名義申請，批唔批就由總會決定。


廣福邨所在，原為大埔海。運頭角同元洲仔係最近陸地。兩地之間，係大埔河口。英國1898年入主新界之後，1900年代起九廣鐵路同大埔公路。其中大埔公路近黃宜坳落山之後，起堤駁住元洲仔同運頭角，通去大埔太和市。


汀雅苑係香港新界大埔區首個居者有其屋屋苑，亦係區內唯一坐立喺市中心嘅居屋屋苑，喺1981年入伙。佢喺大埔汀角路6號，一共有3座樓，每座高17層，每層有8個單位。屋苑內設有私人停車場、單車停泊位、休閒設施及花園。


太湖花園係香港大埔區一個私人屋苑，約莫有2500個住宅單位，係大埔區數一數二嘅大型屋苑。屋苑近住港鐵太和站，太和站行過去大概5至8分鐘，之間有行人隧道連接，重有單車徑。屋苑嚮大埔頭，有平台花園，附近有康體設施。


泮涌，早年名為湴涌，又名湴湧，係香港一地，亦係一村，喺大埔，近家下大埔綜合大樓。泮涌村於鄉事會七約中屬翕和約，大埔鄉事委員會。村喺南邊有新泮涌，又叫泮涌新村。泮涌好近港鐵東鐵綫火車軌，喺家下大埔墟站西面。


六鄉，又寫陸鄉，又叫六鄉新村，亦叫六鄉樓，係香港一地，喺新界大埔，歸大埔墟。六鄉係六條村合稱，即小滘、大滘、金竹排、橫嶺頭、涌尾及涌背。六鄉響大埔市區，近林村河，響廣福道北便隔籬。六村原本係船灣六鄉，喺船灣海東北岸，1960年代因起船灣淡水湖，而由香港政府安排，搬近大埔市。


寶鄉街以東，六鄉佔有廣福道同寶湖道之間，東至東昌街。內有三坊一里。三坊係三笪四方地，分別係同發坊、同秀坊同同茂坊。三坊並排，由樓隔開，闢做停車場。而陸鄉里同廣福道、寶湖道平排，貫通三坊。全部劃一高樓。


村原址響船灣海北岸，村同村之間，有路連接。小滘響石芽頭西麓，大滘響觀音峒南麓，金竹排響大峒下面，橫嶺頭響雞仔峒下面。而船灣西岸，近三潭溪口，北有涌尾村，南有涌背村。涌尾村現址，被闢做作新娘潭公路停車場，而涌背村畀公路冚咗認唔出。


搬村之時，當時重未係大埔新市鎮，六鄉所在地，原本係林村河口，對住大埔海嘅淺灘，有紅樹林。六鄉新村建響廣福道外呢笪淺灘之上。淺灘填地加高。最初係家下寶鄉街，東昌街，廣福道同寶湖道嘅範圍，之後加到埋普益街同寶鄉街，向海嘅範圍。


1966年，六鄉安頓好，就響同發坊立六鄉村公所，以及響寶鄉道西面，將原本三光同育群兩村校合併，改成六鄉新村公立學校。而六鄉中嘅涌背村，更重建李氏宗祠，將舊祠堂基石門框，搬到同發坊，重現【龍門世澤，柱史家聲】嘅門聯。


三門仔，又叫三門仔漁民新村，係香港一地，又係一村，喺大埔東北，以漁村名聞香港。佢喺個半島之上，對住大埔海，北係船灣，南係鹽田仔。附近北面沙欄，有比華利山別墅。原本呢度唔係叫三門仔，而真正嘅三門仔，喺老虎笏半島對出嘅白沙頭。


三門仔新村嘅位，查實喺鹽田仔北𡰪位。因爲鹽田仔北面，船灣一帶坭沙沉積，而成爲連島沙洲。所以新村變成連理喺沙洲南面，半島中段。三門仔對住大埔海，係個半月形嘅灣，香港政府喺灣口起咗條堤，等三門仔變成避風塘，是爲船灣避風塘。


三門仔有三門仔路，駁去汀角路。而三角仔新村，亦有碼頭，可以畀人租船前往吉澳等東北離島。由於馬屎洲係地質上係特別地區，有山路由三門仔新村，橫過鹽田仔到另一岸，等潮退時行沙洲過去馬屎洲。而碼頭船載人去馬屎洲。


地理上睇，大埔超級城喺成個大埔新市鎮嘅正中間，所以大埔區居民去超級城買嘢算幾方便。不過，因為遠離鐵路車站，所以唔能夠好似新城市廣場、上水廣場、apm或者太古城中心嗰類鐵路沿線嘅商場咁，吸引到其它區嘅市民，人流主要係大埔區嘅居民。


原白石角係個兩條涌聯埋嘅涌口，主要一條響樟樹灘東便，細一條由香港中文大學逸夫書院後便。涌流入大埔海，積成河嘴，形突入海，所以叫角。1910年，舊九廣鐵路橫過白石角，隔開佢同樟樹灘，白石角響北，樟樹灘響南。


1982年，為咗起吐露港公路，成個大埔海西岸填海。填地本來諗住起樓做住宅，但最尾都留來做大專或大學用地。1996年，因為九廣鐵路白石角呢段急彎，有貨卡出軌，交通大亂一日，所以就將路軌拉直，貼近吐露港公路內側。


1996年2月，香港政府同行政局決定起香港科學園，10月開始大規模填海，範圍響吐露港公路以外海皮，東南去到香港中文大學新亞書院以東海邊，西北去到蕉坑，鹿茵山莊以東。發展署將新填地其他部份，叫白石角發展區。


2001年，近馬料水，香港科學園第一期部份落成。2003年，吐露港公路白石角呢度擴闊到雙程各四綫。2004年，香港科學園第一期完成。2006年，香港科學園第二期落成，2007年開幕，2008年仍然裝修緊。


白石角發展區第1期A同C住宅用地賣出。2007年9月17號，香港政府再拍賣白石角發展區第1期B住宅用地。塊地畀四間公司夾份投到，即係南豐地產、信和置業、永泰亞洲同嘉華國際。呢塊地會起低密度獨立屋。A、B、C三塊地夾埋200萬呎，可以起到千單位住宅。


白石角距離東鐵綫大學站5分鐘車程，東鐵綫沙田站及大埔墟站10分鐘車程。白石角地理位置發展咗幾個大型豪宅項目，首先發展嘅有天賦海灣及逸瓏灣I、II。雲滙，嘉熙，海日灣I、II，逸瓏灣8，浪濤等會喺2019年年底相繼入伙。


上碗窰樊仙宮，又叫樊仙廟，係喺香港新界大埔上碗窰村，供奉嗰位樊仙係陶瓷業嘅行業神，漸漸演變成為地區嘅保護神，係香港法定古蹟嚟嘅。樊仙宮係由碗窰鄉十條村共同管理，係碗窰鄉公所嘅辦公地點同埋鄉民日常議事嘅地方。


碗窰村係由姓文同姓謝嘅人喺大明聯手開闢，康熙年間復界，謝氏唔願返港而由文氏獨佔。喺康熙十三年，南遷嘅客家馬氏族人就向原居嘅文氏買入碗窰村嘅窰場來經營，後來業務漸入佳境，規模逐漸擴大，馬氏十六世祖馬彩淵特登從廣東長樂祖地恭請樊仙嚟碗窰坐鎮，樊仙係當地特有嘅行業神信仰，重起廟來供奉。


據考證，樊仙宮係乾隆年間起嘅，但係起廟前樊仙信仰就已經傳入咗，初時係方便生產者禮拜喺窰口附近嘅土壇，之後就發展為磚壇。樊仙宮起咗之後作過多次重修，包括同治七年戊辰同光緒二十三年丁酉，直至到民國十四年乙丑樊仙宮再重修，楝咗塊可供研究大埔區珍貴經濟歷史嘅酒樓、酒廠、押店、魚欄等舖戶善信芳名嘅碑文記載。


雖然樊仙宮係陶瓷業行業嘅神廟，但喺 1930年停窰之後，村民轉為務農，但仍然奉樊仙祈求風調雨順，成為咗地區嘅保護神。1949年成立嘅「碗窰公立學校」就起喺樊仙宮側邊，於擴展時喺宮內範圍設校長室、小賣部同埋教職員工廚房等。


1964年樊仙宮喺二戰後首次重修，喺正門屋檐下繪畫咗兩幅壁畫，一幅係大埔王肇枝中學，一幅係碗窰後山嘅燕岩，即係表明由王肇枝中學至燕岩都係樊仙宮護佑嘅地方。1970年代中一場嚴重嘅大火，燒毀咗樊仙宮好多歷史遺蹟，大門上面嘅書法同繪畫喺1976年整修嗰時重新上漆。


大埔文武廟喺光緒十七年起，光緒十八年起好。文武廟係由當時嘅七約鄉民夾錢起，成為七約鄉公所嘅辦事處，用嚟做太和市嘅行政審裁、宗教信仰同經濟文化嘅集中地。廟嘅上面設有一塊寫住「正大光明」嘅牌匾，重設有一個公秤，因為以前嘅文武廟除咗係辦事處之外，有時重會用嚟處理村民間嘅糾紛，係太和市買賣公正嘅審裁中心。


文武廟裏面供奉嘅神像原本係木牌，1984年5月11號香港政府將文武廟評為法定歷史建築，受到古物及古蹟條例嘅保護，係新界第一座受到保護嘅建築物。由於文武廟年代太過久遠，所以殘破不堪，七約鄉歷屆嘅委員都希望古廟可以重修，咁啱政府當局發展大埔，政府就喺1985年撥款同七約合資七十幾萬將古廟重修，工程將廟裏面嘅屋頂拆咗，更換咗腐爛嘅木樑桁，鞏固牆壁上面嘅青磚同封實咗牆上面嘅附加窗門，廟裏面手工精細嘅雕花木刻同灰膠都用傳統方式重新髹油同修補，更安放咗文武二帝聖像畀後人禮拜，修葺後嘅文武廟不單止煥然一新，重使到佢傳統中國式建築物嘅形象更加突出。


1899年英國租借咗新界之後，決定以大埔做新界行政中心，所以當時嘅香港政府喺元洲仔起咗新界理民官官邸，並喺1905年完成。由於當時嘅元洲仔只係吐露港中嘅一個小島，同內陸只有一條基堤相連，所以亦設咗一個碼頭。


1949年，建築物改做新界政務司官邸，曾經有15位政務司入住。1970年代起大埔發展成新市鎮，進行大規模嘅填海工程，使到元洲仔同內陸相連。1982年，呢座建築物被評為香港法定古蹟。自從由1985年升任為香港布政司嘅鍾逸傑搬出之後，政府就唔再將建築物用作官邸。


敬羅家塾喺香港新界大埔大埔頭村，大埔頭徑邊，係呢條村鄧族嘅祠堂同家塾，喺1998年7月21號被評為香港法定古蹟。佢哋鄧氏族人原本住喺元朗錦田，十三世紀左右先搬去大埔，建立咗水圍。二十世紀頭，因要起九廣鐵路，水圍就被迫分開咗水圍同大埔頭兩條村。


敬羅家塾傳聞係喺明朝嗰時由鄧氏第十三代族人玄雲、梅溪同念峰為咗紀念第十代先祖敬羅公而起嘅，敬羅公譽為大埔頭鄧族流光堂嘅開山祖。敬羅家塾原本係用嚟做族人家塾用嘅，用舊式卜卜齋教學，曾經有成40個子弟返學。


廣福球場，香港足球場之一，喺大埔廣福道，另外兩邊為南運路同寶湖道，英文叫Kwong Fuk Football Ground。行政上歸大埔區。設施有草地球場，以及十一人人造草地足球場。就近挪威人國際學校。


大埔墟體育館，香港室內體育館之一，喺大埔大埔墟，鄉事會街八號，大埔綜合大樓六、七樓，英文叫Tai Po Hui Sports Centre。行政上歸大埔區。設施有籃球場、排球場、羽毛球場、乒乓球檯、活動室、健身室、舞蹈室、兒童遊戲室。


大埔體育館，香港室內體育館之一，喺大埔新圍仔，汀太路十三號，另兩邊為新圍仔路同汀麗路，英文叫Tai Po Sports Centre。行政上歸大埔區。設施有籃球場、排球場、羽毛球場、壁球場、乒乓球檯、活動室、健身室、舞蹈室。


馬屎洲特別地區由馬屎洲、丫洲、洋洲同一個離鹽田仔東北一百米俗稱烏浪頭嘅島仔組成。特別地區裏面嘅岩石，被認為係香港而家最古老嘅岩石，形成時間可追溯到二疊紀同侏羅紀時期。特別地區裏面設有自然教育徑，畀遊人感受吓遠古時期香港嘅地貌。


賽馬會黃石水上活動中心位於景色秀麗嘅西貢東部，臨近大灘海峽，碧海藍天，翠綠山巒，係享受水上活動嘅好地方。中心三面環山，係一個天然嘅屏障，初學者可以喺中心對開海峽同土瓜坪內灣練習，具有經驗嘅水上活動愛好者，就可以喺中心嘅東北面揚帆或划艇，遠望塔門同高流灣。


鶴藪營地，香港營地之一，專畀露營，喺鶴藪，石坳山東側，介乎鶴藪水塘同鶴藪圍之間，離鶴藪道唔遠，有支路入，英文叫Hok Tau Campsite。屬八仙嶺郊野公園，行政上歸北區。營地屬中型，有營位二十到五十。


涌背營地，香港營地之一，專畀露營，喺涌背，就近新娘潭路，八仙嶺東面，都近船灣淡水湖，英文叫Chung Pui Campsite。屬八仙嶺郊野公園，行政上歸大埔區。營地屬中型，營位有二十到五十。水源取自水喉。


東平洲營地，香港營地之一，專畀露營，喺東平洲，洲東南，近媽角嘴，近更樓石，英文叫Tung Ping Chau Campsite。屬船灣擴建部分郊野公園，行政上歸大埔區。營地屬小型，有營位少過二十。水源取自溪澗，季節性水源。


黃石營地，香港營地之一，專畀露營，喺黃石，就近北潭路，亦近黃石碼頭，英文叫Wong Shek Campsite。屬西貢東郊野公園，行政上歸大埔區。營地屬小型，有營位少過二十。水源取自水喉。歸漁農自然護理署管。


大灘營地，香港營地之一，專畀露營，喺大灘南面，北潭路側，介乎高塘下洋同黃石碼頭之間，英文叫Tai Tan Campsite。屬西貢西郊野公園，行政上歸大埔區。營地屬小型，有營位少過二十。水源取自水喉。


嶂上營地，香港營地之一，專畀露營，喺嶂上，深山高原之中，英文叫Cheung Sheung Campsite。屬西貢西郊野公園，行政上歸大埔區。營地屬小型，營位少過二十。水源取自溪澗，季節性水源。歸漁農及自然護理署管。


經嶂上行山徑，非常之多。署方訂咗兩條，一條麥理浩徑，另一條嶂上郊遊徑。麥理浩徑第三段行山脊，由牛耳石山、岩頭山，過嶂上，屈南而走畫眉山、雞公山。而嶂上郊遊徑就由海下路到榕樹澳。另有一啲山徑，好似北潭路高塘，行上嶂上，步程會短一啲。


猴塘溪營地，香港營地之一，專畀露營，喺猴塘溪，海下路邊，英文叫Hau Tong Kai Campsite。屬西貢西郊野公園，行政上歸大埔區。營地屬小型，營位少過二十。水源取自水喉。歸漁農自然護理署管。


水浪窩營地，香港營地之一，專畀露營，喺水浪窩，西沙路轉無名馬路入，英文叫Shui Long Wo Campsite。屬馬鞍山郊野公園，行政上歸大埔區。營地屬小型，有營位少過二十。水源取自溪澗，季節性水源。


半春園，全名香海蓮社半春園，香港一佛寺，位處新界大埔西面山地，石鼓壟後山。半春園佔地二百萬餘呎，大埔寺院最大，當中山潤流水，建作蓮池，水流終入石鼓壟。二十世紀三十年代初由黃筱煒興建，內裏黃筱煒故居，列入香港二級歷史建築，而大雄寶殿、德煒堂同玻璃屋皆列入香港三級歷史建築。


黃筱煒又名黃德煒，在港經營永利威酒莊，主要生產五加皮酒及玫瑰露酒，行銷海外。黃潛心學佛，遠赴上海皈依印光法師門下。一九二八年蒲崗村組織哆哆佛學社。二十世紀三十年代，購入半春園現址。一九五三年，黃筱煒遷哆哆佛學社移入半春園，以作道場。


一九六七年，黃筱煒遺孀黃羅少珍，交半春園畀香海蓮社接管，而香海蓮社一九三三年立，曾璧山、李公達、周佛慧等人發起。因此，半春園改名香海蓮社半春園，並且重修大雄寶殿香蓮花池，並先後增建地藏殿、觀音殿、藏經閣同思親堂等。


草堂喺清末甲午年間創辦，當年因為廣州鼠疫横行，染病嘅人非常多，道教神仙廣成子大發慈悲，降臨救世，指示救災方法同醫病嘅仙方。當時在任番禺縣令嘅杜友白為咗感謝廣成子降臨解救疫情嘅恩澤，就喺縣署旁邊撥地起堂供奉，批准信徒用扶乩嘅方式求符求藥，幫人醫病。


萬德苑入口有萬德苑牌坊，上萬德徑有萬德苑山門。主殿呂祖殿，供奉呂純陽，前有王靈殿，供奉護天宮大王，兩旁有鐘亭、鼓亭，山門梯級上水月宮，供奉觀音大士，旁有童男童女。五福軒，供奉玉皇大帝。行天宮，供奉關帝。


元洲仔大王爺廟係香港一座廟，喺新界大埔區元洲仔，鄰近現時嘅前政務司官邸，喺清朝中葉起。大王爺廟係大埔嘅一座水神廟，大王爺係王爺神，亦係昔日大埔啲鶴佬漁民敬奉嘅鄉土神、水神。隨住地方發展，元洲仔已經變嗮，再冇艇戶棚屋，漁民大多已搬入高樓大廈，但係鄉民仍然敬神不絕。


每年嘅農曆五月初六開始，係大王爺誕，喺天后宮前風水廣場就有神功戲賀誕，各個花炮會同信眾，都會喺呢幾一啲嚟到戲棚神壇參拜，係大埔區嘅一大盛事。其中部份嘅花炮會，為咗方便村民信眾，選擇喺周日舉行慶祝活動。


大王爺嘅前身，係深圳河北岸嘅赤尾村村民，喺清朝中葉期間，元洲仔北岸就楝咗一塊碑石，附近嘅水陸居民往往向住呢塊碑文燒香祝禱，認為佢好靈。就係咁到咗清朝末年，由大埔五姓嘅漁民發起募捐。佢哋組成「僑港惠陽蘇徐李鍾石姓宗親聯會」，喺現址移碑起廟。


喺1930年代開始，每逢農曆二月初五、二月十五同五月初六，大王爺廟都會慶祝大王爺誕，其中五月到初六起就會搭棚演粵劇同埋白字劇，神棚設喺汀角路「風水廣場」近大元邨，重有巡遊同埋抽花炮等活動，初六稱做「請神」，初八係「正誕」，直到十五朝早至送神回廟，係大埔區水陸居民一大盛事。


鶴佬賀誕係具特色嘅傳統活動。醒獅部分除咗一般嘅龍獅外，重有鶴佬麒麟、客家麒麟、金獅同貔貅，合共三十幾種動物。其中鶴佬麒麟，舞動者隨住鑼鼓嗩吶嘅伴奏樂聲，大動作噉不停轉，好似民間音樂表演咁。現場重有功夫表演。


另外一個節目係婦女表演傳統風俗嘅陸上扒龍舟。婦女戴住自製嘅頭飾服裝，喺鬧市遊行表演，亦有人大聲高歌，表演傳統鶴佬歌曲。神功戲方面，除咗粵劇外，亦有潮劇地方戲曲嘅白字戲。但抽花炮活動就唔係喺同日進行，而係定喺農曆五月十三嘅神功戲中舉行。


1990年代，嘉里建設喺大埔滘發展住宅項目滌濤山，政府喺地契規定要發展商將鄰近嘅潟湖同紅樹林濕地保育，所以就起咗呢座互動中心。皆因湖入面有白鷺棲息，所以叫白鷺湖。而湖邊嘅小白鷺餐廳亦係香港唔少影視作品攞景嘅地方。


新娘潭，香港一地，亦係一潭，喺新界大陸東北，八仙嶺東面，烏蛟騰西面，船灣郊野公園內。名勝有括新娘潭瀑布同新娘潭。瀑布高度十五米，水潭廣而深，夏日遊人在此游水。水源無污染，水清見底，清涼消暑。有自然教育徑、燒烤場幾處、設有野餐檯同盥洗室。


傳說，古時某日，轎夫四人抬花轎，載新娘。新娘由烏蛟騰嫁到鹿頸，中途路過此處。瀑布周圍巖石濕滑，有位轎夫跣腳，花轎帶新娘一齊掉落水潭，新娘浸死。自始，水潭得名新娘潭，亦傳聞周不時鬧鬼，話水中見到新娘腳，新娘潭旁有照鏡潭，傳說新娘借潭照鏡。


吐露港公路，香港高速公路一條，九號幹線一段。一端駁大埔公路－沙田段，另一端駁粉嶺公路。吐露港公路，南段靠近沙田海同大埔海，北段為內陸，大埔西面山地同北面大窩谷地。由於南段近大埔海，而大埔海英名吐露港，繙自英文故名。


慈山寺係香港嘅佛教修道寺院，喺大埔洞梓。曾獲香港富商李嘉誠捐款與建，二〇一四年落成，北靠山，南近海。入面有座好高觀音像，喺黃嶺山腳底，色白垂頭，大埔海、船灣對岸都望到佢。交通要靠大埔東面汀角路、經洞梓路，再由專屬普門路入。


大埔太和路貫通新市鎮東西，佢西起梅樹坑，駁住吐露港公路，之後近錦石新村過林村河入大埔頭一帶。過河後係寶雅苑，路轉東北，到大埔官立小學同太湖花園轉東南。之後途經太和邨，到大埔舊墟遊樂場轉東，又貼近林村河，經大埔官立中學、大埔中心、大埔警署，入完善公園，最後喺大埔海濱公園外，同完善路路口駁埋。


林錦公路，香港馬路之一，顧名思義，林即林村，錦即錦田，貫通林村坳東西兩地，全長五千七百米，香港算係長路。現時公路西面只去到上村，去錦田一段就叫錦田公路。而東面盡頭近圍頭村，再遠駁大埔公路入大埔。林錦公路為舊日大埔元朗間必經之路，現時仍有巴士同小巴住來兩地。


未有林錦公路之前，鄉人一直有村徑，往來林村坳東西。林錦公路沿用舊時村徑變成，一九五二年三月九號通車，闊五米半。一九九四年，林村平地三千九百米一段，再擴闊到七米三。林村往林村坳斜路，開多條六百米慢車綫。


東端林村交匯處，近圍頭村，可以上落吐露港公路，南去大埔、沙田，又可上落粉嶺公路，北去粉嶺、上水，亦可經大埔公路去大埔頭水圍同大埔。又可行大窩西支路入泰亨、南華莆、九龍坑、和合石等地，亦可經康樂園路入康樂園。


郊野公園內設有野餐區、燒烤區、兒童遊樂場等設施，畀遊人享受大自然。郊野公園裏面有設置路標嘅山徑，有家樂徑、環山徑同健康徑，全部唔崎嶇，畀遊人欣賞大自然同慢步。另外，郊野公園設有苗圃、動物園、觀鳥園、博物館同自然資訊站等，向遊人推廣自然教育。


馬鐵係三國時嘅西涼人。佢係馬騰嘅仔，同馬超係兄弟。喺曹操做咗丞相之後召馬騰入京城做官，馬鐵、馬休等馬家一家大細跟住老豆住咗喺鄴。211年，馬超聯合西涼嘅軍閥勢力反曹，打咗場潼關之戰，不過馬超兵敗，曹操就喺鄴殺佢全家，包括馬騰、馬休、馬鐵都死咗。


葵涌焚化爐，香港舊日垃圾焚化爐，用來燒垃圾。爐處於葵涌青洲側，擸𢶍灣填地邊，同青衣隔住青衣門洋面。原煙通好高，高一百五十米，上半油上紅白相間，夜有紅燈，好顯眼，以防飛機飛近，不過今下已拆咗。焚化爐最初只近青衣大橋，後起咗更近佢嘅青葵公路同長青橋。


香港原有垃圾焚化爐四座，用來燒固體垃圾，除咗葵涌依座，重有堅尼地城焚化爐、荔枝角焚化爐、梅窩焚化爐。一九八九年六月，香港政府發表《對抗污染莫遲疑》白皮書，考慮環境污染，影響公眾健康，決定停用焚化爐處理固體廢物，所有焚化爐作廢，最後拆晒。


由於起咗青葵公路天橋，二〇〇七年打算拆煙通時，特別小心。為免拆時有噪音塵埃，唔用爆破，唔用撞擊，而另用新法。首先置個吊臂，長一百六十八米，套個鋼鐵保護網落煙通度。再用電動鑽石鏈切割機，一截一截切落來。


馬灣海峽，古稱鷄踏門或者鷄閘門，係香港青衣島同馬灣之間嘅海峽。海峽南北向，北端近汀九處同藍巴勒海峽連住。西面馬灣南北端連住汲水門，向西通去龍鼓水道。東面就經藍巴勒海峽去到荃灣同葵涌。南面就係維多利亞港西區停泊區。


牙鷹洲原本係島，同青衣島隔住個避風塘，叫門仔塘。個島又同荃灣隔住藍巴勒海峽。響二十世紀八十年代，中間個塘填埋，就同青衣島連埋。而新填地，就用來發展青衣島上面個新市鎮以及起青荃橋。個島近海峽一直都有油庫，後尾個油庫搬走，塊地連個山變成私人屋苑灝景灣。


門仔塘雖然係避風塘，但係舶滿晒艇都係要去到1960年代。響呢個時間，葵涌大量填海做荃灣新市鎮，成個醉酒灣都填晒。本來住響呢度嘅水上人，就迫住連人帶船去到對面青衣島度舶，但係門仔塘實在太細，同醉酒灣無得比，而且佢水又唔係好深，好多船舶咗入去就無出返來。


青衣塘，係香港新界青衣島舊時一笪地方，喺青衣島東岸，寮肚對出嘅青衣灣海邊，隔籬係門仔塘。1960年代政府開始發展荃灣新市鎮，大搞填海，好多原先泊喺醉酒灣嘅漁船都搬嚟青衣塘泊，不過1982年輪到青衣塘都填埋海，原址發展成青衣邨。


青衣北橋或者北橋，正式叫青荃橋，係香港一條行人兼行車嘅橋，佢駁住青衣島同荃灣，跨過藍巴勒海峽，係青衣第二條駁出島嘅橋。條橋道車路係雙線雙程，兼再有分隔，兩邊有行人路。橋身離海面17米，家下畀行車時速最多係70公里。


未有青衣大橋之前，香港政府響發展荃灣新市鎮之時，就有計劃起橋駁青衣島同荃灣，但呢個遲遲都未落實。1974年，幾間島出有工業投資嘅大公司，佢哋出資起嘅青衣大橋落成，駁去葵涌，兼負島上荃灣新市鎮發展同對外交通。


1980年代中期，青衣島都只係得青衣大橋駁出島。之過青衣東北部大幅發展，條橋車流量飽晒和，成日塞車，有乜交通意外，會搞到成個青衣島交通癱瘓。當時港府打算響青衣島東北角，起第二條橋，橫過藍巴勒海峽東北位，一般都叫佢北橋或者青衣北橋，有別於南面嘅青衣大橋。


經過38個月嘅施工，汀九橋於1998年5月6號下晝正式啟用。由於佢同大欖隧道落成通車嘅日子同新起嘅香港國際機場啟用日子接近，而大橋嘅興建，除咗舒緩新界西北嘅交通負荷外，更方便往來機場以及新界西北同深圳，有人稱之為「第11項機場核心工程」。


大橋嘅兩個主跨，分別長448米及475米，連引道全長1875米。支撐住汀九橋嘅三支單柱橋塔，分別座落喺藍巴勒海峽嘅一個人工島、汀九岬同青衣島西北岸，分別高194米、167米及162米。重量方面，結構鋼重8900公噸，混凝土重量29000立方米。


第三代接住喺1983年啟用，喺荃灣路對出嘅填海區，並且設有荃灣運輸大樓，作為荃灣碼頭嘅巴士總站，當時有「荃灣至青衣」、「荃灣至中環」、「荃灣至中環經青衣」、「荃灣至大澳」航線，2000年因為填海起九廣西鐵荃灣西站而清拆，航線亦都停辦。


青衣大橋係香港一條高架嘅跨海大橋，響正藍巴勒海峽上面，連住青衣島東岸山腰，同埋響葵涌醉酒灣填地附近青洲個山腰。條橋係島上面幾間大公司夾份起嘅，響1974年2月28日由港督麥理浩開幕。起好之後就交畀香港政府，由政府出錢起埋其餘嘅路。


青衣大橋嘅落成，係為咗配合荃灣新市鎮青衣部份嘅發展。1970年代起，青衣開始發展，而且響該島設置加工場嘅石油公司推動下，香港政府決定起青衣大橋。大橋響1974年2月28號落成啟用，耗資1700萬港幣。


1960年代，香港政府，將原本響港島同九龍市區嘅重工業，遷入青衣島南部同西部。其中將長青邨現址南面大灣填海，填地做油庫。同時間，島上幾間大商家同政府達成協議，由商家夾錢起橋，起好之後交畀香港政府。香港政府亦計劃將荃灣衞星城市範圍，擴大到青衣島。


由於青衣新區多咗咁多人，政府亦安排志願機構建立社區服務。首先，香港基督敎女青年會，1980年左右，響青榕樓地下建立青衣社會服務處，而之後香港小童羣益會，亦響青葵樓二字樓建立長青兒童中心同埋長青兒童圖書館。


香港 青衣島因昔日海產豐富，青衣魚經常出現於該島東北海域，加上島形似魚，而命名。近代，海產需求量高，特區政府缺乏對該魚種或該區進行法定保護，加上大嶼山自然帶先後受到有香港國際機場，青馬大橋，港珠澳大橋等等長期經濟開發所影響，不單青衣魚，甚至中華白海豚已罕見於該水域。


中間路口有，近基督教香港信義會天恩堂，同葵盛圍交界。近聖公會仁立小學，又再同葵盛圍交界。去到坑坪街遊樂場，同坑坪街交界。近葵涌街坊福利會，同禾塘咀街交界。喺上角街花園，同上角街交界。近循道衛理聯合教會亞斯理堂，又再同上角街交界。


牛牯墩係香港荃灣一座山。呢座山因為荃灣新市鎮發展，要起荃灣官立工業中學而剷平東面山頂。間中學家下變咗馮漢柱敎育中心。佢西面山邊以前係三棟屋條圍村，家下係三棟屋博物館。座山西北面有天后廟，亦有三棟屋水井。


三棟屋係陳氏嘅村。陳氏原本住響福建汀州府寧化縣，後尾有一支搬到去廣東省廣州府新安縣羅芳。去到第十三代，陳任盛搬到荃灣，佢嘅叔伯，關同口村祖先，教陳任盛點樣耕田。佢帶住四個仔，好落力填海開地，最後喺大窩口老屋場起咗間草屋。


老圍村喺1669年落成，係香港新界荃灣最古老嘅村落，最初叫「淺灣圍」，喺老圍路以南，距離荃灣市中心大約5至10分鐘車程。村莊後面倚住顯達鄉村俱樂部同城門水塘植林區，可以望到石圍角邨同綠楊新邨一帶。村裏面嘅居民有2000幾人，全部係平房排列，多數係古樸嘅瓦頂磚屋，亦都有現代化嘅三層式村屋，散發住平靜簡樸嘅人民氣息。


老圍村係清朝初年復界之後最早喺荃灣一帶起好嘅村落，當地人叫做「舊村」，喺康熙八年由曾、張、黃、許、鄧五姓人起成，其中以姓張一族最多人。老圍村起嗰時曾經有圍牆防禦海盜，村裏面嘅房屋以行列嘅形式起成，同一個姓嘅村民建立喺同一列嘅房屋，稱為「排屋」。


老圍起好初期，五姓村民分別起咗5間祠堂，但係年久失修下先後倒冧，而家只剩低張氏家祠。大約喺100年以前起，係3進式嘅建築，喺1990年重修時，只剩低2進，前進係門廳，後進係正廳，後進比前進高啲，用咗「四扇門」嘅建築形式。


由1979年第一季開始，地下鐵路荃灣綫動工，部分喺荃灣市區內嘅鄉村，有三棟屋村、木棉下村、西樓角村，同埋山邊木屋區需要清拆，將清拆所得到嘅土地用嚟起鐵路。所以香港房屋委員會喺梨木樹邨入面嘅空地，就起咗三座樓，起初叫做第15、16同埋17座，及嚟改叫做榕樹樓、柏樹樓同埋竹樹樓，喺1980年2月12日落成入伙，用嚟安置受影響嘅居民。


2005年8月25日傍晚，7歲男仔岑浩賢喺補習之後由嫲嫲接返屋企途中，喺第5座對出馬路，俾兩個16歲嘅刀手用菜刀狂斬右手，案件轟動全香港。岑浩賢經接駁手術後康復情況理想，佢同屋企人獲房屋署安排搬到區外嘅公屋單位。


城門水塘舊史嗌銀禧水塘係香港一水塘，喺新界城門，城門谷上截，歸荃灣區。城門水塘1937年全部落成，供水亦送到香港島。水塘西南下游另有下城門水塘，歸沙田區。所以有時城門水塘會叫上城門水塘，以資識別。城門水塘間中又上指城門水塘同下城門水塘。


為城門水塘以及上游涌流集水，菠蘿坳對上要搬到其他方，涉及城門八村。當時八村，老圍、白石窩、碑頭肚、石頭見、芙蓉山、南房肚、大碑瀝、張屋，分散到錦田、大埔，同和合石、粉嶺、上水等，重新置村。居民主要客家人，有855人，鄭氏為主，亦有張、高、羅、鄧、曾。


城門谷呢個名，最初係20世紀初想響城門一帶，起銀禧水塘而來，個計畫就提到城門谷，即係水塘兩條壩同幾座山圍住個谷。三座山，東係針山，西係大帽山，南係孖指徑。西南一條壩，叫菠蘿壩，響菠蘿凹，原本就係城門行去荃灣拗口，變水塘前，起壩檔住升高咗嘅水位。


和宜合響香港荃灣北部，近城門，係峽，亦都係村。和宜合個峽響大帽山南面山腰，原本叫狐狸峽，英國人測量新界嗰陣寫做Wo Li Hop，因為狐狸響傳統上唔係好動物，所以條村改過個好意頭名，和宜合。和宜合東有菠蘿凹，西有荃灣老圍。


英軍開過條路由荃灣老圍經狐狸峽，過菠蘿凹去城門，後尾條路變成象鼻山路，家陣係去城門隧道必經之路，而和宜合東面係城門隧道收費廣場。香港政府發展葵涌做新市鎮，響和宜合南面開山劈石，起梨木樹邨，亦都起咗條和宜合道由和宜合，經梨木樹邨，轉向石梨落葵涌中部，駁落青山公路。


和宜合村仍然響原地，個谷北邊，面積比以前大。原本村耕地就響南面谷地，自成一角，不過家下已經起晒嘢。和宜合村可以由和宜合道，經和宜合里或者城門道入村，沿道可以入響菠蘿凹。坳度起咗條菠蘿壩閘住城門水塘嘅水。


和合石係香港一地，亦係一村，叫和合石村。和合石介於南華莆同粉嶺之間，北大刀岃山腳谷地，所以又嗌粉嶺南。和合石南，靠近涌水，村落羣集，有和合石村、和興村、和合石新村、畫眉山村等。而和合石，亦以和合石墳場而聞名香港。


和合石村最早立村，因而成爲地名。喺二十世紀初，彭氏客家人立和合石村，村名寓意，和諧好合。村中古屋，瓦頂磚屋，多數係兩進式，屋頂呈金字。加咗新屋，而成四排。其中兩排平衡，係鄭、羅二圍搬來。新村亦叫新圍，係和合石舊圍向東擴展。


一九四九年，香港難民者眾，唔少外來人到和合石定居。一九五零年，和合石墳場啟用，一九五一年九廣鐵路和合石支線啟用，帶旺呢度石業同建築，亦有人賣香燭、鮮花及果品等祭品維生。而近粉嶺田心一面，亦有蝴蝶新村。


粉嶺新市鎮興起，和合石一帶起咗唔少屋邨。平地中間有華明邨、華心邨、花都廣場、側邊有景盛苑、欣盛苑、昌盛苑、雍盛苑、牽情間、碧湖花園。而田心村亦拆咗做百福田心遊樂場。而和合石支線嘅路軌，亦因此而拆走，建成碧湖花園、華心邨同和興體育館。


粉嶺公路代替大埔公路，大埔公路大窩一段，亦改名大窩支西路，粉嶺一段做馬會路。和合石附近，亦路口去粉嶺公路、馬會路、大窩支西路。原本粉嶺到和合石，九廣鐵路以西，係無馬路。亦因爲新市鎮，開咗條百和路，駁通百福同和合石，伸到去上水。


和合石係北大刀岃東北谷地，地勢平坦，係粉嶺平原南支。呢支平原，南邊以畫眉山、新圍、和合石爲南，塘坑、黃崗山、田心爲北，田心到畫眉山嘅蝴蝶山腳爲西。平地呈三角形。舊時平地只係種田，而村就起靠山邊，以防水浸淹屋。


鳳園嘅村，叫鳳園圍，喺谷嘅東北，近山之處。因爲家族繁衍，亦喺谷嘅其他地方起屋，所以原本嘅鳳園圍,又叫鳳園老圍，或者鳳園老村。條村喺大清交新界畀英國之前就有。之後谷又多咗啲村，舊圍南面有麥屋，遠啲東南有流坑，再南啲有田心同狗屎圍。


老圍北面近山，向汀角嗰邊，係個具特殊科學價值地點，係一九八零年漁農署所劃嘅，地有四十二公頃左右。二零零五年十一月，香港政府推行新自然保育政策，撥款喺鳳園推行土地管理協議試驗計劃。個計由大埔環保協進會，喺鳳園私人擁有嘅具特殊科學價值地點，做蝴蝶保育工作，為期兩年。


魚角以南，隔汀角路，係富善邨，邨中以救恩書院，最近魚角。魚角沿汀角路西行，到富亨邨。邨中以大埔循道衞理小學，最近魚角。魚角後山，有雅麗氏何妙齡那打素醫院，有山路可通，但亦可以由富亨邨入。魚角東面，係大埔工業村。


1967年港英政府喺醉酒灣填海地起兩條公共屋邨。改名以「芬芳吐豔」，包括葵芳邨以及葵芬邨。但嗰陣報章知道新起屋邨叫做「葵芬邨」之後，覺得「芬」字嘅諧音「分」，帶有分離嘅意思，令市民不滿。政府最後跟隨民意，將「芬」改成「興」，意指「葵涌興盛」。


興芳路，香港一路，喺新界葵涌，行政上歸葵青區。佢顧名思義，由葵興去到葵芳，途徑葵興邨同葵芳邨。但唔止咁少，佢北起葵涌中心、過葵興地鐵站，過林士德體育館，過葵涌運動場同新都會廣場，到葵青交匯處止，大致上一直綫咁走，北向南走，稍為偏西。


興芳路有好多路口，北向南數，近葵涌中心，同葵興路交界，近興芳路花園，同大窩口道交界。過咗花園，同葵益道交界。過興芳路遊樂場，同榮芳路交界。過京寶大廈，同智芳街交界。不過智芳街只行人。近葵涌廣場，同葵富路交界。


兩幢寫字樓，六字樓或者七字樓起計，高卅五到卅六層。而商場就有五層高，面積五十四萬平方呎。新都會廣場由新鴻基地產起兼打理，喺一九九三年正式開張。新都會廣場寫字樓，比周圍嘅樓高好多，夜晚燈光招牌，遠遠都睇到。


林士德體育館，香港室內體育館之一，喺葵涌葵芳，興芳路一百七十六號，近興芳路遊樂場，英文叫Osman Ramju Sadick Memorial Sports Centre。行政上歸葵青區。設施有籃球場、排球場、羽毛球場、乒乓球檯、活動室、健身室、舞蹈室。


2019年，香港爆發香港修例風波，劉卓裕亦因為噉加入咗做「自由系」嘅成員，投向泛民主派，並喺同年7月參與荃民議政，成為佢哋嘅愉景區社區主任，又計劃出選當年嘅區議會選舉，喺荃灣愉景選區挑戰親中派立法會議員田北辰「雙料議員」嘅地位。


2021年香港立法會選舉，好多泛民主派人士都選擇唔參與，但劉卓裕就決定參選，聲稱獲得「知名商界」拉線幫佢攞提名。喺上一屆區議會選舉俾佢擊敗嘅田北辰質疑佢，之前話自己代表民主派，到嗰刻就避開，唔知佢代表啲乜，劉卓裕就回應話，自己唔屬於任何黨派。


2012年，范國威喺第5屆香港立法會選舉嘅新界東選區地區直選成功當選，但喺2016年，由於佢同任啟邦等人組成嘅八人名單同鄭家富互相𠝹票，因此連任失敗，更加因為黨入面有人臨尾走去同鄭家富拉票，結果要被踢出黨。


譚凱邦，荃灣區議會前議員，新同盟前成員、環保觸覺前主席，曾經喺順德聯誼總會梁銶琚中學教書，雖然強調務實本土路線，但佢依然不時就環保議題發表較激進嘅評論，亦都力撐減少單程證配額，因此成日喺香港各大媒體曝光。


喺第5屆香港區議會選舉入面，佢代表泛民主派新同盟參選馬灣選區，以1,668票打贏同樣嚟自泛民主派嘅曾文典，四年後亦喺同一選區成功冧莊，但係到咗2021年3月，佢因為涉及泛民主派35+初選案而被還柙，還柙期間退出新同盟，2021年4月20號，佢透過社交媒體facebook宣布劈炮，唔撈區議員一職。


佢移居台灣後仍然關心在台港人嘅問題。例如，就民進黨立委林靜儀多次發佈關於香港人嘅虛假信息並藉此攻擊香港人，佢就曾經批評林靜儀，並提出一啲實質證據反駁林虛構嘅事實，佢又指，林靜儀早前先包場睇紀錄香港反送中運動嘅電影《時代革命》，依家咁樣用資訊攻擊香港人，虛偽到令人作嘔。


司馬華龍原名曾順釗，人稱司馬叔，係香港粵語片演員同電視劇演員。1950年代起投身粵語片界，飾演配角居多。1968年左右加盟麗的電視，之後幫麗的同埋亞洲電視工作到2000年，期間演出大量角色，但係絕大部份係配角。


翠灣邨係香港嘅一條公共屋邨，由香港房屋委員會發展，喺香港柴灣嘅填海地，近柴灣公園、漁灣邨同埋翠樂邨。 屋邨總共有四幢Y4型樓宇，喺1988年起好。 1999年，房委會用租者置其屋計劃第二期，將翠灣邨部份單位賣畀租戶。


環翠邨係香港島上嘅一個公共屋邨，喺香港東區柴灣，港鐵柴灣站附近一帶，前身係柴灣邨第16至22棟，第一座重建之後嘅大廈喺1979年起好之後，房委會就將柴灣邨第16至22棟重新命名做環翠邨。重有，環翠邨有通道去墳場。


環翠邨喺1979年命名嗰陣，有7棟徙置樓，分別第17，18，20，22棟係第一型，第16，19，21棟係第二型。由於柴灣邨第23至27棟喺環翠邨命名之前已經被拆卸重建，所以環翠邨無呢五棟第二型徙置大廈，第21棟同22棟由於已被改建嘅關係，房委會將呢兩座樓宇重新命名，最終喺1996年清拆，其餘五棟徙置樓就喺1980年代初期拆卸重建。


勵德邨係香港房屋協會轄下嘅一個老牌公共屋邨，嚮香港大坑蓮花宮山，大坑道東面。勵德邨有8座，第1至第4座有27層，分開單雙數座，外型係圓柱體，而第5至第8座有28層，每座有17個單位，外型為長方體。大部份嘅單位可以睇到維多利亞港景色，係一個景觀非常好嘅公共屋邨。


1969年1月，房協宣佈嚮大坑起廉租屋邨，同時由徙置事務處安排受影響嘅木屋區居民搬入徙置區。本來預算嚮1972年起好嘅勵德邨，但係由於地勢，平整地盤工程受阻，加上起緊嗰時冧山泥，搞到條邨遲咗三年起好，1975年第一橦樓先至落成。


愛蝶灣係香港嘅一個居者有其屋屋苑，喺香港島筲箕灣愛秩序灣愛禮街2號，一共有10座樓，2001年入伙。呢個屋苑喺居者有其屋第二十二期甲開賣，嗰時嘅開賣價介乎港幣$850,700 － $1,754,000。


富怡花園係一個喺香港柴灣小西灣道嘅私人機構參建居屋，土地由小西灣填海得嚟，屋苑總共有5棟樓，一個九層嘅停車場，頂層係球場。隔籬嘅屋苑有富景花園、富欣花園同埋藍灣半島。呢個屋苑嘅管理公司係其士富居物業管理有限公司。


富景花園係香港房屋委員會同其士集團一齊起嘅居者有其屋，喺香港柴灣小西灣小西灣道18號，位置前身係英軍情報中心，喺1993年起好，成個屋苑總面積係352,928平方呎，屬於第十三期丙、十四期甲出售居屋，喺1993年3月開始入伙。


康翠臺係私人機構參建居屋計劃嘅屋苑，環境清靜，距離柴灣站只係行5分鐘，部份單位可以睇到海景。地皮由新世界發展喺1985年起好，同埋由富城集團管理。初時喺柴灣新區計劃起10座30層嘅私人住宅，但因為考慮到當時嘅經濟情況，再加上政府推行緊私人參建居屋計劃，發展商向政府更改圖則，康翠臺改做居屋屋苑，同埋由10棟減到7棟，其餘三棟就改為另一個同期起好嘅居屋屋苑樂翠臺，但康翠臺亦係區裏面最大型嘅居屋屋苑之一。


喺1997年樓市高峰期嗰陣，康翠臺尺價曾經升到6000蚊以上，尺價喺全港居屋嘅頭三位位置，當時係區內藍籌屋苑之一，但後來因為亞洲金融風暴，加上區裏面有更多新型屋苑起好，引致樓價大跌，雖然佢近柴灣站，交通方便，但亦跌近一半，而家平均尺價係4800蚊。


富欣花園係香港嘅一個居者有其屋屋苑，喺香港島柴灣小西灣小西灣道9號，一共有8座樓，1997年入伙。呢個屋苑喺居者有其屋第十七期乙、第十八期甲開賣，嗰時嘅開賣價介乎港幣$861,600 － $1,490,700。


樂軒臺係香港私人機構參建居屋之一，喺香港島柴灣新廈街，近港鐵柴灣站。屋苑嘅位置前身係舊柴灣邨第一至八棟，第一至八棟喺1991年清拆，喺1995年改起居屋屋苑樂軒臺。屋苑總共有5棟樓高31層嘅住宅棟，總合共提供1,550個單位。


東熹苑係香港一個居者有其屋屋苑，喺香港島西灣河耀興道38號，一共有4座樓，1995年入伙。呢個屋苑喺居者有其屋第十六期乙、第十七期甲開賣，嗰時嘅開賣價介乎港幣$854,200 － $1,553,400。


東旭苑係香港嘅一個居者有其屋屋苑，喺香港島筲箕灣愛秩序灣愛賢街8號，一共有5座樓，2001年入伙。呢個屋苑喺居者有其屋第二十一期甲、第二十一期乙開賣，嗰時嘅開賣價介乎港幣$1,389,900 － $2,016,500。


怡翠苑係香港房屋委員會嘅居者有其屋之一，喺香港島柴灣怡盛街嘅填海地上面，總共有三棟，喺1981年起好，係香港最早起好嘅居屋屋苑之一。同一般居屋唔同，怡翠苑所有單位都唔使補地價，而且一律都可以喺公開市場自由轉讓。


太安樓，係香港出名嘅舊樓，喺1968年起好，發展商係香港置地集團。呢棟大廈屬於嗰間公司嘅經濟住宅計劃第二期，呢個項目由王伍歐陽建築師事務所有限公司嘅歐陽昭建築師同埋工程師負責，至於總承建商就係孫福記營造有限公司。


太安樓係一座有唔少單位嘅單幢式物業，地下係屋苑商場。大廈係Ｈ型設計，高28層，總共有1884伙小型單位。1968年賣樓嘅價錢大概係港幣17,300至到27,000之間，太安樓每層都有68個單位同16部𨋢，走廊用咗長直設計同埋用泛光燈，走廊兩邊都係住宅單位，設計同早期香港屋宇建設委員會嘅廉租屋邨冇乜太大分別，所以太安樓有「私人廉租屋」同「善心樓」等等嘅花名。


太安樓地下係商場，最出名嘅係賣嘢食嘅鋪頭、文具鋪菲林鋪同埋影印鋪。商場入面仲有渣打銀行、滙豐銀行、大新銀行、工商銀行等等幾間銀行嘅分行、華潤萬家、麥當勞、藥房、診所、惠康、五金鋪、電器修理鋪、漫畫鋪同埋租碟鋪。


以前地下重有油站同埋戲院，工廠外面有啲泊車位，重有一個供應淡水畀漁船用嘅水站，因為填海之前嘅太安樓外面已經係海邊。商場入面有賣魚、賣肉嘅舖頭同士多、雜貨舖等等，對住電車路重有茶樓，晌地下𨋢口位側邊有公共電話方便住戶，一樓向海嘅平台係公眾休憩花園。


2002年11月5號深夜，12樓有個單位對開走廊畀大耳窿縱火，繼而發生咗三級火警。由於走廊平時放咗好多冇用嘅家具雜物，濃煙同火炎沿住通道蔓延，幾千個住客慌忙走落地面。消防處派咗七隊煙帽隊到現場撲救，直到凌晨1點幾，至少有14個住客受傷送院。


2009年2月12日，東區裁判法院有個𡃁仔喺押送期間逃走。一個14歲嘅失蹤少年被搵返之後送去東區法院少年法庭應訊，法庭判佢入屯門兒童院。判咗之後嗰個𡃁仔喺法院停車場突然發難擺甩警察，飛奔逃去無蹤。警方接報話有個睇落似嗰個𡃁仔嘅人行咗入法院百幾米外嘅太安樓，警方於是派咗30個警察封鎖大廈同商場至少7個出入口，並且帶埋嗰個𡃁仔嘅相上大廈逐層搜查。


康澤花園係香港島北角一個私人屋苑，嚮香港島炮台山英皇道238號，係港鐵炮台山站上蓋物業。康澤花園地底係港鐵站，基層係商場同惠康超級市場，1樓平台係行人天橋兼宣道會北角堂教堂、書局同寫字樓咁。康澤花園住宅入口嚮2樓，連接各層有多部行人電梯同埋升降機。


康澤花園由恆隆發展，1987年入伙，有4座，樓高34層，1層6伙，總共800伙，有24小時物業管理同保安睇實，2樓自設私家花園平台。康澤花園冇海景睇，因為向維多利亞港嗰邊有一列舊樓，包括英皇大廈、六合商業大廈、中南大廈、公主大廈咁。


鯉魚門公園係香港一度假營同宿營營地，介乎柴灣同筲箕灣之間山上，地埗柴灣道75號，行政上歸東區。全日開放。歸康樂及文化事務署管，1988年啟用，初名鯉魚門公園及度假村，沿用多年。然而公眾衞生及市政條例，附表四公眾遊樂場地之中，就一直得鯉魚門公園個名。


港島東體育館，香港室內體育館之一，喺西灣河鯉景道五十二號，英文叫Island East Sports Centre。行政上歸東區。設施有籃球場、排球場、羽毛球場、舞蹈室、活動室、乒乓球檯、高爾夫球設施、健身室、兒童遊戲室、草地滾球場、游泳池。


渣華道體育館，香港室內體育館之一，喺北角渣華道九十九號，渣華道市政大廈三到五樓，英文叫Java Road Sports Centre。行政上歸東區。設施有籃球場、排球場、羽毛球場、壁球場、乒乓球檯、活動室、舞蹈室、兒童遊戲室、美式桌球檯。


鰂魚涌體育館，香港室內體育館之一，喺鰂魚涌，鰂魚涌街三十八號，英文叫Quarry Bay Sports Centre。行政上歸東區。設施有籃球場、排球場、羽毛球場、壁球場、乒乓球檯、活動室、健身室、舞蹈室。


金文泰中學係香港一間官立中學，1926年創校，嗰陣叫官立漢文學校，係英屬香港政府頭一間創辦嘅漢文學校，1951年為咗紀念倡辦呢間學校嘅港督金文泰，改用而家個名。校址搬過幾次，自1961年開始校址係北角炮台山道30號。


創校人張振興先生來自廣東開平。1920年代，佢到美國佢阿哥嘅洗衣鋪做工，後來佢喺波士頓開設自己嘅洗衣鋪。1968年，張先生返到香港，但1年之後佢夫人過身，遺願係希望將佢哋畢生積蓄用來辦學，創立一間學校等更多貧困細路能夠有書讀。


文理書院本來係一間私立學校，校址喺今日港鐵天后站上面栢景臺，近維多利亞公園。後來書院得到政府資助，搬去家下柴灣興華邨呢度。前香港球星林尚義曾經喺學校教體育，但唔夠一年就走咗。後來學校繼續擴展，並開辦九龍分校。


We aim at providing a broad, high quality education to nurture students with such virtues as scholarly intellect, fine personally and a strong sense of responsibility to the community.


Guided by the School Motto, 'Knowledge and Perserverance', their students will achieve excellence in all aspects.


寶血女子中學係香港香港島柴灣一間津貼中學，喺新廈街338號，1945年由寶血女修會喺灣仔創辦，初頭叫德貞第二女子中學，1952年搬到北角，改名做寶血女子中學，1979年再搬到柴灣。後山有新廈街遊樂場。


慈幼英文學校響香港筲箕灣嘅柴灣道，最早由羅馬天主教會鮑思高慈幼會喺1950年創辦，1959年又增設中學部，並由當時嘅香港總督柏立基爵士主持咗學校嘅開幕典禮。而家有男校，私立嘅小學部同埋畀津貼嘅中學部。


1945年，香港佛教聯合會因為社會需要，喺灣仔道117號嘅物業創辦中華佛教義校，並免費畀小學學生就讀，成為香港佛教聯合會開辦嘅第一間學校。到咗1968年，灣仔道嘅校址俾政府收返作商業發展嘅用途，於是喺香港仔華富起新嘅校舍，改名做佛教中華學校，1970年落成啟用。


救世軍韋理夫人紀念學校嘅前身救世軍光慈學校，喺1968年創立，校舍喺慈雲山邨同第40座相連嘅「火柴盒」格式校舍。1985年11月21號校舍同愛寧樓俾房屋署列為危樓，要喺1989年按「擴展重建計劃」清拆。


課室14間，圖書館、言語治療室、音樂室、輔導教學室、科技與生活室、多感官綜合訓練室、電腦室、視覺藝術室、設計與應用科技室、感知肌能室外訓練場、感知肌能訓練廊、人工攀石牆、遊戲室、籃球場、禮堂、衞生室、教員室、多媒體教材製作室、家長室。


藍煙囪貨倉碼頭，簡稱「藍煙囪」，又叫太古倉碼頭，係香港20世紀初期到中期嘅貨倉碼頭，由太古集團同藍煙囪輪船公司合創嘅太古船塢喺1910年代設立，喺九龍尖沙咀東南面海旁，訊號山以南。藍煙囪貨倉碼頭喺尖沙咀火車站附近，做咗嗰時香港鐵路貨運同海上貨運嘅交匯處。


英國太古集團有限公司係太古集團嘅最終控股公司，總部位於英國倫敦，現任嘅董事會主席係何禮泰。英國太古集團嘅附屬公司包括中國航業公司、太古船務有限公司、太古海運有限公司、Tasman Orient Line、Polynesia Line、Swire Oilfield Services Ltd.


香港太古集團有限公司喺香港註冊，係母公司英國太古集團有限公司嘅全資附屬公司，現任嘅董事會主席係史樂山。香港太古集團旗下嘅太古股份有限公司係一間喺香港交易所上市嘅綜合企業，其他附屬公司包括太古貨運有限公司、太古船務有限公司、躍達汽車有限公司以及太古旅遊有限公司。


東堤灣畔係香港新界西大嶼山東涌一個私人屋苑。屋苑坐落喺慶東街1號，係一個由香港地鐵、恒基兆業地產、新世界發展、太古地產、恒隆地產同新鴻基地產發展嘅大型住宅項目，喺1999年8月至12月落成入伙，承建商係協興建築。


雍翠豪園塊皮響1994年由信和集團帶住12間香港地產發展商成立嘅 Moricrown Ltd. 聯手投得，用嚟抗議當時港英政府嘅高地價政策。類似情況亦出現響同一日拍賣嘅粉嶺綠悠軒地皮，由14家發展商聯手投得。


傲璇係太古地產2012年起好嘅樓盤，由美國建築師法蘭克蓋里設計，係佢响亞洲第一個高尚住宅項目。傲璇總面積約3.25萬平方呎。大樓結構呈螺旋形，玻璃包圍嘅鋼柱包圍成棟樓。項目除傳呎價高見港幣8萬外，更盛傳每方呎管理費高達9蚊，以每伙達6,000方呎單位計算，每月管理費已經要5萬4千蚊，可能係全香港最貴管理費嘅豪宅。


電訊盈科中心，舊時叫香港電訊中心，係香港一座寫字樓，喺香港島鰂魚涌英皇道979號太古坊，樓高43層，由太古地產發展，1994年起好，同年賣畀香港電訊。2000年香港電訊被改組成電訊盈科後，大廈改用而家個名。


又一城喺香港九龍塘又一村達之路，近香港城市大學，係一座大型購物商場兼寫字樓大廈，由太古地產同中信泰富合資起，1998年12月落成，2006年太古以61.8億元收購中信持有的一半權益。2011年7月，太古同新加坡豐樹產業達成協議，以188億元賣又一城畀Mapletree。


喺未有文字嘅原始社會之前，人類就用木炭嚟畫畫。到咗中世紀，啲人開始發現用石灰溝水，可以整成一嚿嚿嘢，跟住用類似木炭筆嘅方法，記喺深色或硬嘅表面，由於嗰時未有紙，即使有，買一沓返嚟要使好多錢。而且畫喺木板或岩石度又好易被整甩。


古代嘅粉筆成日用天然白堊整，而家大多數用其它嘢取代咗。以前市面上買嘅普通粉筆係用CaSO4嘅白色沉澱物同水結晶整，由於佢係微溶物，所以顆粒重大過粉塵，吸入氣管會令鼻咽喉唔舒服，嚴重嘅可能導致肺癌。由於佢質地輕，加上散發出啲粉塵搞到周圍好邋遢，所以而家啲環保粉筆大多數用CaCO3嚟整。


樂富喺香港九龍獅子山腳，九龍塘東北，九龍城西北，屬於黃大仙區。佢以前叫老虎岩，但係因為老虎呢個名殺氣大，所以香港政府就改用「樂富」呢個諧音嚟稱呼呢處。以前老虎岩有出晒名嘅老虎岩木屋區，後嚟徙置大廈起好，就成為今日嘅樂富邨。


早喺19世紀，新馬路區唔係好似宜家咁一大條直路，殷皇子大馬路段同新馬路後半啹都重係成片海，嗰區都係一個偏僻寧靜嘅漁村，中間穿插好多彎彎曲曲、斷斷續續嘅路仔。經過咁多年係咁填海，到咗1918年，政府先將西面嘅彎曲路仔大鵬巷拉直，然後再將東面龍嵩街口同大堂街之間嘅山崗剷平打通，再喺東面街口拆咗一間大屋，先整成一條又直又闊嘅路，直接將內港同南灣連埋一齊，先至成為澳門一條好重要嘅路。


新馬路西面海邊係內港，由西江沖落嚟嘅泥沙堆成嘅。正因為係泥沙堆成搞到內港地勢係比其他地區低，所以一有颱風嚟就會成日水浸，由內港碼頭去到新塡巷 嗰忽，就實會被水浸住。當中以1874年嗰次最嚴重，有成五千幾人死咗同二千幾艘漁船沉咗，搞到有尐樓都冧埋，洪水泛濫，連市政廳都畀強風吹到爛咗。


新馬路起好之後，好多大型嘅屋都揀係呢度起，各行各業特別係銀行都以呢度為中心，好似澳門嘅第一間銀行大西洋銀行就係1902年喺呢度開門，之係就愈嚟愈來銀行開喺新馬路，宜家大豐銀行、永亨銀行同中國銀行都喺新馬路開設總行或者分行。


另外，博彩業都曾經喺新馬路發展到高峰。1920年代尾，中央酒店 喺新馬路落成，有六層樓高，係當時新馬路最高嘅酒店。至到1930年代，博彩業開始興起冇耐，中央酒店就開設咗「濠興仕女娛樂場」，成為澳門當時最有規模嘅賭場，引咗唔少居民同遊客嚟玩。


除此之外，新馬路對旅遊業都係好重要嘅，新馬路一路上會經過好多景點，例如民政總署大樓同議事亭前地等世界文化遺產同十月初五街等手信街，都係遊客一定會去嘅地方。1995年，皇宮娛樂場喺內港開幕，更促進咗新馬路西面經濟同旅遊業嘅發展。


新馬路從開闢到宜家，一直都係澳門商業、交通同旅遊業嘅核心地帶。但係從1990年代開始，由於交通、酒店執笠、賭場搬走同城市規劃等因素加埋，營地大街西面開始就慢慢咁衰落。居民就希望隨著十六浦同國際酒店項目搞掂後，可以去返當年嘅光采。


新馬路兩旁嘅建築物都唔一樣，當中有歐洲式嘅建築，亦有一尐保留咗中國傳統特色嘅建築物，而民政總署大樓西面嘅大部份建築物都係唐樓，而呢尐唐樓保留咗1920年代嘅建築風格，一般得兩到四層，建築物同建築物之間都有一條向街嘅走廊，走廊上有樓底遮住，可以擋雨同太陽，就係廣州俗稱嘅「騎樓底」。


新馬路係連接內港同南灣嘅澳門半島東西方向嘅重要道路，由於佢喺市中心同旅遊點，車流、人流都非常大，所以交通事務局就喺2010年5月16號開始，逢星期日同公眾假期，將營地大街至龍嵩正街之間嗰忽新馬路作為「公交專道」，只畀公共巴士、的士同特許車輛通行，試吓搞三個月。


2010年8月12號，交通事務局總結公交專道實施嘅情況，之後決定延長新馬路公交專道措施半年至到2011年2月。另外又喺8月21號開始，喺金碧文娛中心出面開多個巴士站，畀2、3A、5、7、10、10A、11同21A埋站，以免16條巴士線喺同一時間嘅永亨銀行出面嘅巴士站埋站上落客，做成交通阻塞，亦同時可以以呢次改動將人帶到新馬路西面。


由於新馬路嘅重要性，而且又直接將內港同南灣連埋一齊，所以新馬路亦都係遊行嘅熱門路線，好似2007年澳門勞動節遊行同2007年澳門十一遊行，搞活動嘅組織同遊行嘅人都要求經新馬路行到政府總部。但由於新馬路係澳門半島嘅交通樞紐，加上兩邊珠寶金鋪林立，警方就以交通同安全做理由，一般都唔會畀遊行團體行呢條路。


天后位於香港島銅鑼灣東岸，地區行政上係屬於灣仔區。1985年5月31日，香港地鐵港島綫通車，並喺銅鑼灣東岸設一個車站，根據附近嘅香港法定古蹟銅鑼灣天后廟而命名為「天后站」。從此之後，香港人普遍叫嗰區做天后區。


梅州市下轄嘅大埔縣、豐順縣等地舊屬潮州府，至今豐順南部嘅隍鎮、湯南鎮仍通行潮州話，居民多數有潮州人嘅認同。大埔縣居民主要為客家人，於1949年以前出生嘅大埔人唔少都有潮州認同感，諸如碧野、鄒文懷等人，而中華人民共和國成立後，大埔人則已多向梅縣地區靠攏。


臺灣嘅潮州民系移民來台之初，唔少居住地點鄰近或位於客莊嘅，同客家人合作，因此會講客家話同潮州話，認同客家風俗，由於佢哋所使用嘅潮州話被較強勢嘅客家話融合，因而自我認同變咗做客家民系。此外，亦有部分潮州移民轉而認同閩南泉漳民系，因佢哋所講嘅潮州話，同同屬古代閩南民系嘅泉州人、漳州人所講嘅泉漳話有親緣關係，而且喺台灣日治時期，被總督府歸類為「福建種族」，所以唔少去台灣定居嘅潮州人後裔亦徹底融入閩南裔臺灣人之中。


截止至1994年，海外潮汕人口喺泰國約有500萬人，馬來西亞同印尼各約有80萬人，新加坡約有50萬人，越南約30萬人，柬埔寨約20萬人，老撾約10萬人，美國約30萬人，加拿大約10萬人，法國約15萬人，澳洲約10萬人。


1914年泰國國王拉瑪六世署名Asavabahu將境內嘅以潮汕人為主嘅華人對比猶太人，認為佢哋人數少，而生性多狡詐，善於經商，喺泰國熱衷斂財，且難以同化，猶如猶太人之危害美國，呢啲言論對以後泰國持續一段時間嘅排華運動產生咗影響。


榕江以南嘅潮州人，潮普惠，即潮陽、普寧、惠來，此地「海洋文化」嘅影響顯著一啲，商業氣息濃厚，居民多不擅文墨，語言及性格相對粗鄙，存在人文教育落後嘅問題，係所謂嘅『人縣』，外出求生最多，對比北岸保護完好嘅韓江，南岸污染嚴重，如練江被人為毒死，仲要引北岸嘅韓江水。


潮汕民系嘅建築特點鮮明，美學價值極高，為粵東嘅傳統民居建築，更係潮汕文化嘅重要組成得一部分。潮汕農村至今保留唐宋世家聚族而居嘅傳統，其民居規模巨大，以宗祠家廟為中心，相連形成外部封閉而內部敞開嘅建築群體，發展出諸如「下山虎」、「百鳳朝陽」、「四點金」、「五間過」、「駟馬拖車」、「百鳥朝凰」等多樣嘅建築形式。


潮州人嘅傳統民間信仰非常豐富。除咗三山國王等潮汕普遍信仰嘅神祇外，仲有眾多嘅地方神祇，包括大峰祖師、風雨聖者、珍珠娘娘、媽祖、保生大帝、雙忠公、韓文公、真君大帝、玄天上帝、神農大帝、註生娘娘、司命灶君、公婆母等等。


東角係香港一笪地方，喺香港島北岸，鵝頸同銅鑼灣之間，南向北由利園山伸到去燈籠洲，依家多數人都以為佢係銅鑼灣一部份。東角原本係英人地名，叫East Point，初時係域多利城最東便而名，不過唐人好少用，本地土名係鵝頭嘴。


海角兩邊同對出，百年來都填晒海。第一期係19世紀中開始。角東填到去家下維多利亞公園邊，角西做去到軒尼詩道。二期就喺第一次世界大戰同第二次世界大戰，填出去告士打道，個角連形都無。之後起紅磡海底隧道，又再填海起路，填到去燈籠洲，成個角完全消失。


西環，又叫西角係香港一地，亦係海角。西環原本指香港城四環九約嘅西環，後尾專指英文西角嘅一帶。查實唐字無人寫西角，只寫西環。西角個位置，響1845年香港地圖都有寫到。個位置係皇后大道同薄扶林道交界對出，即係今時今日嘅西區警署嗰個位，係西半香港島最北嘅一個地方。


香港中央圖書館係香港公共圖書館嘅總館，亦係香港最大嘅公共圖書館，喺香港島銅鑼灣高士威道66號、維多利亞公園嘅南面，港鐵天后站同銅鑼灣站之間。中央圖書館喺2001年5月17號開張，由康樂及文化事務署管理。


香港中央圖書館樓高12層，佔地9400平方米，樓面面積總共有33800平方米，目前嘅藏書量已去到230萬幾冊，係全港最大嘅公共圖書館。呢間圖書館取代咗大會堂公共圖書館嘅總館地位，並成為全香港公共圖書館嘅中樞系統同資訊中心，係香港公共圖書館體系中面積最大、服務範疇最廣同館藏數量最多嘅公共圖書館。


大樓設計亦都引發過爭議，當時嘅市政局主席梁定邦喺1997年同市政總署署長鍾麗幗就中央圖書館嘅設計互相爭論，鍾氏所提出嘅高科技感設計以展開咗工程而否決咗，但係仿古典風格嘅建築設計，亦俾市政局議員話好似中國大陸嘅洋房別墅。


香港中央圖書館內外隨處可見嘅由圓形、正方形同三角形結合而成嘅幾何圖案，有「天圓地方」同「知識累積成塔」嘅喻意。而由於中央圖書館係市政局籌劃興建佢原來嘅設計，市政局嘅徽號亦有出現喺大樓嘅𨋢門同大門扶手，香港市政局如今已經解散，不過政府就反而因為市政局嘅徽號同香港市花洋紫荊似模似樣而保留咗。


存量約有一萬幅，重點收集香港同中國國內嘅地圖，館內亦有電子地圖，包括將全港基礎地圖數碼化嘅香港數碼式地圖。除此之外，館藏亦包括世界各國嘅地圖集、旅遊圖同埋同地圖學有關嘅參考書，方便讀者查閱。呢個閱覽室亦設有影印機畀讀者影印，重安裝咗多媒體電腦工作站，方便讀者檢索唯讀記憶光碟同聯機數據庫。


2009年7月8號下晝五點到，一個着藍衫約50歲嘅中年男人由圖書館六樓攀過圍欄飛身跳落街，倒臥一樓大堂，後嚟圖書館女職員同救護員分別為傷者進行心外壓，但送院治療後證實不治，其後警方喺男子身上淨係搜出一包香煙，並冇任何身份證明文件，係香港中央圖書館自啟用以來第一次有人喺館內跳樓死亡。


2014年10月22號下晝1時幾，一名約60歲嘅中年男子喺六樓扶手電梯旁攀過圍欄躍下並倒臥1樓大堂自動借書處對開地上前，多人目擊。其後圖書館女職員為傷者進行心肺復蘇，送院後證實不治。警察喺圖書館上疑檢獲遺書，嗰名男子身上冇任身份證明文件。


2016年12月11號，館內再發生有人墮樓事件，一名26歲男子從5樓躍下，倒臥1樓大堂地上並陷入昏迷，滿地鮮血，職員見狀報警，並以展板圍起傷者。傷者被送去律敦治醫院搶救後終告不治。現場有小童目睹事發經過被嚇到大喊。


2020年1月，政府為咗防範武漢肺炎同避免市民聚集，圖書館喺2020年1月29號起全面暫停開放。到同年3月11號至恢復有限服務，自修室、電腦同其他多媒體設施繼續關閉。開放式嘅櫃位以紙板同膠紙加設臨時屏風。


進入圖書館嘅人士要排隊攞籌，戴口罩同量度體溫，每個鐘只准最多250人入內。有排隊者批評館方排隊嘅安排造成人群聚集，而只准逗留一個鐘嘅時間不足，寧願繼續閉館，各圖書館喺同年3月23號再度全面暫停開放。其後喺同年5月6號再度全面恢復有限服務。


各圖書館喺同年7月7號恢復開放時間，到15號再度全面暫停開放。其後喺同年9月17號再度全面恢復有限服務，各圖書館喺同年9月29號恢復開放時間。各圖書館喺同年12月2號再度全面恢復有限服務，各圖書館喺同年12月10號再度全面暫停開放。


中華蘇維埃共和國從成立起手就畀中華民國國民政府圍剿，1934年畀國軍打敗，中共嘅工農紅軍攞長征做藉口走佬，著草去咗陝西延安。1937年9月6號，根據中共同國民政府嘅協議，唔再用中華蘇維埃共和國呢個名。


由於呢個傀儡政權係蘇聯操控嘅傀儡，因此中國共產黨嘅反對者不時會引用毛澤東成立呢個傀儡政權嘅歷史，喺中共政府老屈異見者係漢奸嘅時候，提出反駁，批評中共勾結外國勢力蘇聯分裂同顛覆中華民國，指出中國共產黨先係真正嘅漢奸。


干諾道以干諾公爵命名。干諾公爵係當時太子，當時由印度返英京倫敦，順道訪港。佢主持填海典禮。《香港雜記》有講「一千八百九十年⋯⋯三月卅一號，英國太子偕夫人，由印度囘京順道遊港⋯⋯適是時塡海舉行，四月二號，太子親爲之下石，猶有天子親耕，皇后親蠶遣意。


根據《香港基本法》，港區全國人大代表必需係香港居民中嘅中國公民。佢哋嘅另一職責係參與行政長官選舉。目前每屆港區人大代表成員由上屆港區人大代表、港區全國政協同選舉委員會成員中嘅中國公民，根據全國人民代表大會訂立嘅嗰屆選舉辦法選出。


王敏剛、李連生、李偉庭、李澤添、吳康民、何耀棣、汪明荃、周南、唐治安、韋基舜、陸達兼、陸達權、徐是雄、陳永棋、陳有慶、陳紘、黃光漢、黃建立、黃滌岩、梁愛詩、曾德成、曾憲梓、蔡渭衡、廖瑤珠、鄭耀棠、薛鳳旋、霍英東、簡福飴


王英偉、王敏剛、李宗德、李連生、李偉庭、李澤添、李鵬飛、吳康民、吳清輝、范徐麗泰、姜恩柱、馬力、袁武、倪少傑、陸達兼、陳永棋、陳有慶、黃光漢、黃宜弘、黃保欣、曹宏威、鄔維庸、曾德成、曾憲梓、溫嘉旋、費斐、楊耀忠、廖烈科、鄭耀棠、劉佩瓊、薛鳳旋、盧重興、簡福飴、羅叔清、譚惠珠、釋智慧、梁秉中


王如登、王英偉、王敏剛、朱幼麟、李宗德、李連生、李澤添、李鵬飛、吳亮星、吳康民、吳清輝、范徐麗泰、林廣兆、馬力、馬逢國、袁武、高寶齡、陳有慶、曹宏威、黃宜弘、黃國健、葉國謙、溫嘉旋、費斐、楊耀忠、鄭耀棠、劉佩瓊、劉柔芬、譚惠珠、羅叔清、曾憲梓、曾德成、簡福飴、鄔維庸、薛鳳旋、釋智慧、梁秉中、黃保欣、何鍾泰


王如登、王英偉、王敏剛、田北辰、史美倫、李宗德、吳亮星、吳清輝、何鍾泰、范徐麗泰、林順潮、馬逢國、馬豪輝、袁武、高寶齡、陳智思、曹宏威、梁秉中、黃玉山、黃國健、葉國謙、溫嘉旋、費斐、楊耀忠、雷添良、蔡素玉、廖長江、鄭耀棠、劉佩瓊、劉柔芬、劉健儀、霍震寰、盧瑞安、譚惠珠、羅范椒芬、羅叔清


王庭聰、王敏剛、田北辰、史美倫、李少光、李引泉、吳秋北、吳亮星、林順潮、范徐麗泰、胡曉明、馬逢國、馬豪輝、姚祖輝、陳勇、陳振彬、陳智思、張明敏、張鐵夫、黃友嘉、黃玉山、葉國謙、楊耀忠、雷添良、廖長江、鄭耀棠、蔡素玉、蔡毅、劉佩瓊、劉柔芬、劉健儀、霍震寰、盧瑞安、顏寶鈴、羅范椒芬、譚惠珠


王庭聰、王敏剛、田北辰、朱葉玉如、李引泉、李君豪、李應生、吳秋北、吳亮星、林順潮、林龍安、胡曉明、洪為民、姚祖輝、馬逢國、馬豪輝、陳亨利、陳勇、陳振彬、陳曼琪、陳智思、張俊勇、黃友嘉、黃玉山、葉國謙、雷添良、廖長江、鄭耀棠、蔡素玉、蔡毅、霍震寰、盧瑞安、鄺美雲、顏寶鈴、譚志源、譚耀宗、陳曉峰


佢係香港親中陣營嘅支持者，曾經有份參與一份聯署，支持北京未經諮詢或香港人、泛民主派同意，強行訂立嘅《香港國家安全法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早釘蓋。


選舉委員會界別係香港立法會其中一個界別，由選舉委員會委員做選民投票選出。呢個界別喺1995年英屬時期香港立法局設置，1998年特區時期香港立法會沿用，2004年後一度廢除，到2022年配合2021年政改而重新設置。


李志恆做過華潤零售集團同埋吉之島十幾年之後，1997年成為香港律師有執業資格。2002年，李志恆同3個朋友集資30萬緡，成立御藥堂。李志恆2006年6月11號中西區區議會正街選區補選成為區議員，2007年區議會選舉又成功連任。


2007年第3屆香港區議會選舉，當時仍然係新世紀論壇成員嘅伍婉婷以獨立人士身份，挑戰退出咗民主黨嘅謝永齡，以834票當選。伍婉婷當選後積極參與香港島各界聯合會活動。2011年第4屆香港區議會選舉，伍婉婷以超過四分三票贏咗民主黨方奕霖同埋人民力量鄺國柱。


2017年2月14號，伍婉婷喺灣仔區議會會議傾到銅鑼灣崇光百貨外巴士站的士違例等客嘅問題嗰陣，話巴士營運商都有責任叫司機埋正個站先上落客。咁啱2月19號，喺中環有巴士因為埋唔正個站，畀差人執正嚟做抄牌，激起一大班巴士司機不滿，發起按章埋站行動，矛頭直指伍婉婷。


林啟暉自1999年第1屆香港區議會選舉海怡選區分拆做海怡東、海怡西兩個選區以來一直當選海怡東區議員，其中喺第4屆香港區議會選舉贏咗公民黨嘅郭榮鏗，第5屆香港區議會選舉贏咗公民黨時任立法會議員陳家洛，至第6屆香港區議會選舉輸畀公民黨嘅俞竣晞。


王國興喺越南海防出世，生於1950年代一個貧苦家庭，所以佢標榜自己對基層勞苦大眾困境深有感受。小學時，佢入讀旺角勞工子弟學校。中學畢業後，佢投身左派工會工作，先後響洋務工會同牛奶飲品食品工會任職，參與工運三十年來。


佢響1991年香港區議會選舉當選北角北區議員，重響1994年，響和富選區成功連任直到家下。1995年，佢當選市政局議員，並任市政局公眾衛生委員會副主席。佢響1995年參選立法局批發及零售界功能組別同1996年參選臨時立法會但都輸咗。


本來，香港親建制陣營有意響2000年香港立法會選舉中，響新界西選區推出一支由民建聯成員為主力譚耀宗排頭嘅名單，另一張名單就由工聯會成員作為主力並以王國興為首，想喺民主派票倉葵青同荃灣區開拓票源，但畀盤據元朗，以鄧兆棠為首嘅鄉事勢力反對。


2019年8月11號東區反送中示威嗰晚，仇栩欣喺北角做緊網上直播嗰陣，畀香港警察襲擊同推落地，之後班警察仲掉返轉攞襲警嘅罪名老屈返仇栩欣轉頭，後尾仇栩欣踢保，獲警察無條件釋放返出嚟。但係12月30號，仇栩欣畀警察通知第二日會拘捕佢，想再落案起訴佢嗰晚襲警。


魏志豪喺香港中文大學計算機科學系畢業，之後幫過蘋果公司打工。魏志豪喺2019年加入公民黨，做康怡花園地區工作，同年參選區議會選舉康怡選區，結果成功喺黨友梁穎敏手上接棒，當選區議員，2021年7月9號，佢同黨友梁兆新、黎志強齊齊劈炮，唔再做區議員。


謝妙儀同其他興民邨居民不滿興民商場遭變賣後原有配套就咁消失，街坊日常生活將好唔方便，而嗰陣興民選區嘅親中派區議員民建聯劉慶揚又咩都唔做，於是自發成立山民主義，向更多居民宣傳商場消息。山民主義成立後，通過擺街站、整問卷同派飯盒畀老人家等方式服務街坊，又喺漁灣選區區議員徐子見嘅幫助下，成功喺東區區議會度向政府部門提出過商場變賣帶來嘅問題，亦曾寫信去立法會申訴部，甚至到七一遊行宣傳。


2019年，由於不滿興民選區時任親中派區議員民建聯劉慶揚表現無能，而山民主義作為地區組織亦欠缺權力同政府部門交涉，基於想為興民邨服務嘅諗法，謝妙儀決定參加2019年香港區議會選舉，喺興民選區同劉慶揚對決。


包括謝妙儀在內，位於柴灣、小西灣及杏花邨嘅民主派候選人組織選舉聯盟柴灣起動，一齊參選2019年區議會選舉，互相拉抬選情，結果，柴灣起動12名候選人全部贏晒，謝妙儀以3,297票擊敗3,113票嘅劉慶揚，成為興民選區成立以嚟首位民主派區議員，同時成為東區區議會有史以來最年輕嘅女性議員，時年23歲。


2020年3月30號夜晚，謝妙儀接到市民投訴，指有人喺興民邨民澤樓對開花槽非法聚賭，謝妙儀同助手到場後，發現有六個男人非法聚賭，於是上前𥄫下同攞手機影相，其中兩個成身酒除嘅非法聚賭男人不滿，恐嚇同襲擊謝妙儀同佢助手，甚至聲稱要謀殺同強姦謝妙儀，謝妙儀因受到恐嚇而痛哭不適，佢助手亦因受到襲擊而手部受傷，兩人被送往東區醫院治理。


警方到場調查後只以涉嫌普通襲擊罪名將其中一個施襲者拘捕，而且仲釋放另一個施襲者唔追究，更無對其他非法聚賭男人有任何執法行動。事後謝妙儀對警方同房屋署等政府部門處事手法感到極為不滿，認為係因為相關部門多年來對興民邨各種違法行為視而不見，先會導致非法聚賭等問題根深蒂固。


自謝妙儀上任區議員以嚟，房屋署一直無視謝妙儀就興民邨同興華邨關於老鼠橫行、聚賭、屋邨非吸煙範圍內吸煙、中門每日大開、凌晨屋邨內高談闊論、滲水問題被拖延、高空擲物等各種問題嘅投訴，儘管謝妙儀不斷去信房屋署要求正視相關問題，但房屋署仍然不為所動，終於搞到謝妙儀忍無可忍，親自走去房屋署總部責問相關部門，之後仲走去申訴專員公署投訴房屋署監管不力。


2020年3月10號，東區區議會原定舉行「檢視警方執法及行動特別委員會」第三次會議，討論多項同反送中運動相關議案，包括要求警方交代8月5號夜晚北角衝突中嘅警力問題、喺11月喺柴灣發射多次催淚彈嘅原因、喺太古城同西灣河嘅執法行動等事件。


不過民政處喺會議當日朝早突然向委員會成員發出電郵，稱會議嘅職權範圍「可能涉及全港性執法事宜」同「收到高層命令」而宣布取消會議。警務處也拒絕派員出席。區議會26名民主派議員批評警權凌駕區議會職能，政府高層打壓區議會。


一啲興民邨居民不滿興民商場遭變賣後原有配套就咁消失，街坊日常生活將好唔方便，而嗰陣興民選區親中派區議員民建聯劉慶揚又咩都唔做，於是自發成立山民主義，向更多居民宣傳商場消息。山民主義成立後，通過擺街站、整問卷同派飯盒畀老人家等方式服務街坊，又喺漁灣選區區議員徐子見嘅幫助下，成功喺東區區議會度向政府部門提出過商場變賣帶來嘅問題，亦曾寫信去立法會申訴部，甚至到七一遊行宣傳。


2019年，由於不滿興民選區時任親中派區議員民建聯劉慶揚表現無能，而山民主義作為地區組織亦冇乜權力同政府部門交涉，基於想為興民邨服務嘅諗法，山民主義召集人謝妙儀決定參加2019年香港區議會選舉，喺興民選區同劉慶揚對決。


2023年，香港又準備下一屆區議員選舉，嚮「完善咗」嘅選舉制度之下，候選人須要有「地區三會」委員提名。10月20日，蔡志偉向啲選民公開道歉，話佢由9月30號到10月19號都冇辨法透過政務署同選舉事務署聯絡到三會嘅委員，所以放棄參選。


徐子見喺提名期最後一日參選2015年香港區議會選舉，阻止做咗24年當區區議員民建聯鍾樹根自動當選，最終攞到2,026票，贏鍾樹根163票當選，畀泛民主派力讚「刀仔鋸樹根」，四年後佢亦都喺同一選區成功冧莊。


蔡素玉本來係親北京商界政黨港進聯嘅成員，1995年首度參選立法局直選，挑戰當時港島東嘅現任議員李柱銘落敗。1996年，蔡素玉加入臨時立法會。2000年立法會選舉，蔡素玉為咗加入民建聯名單以便贏取立法會議席而參加民建聯，重夥拍程介南合組名單參選港島區，雖然選舉期間受程負面新聞影響，但仍成功當選。


佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。


李漢城喺2002年獲委任太平紳士，並喺2004年同2016年分別獲頒授銅紫荊星章同銀紫荊星章。新冠疫情期間，佢積極配合政府防疫政策，由2020年起參與指定檢疫酒店，並向政府爭取補貼，為業界喺艱難時間爭取生存空間。


民主派區選聯盟，舊名泛民區選聯盟，係香港泛民主派自2007年第3屆香港區議會選舉開始，協調各選區泛民主派候選人參選名單嘅組織，由民主動力負責協調，確保一個選區得一個泛民候選人，聯盟由各個泛民主派組織連同獨立民主派候選人組成。


呈祥道係香港一條公路，喺新界葵青區葵涌葵涌道連到九龍深水埗區大窩坪大埔道同龍翔道交界，1966年先通青山道以東路段，以西路段喺1978年通車。呢條公路係7號幹線其中一段。條路個名嚟自「麟趾呈祥」，間接紀念時任香港總督戴麟趾。


九華徑原本好近海邊，即荔枝角灣，有兩條坑，一東一西，直流入海。本村，即係九華徑村，喺東便條坑，村西全係田。後尾條西坑，開咗九華徑新村，咁原村亦叫九華徑舊村。海邊灘地，後尾荔枝角灣填海，填下填下就填晒，今下離海好遠，去到葵涌貨櫃碼頭。


清麗苑係由香港房屋委員會發展嘅居者有其屋屋苑，喺香港九龍荔枝角呈祥道同埋葵涌道交界，近瑪嘉烈醫院，總共有七棟樓，喺1981年起好，係香港最早起好嘅居屋屋苑之一。 雖然屋苑地理上喺葵涌南面，但係行政上屬深水埗區，而唔係葵青區。


英人地圖所示，柴灣角係介乎兩涌之間，一東一西，構成一海灣，至於此灣係咪叫柴灣，而角位係咪喺西涌之處，就唔可考。灣爲涌口灘地。家下翠豐臺，就正正兩涌之間，介乎海同灘之地上。東涌口約爲家下安育路，而西涌口約翠豐臺南角，青山公路處。


一八九八年，英國由大清租新界後，柴灣角亦隨之入香港領域，柴灣角地近荃灣，是爲荃灣之約內。而爲咗方便交涌管治，無耐就開咗青山道，卽家下叫青山公路。青山道九咪處，就係柴灣角。當時呢段青山道，係起喺海上，灣對出嘅。


之後有零星工業發展，亦有人起寮仔住。一九二九年，《香港工商日報》提及有亞細亞煤礦公司辦事處。而一九三三年，柴灣角有寮仔，住有客家人。一九三四年，西面嘅下花山村，有西竹蘭寺，要經柴灣角落山，靠青山道往來。


到咗二十世紀六十年代，此灣對出填海，由灣至大涌道一地，叫柴灣角工業區。東面一涌，導入填地明渠，先至出海，家下明渠已蓋成暗渠，喺柴灣角變電話站東側。西面一涌，因開山，水導入東涌而斷流，導流喺翠豐臺後便。


1941年12月25號，日本入侵香港，展開對香港三年零八個月嘅統治。當時日本對香港進行一系列嘅社會改造，包括響宗教方面。1942年2月，日軍派出西本願寺僧人宇津木二秀嚟香港統領本地佛教，兼且希望日本同中國佛教融合，喺香港成立咗「香港佛教聯合會」，由佢同釋茂峰一齊做主席。


童軍運動，或者叫童子軍運動係一個全世界嘅青少年運動。呢個運動喺各地建立組織，發展青少年嘅身心同靈性，等佢有用於社會。呢個運動係整咗套非正統敎育，強調用童軍嘅方法，做各種唔同實用嘅戶外活動。家下世界各國多數都有童軍活動畀細路同年青嘅成年人。


童軍運動響1907年開始，身為英國軍官嘅貝登堡，就響英國桃山白浪島，開始試下搞個露營畀班男仔。第一個男童軍團響1908年成立。而1909年女仔都加入埋童軍運動，即係女童軍。以2006年來計，成個童軍運動有成3千8百萬成員，遍佈217各國各地，靠唔各地唔同總會組織活動。


興華邨前身係徙置區，叫做興華新區，喺1971年落成。喺1974年，房委會改晒興華邨啲樓嘅名，直到1995年清拆重建。重建後嘅興翠樓，原本打算當居屋咁賣，名為興翠苑，但係政府停售居屋政策，房委會決定將興翠苑改做公屋用途，樓宇名稱亦將「苑」字改番做「樓」字。


香港重光即係1945年8月15號，日本宣佈無條件投降，英國皇家海軍太平洋艦隊喺8月30號抵達香港，宣佈結束香港日佔時期。蔣介石曾代表中華民國喺開羅會議向大英帝國交涉香港嘅統治權，但因為英國拒絕同礙於戰後國內外局勢，蔣介石同意以中國戰區盟軍最高統帥身份委派英國皇家海軍夏慤少將接受佔領香港嘅日軍投降，並由英國恢復統治香港。


墳場嘅主要建築物嘅入口有一把十字劍、「1939」同「1945」字樣，背面裝嵌住並列出喺同時期殉難而唔知葬喺邊嘅軍人嘅名，共2,071個，當中包括1,319人嚟自英國軍隊、228人嚟自加拿大軍隊、287人嚟自印度軍隊及237人嚟自香港嘅軍隊。


墳場裏面共有1,578穴墳墓，葬有59名海軍、1,406名陸軍、67名空軍、18名商船隊隊員、20名香港本地抗戰軍人及8名平民，國籍包括1,013名英國人、283名加拿大人、104名印度人、33名澳洲人、1名新西蘭人、1名緬甸人、53名香港人、72名荷蘭人同18名其他國籍人士。


學校由吳冠勛牧師喺1961年10月創辦，初期名為「柴灣信愛學校」。初期校址位於柴灣環翠邨，而家嘅校舍喺1977年起好。為咗配合成立法團校董會，校名喺2010年9月起改為「基督教香港信義會信愛學校」。學校喺2007年9月開始全面推行全日制。


2020年3月24號，鄭麗琼喺Facebook專頁轉載一名警察嘅個人資料，違反高等法院喺2019年10月同11月頒佈、禁止針對警務人員同其家屬嘅起底行為嘅禁制令。鄭麗琼對有關行爲直認不諱，話自己唔知道有禁制令。


2016年香港中期人口統計係由香港特別行政區政府政府統計處進行嘅中期人口統計，喺2016年6月30號至8月2日期間進行，為期34日。政府統計處會安排統計員喺2016年7月16號至8月2號期間到訪重未填交電子問卷嘅住戶，並以平板電腦搜集所需要嘅資料。


2016年中期人口統計係隨機抽樣，選出全香港大約十分之一嘅住址，訪問大約三十萬個屋宇單位，搜集佢哋住戶成員嘅基本人口資料同多方面嘅社會同經濟特徵資料。中期人口統計同全面人口普查嘅最大分別係，中期人口統計唔會進行全面人口點算，只會透過大型抽樣調查來搜集人口嘅詳細特徵資料，並根據適當嘅統計理論，喺樣本結果度推算全香港人口數目同特徵。


堅拿道天橋又叫鵝頸橋，係香港一行車天橋，喺香港島灣仔，因爲喺堅拿道上面而名。香港政府定佢入1號幹線。條天橋駁埋黃泥涌峽天橋北面同香港海底隧道銅鑼灣出口，全程雙線到三線雙程分隔。日常生活中會當黃泥涌峽天橋係堅拿道天橋一部份。


蓮花宮喺清朝道光二十六年起，並喺同治二年重起成為而家嘅外貌。蓮花宮原本係曾氏家族嘅私人產業。1960年代因為管理唔好，一度成為區內嘅罪案據點。直到1975年，廟宇先交畀華人廟宇委員會打理，並喺1986年進行修葺。


蓮花宮嘅起成相傳係觀音大士曾經喺呢度顯靈，祝福當地嘅鄉郊漁民，而且觀音大士亦係坐喺蓮花上面下凡，所以嗰度嘅村民起咗一間廟嚟供奉觀音大士，祈求保佑出海做嘢平安豐收，喺傳說中，觀音貴為大慈大悲嘅菩薩，係「南海嘅守護神」，所以凡係出海打魚嘅漁民，都會將信仰寄託喺觀音同保佑生活安定之上。


蓮花宮嘅建築設計，結合咗傳統中國建築特色同香港本地文化，佢嘅裝飾設計甚富有中國建築風格。特別嘅係，蓮花宮嘅前半部起喺一個平台上面，用10至12呎高嘅支柱支撐。後半部就喺一塊巨石嘅上面，部份被廟裏面嘅外牆遮住。


草地球場係歷史最悠久、最具傳統意味嘅一種場地。草地場嘅特點係個波落地嗰陣同地面嘅摩擦細，波嘅反彈速度快，對球員嘅反應能力、靈敏度、奔跑嘅速度同技巧等要求非常高。因此，草地往往都係「攻勢網球」嘅天下，發球上網、隨球上網等各種上網強攻戰術幾乎被視為喺草地網球場上制勝嘅法寶，底線型選手就喺草地網球場上難有成就。


紅土場屬於軟性球場，常見嘅各種沙地、泥地等都可以叫做軟性場地。呢種場地特點係個波落地嗰陣同地面有較大嘅摩擦，球速較慢，球員喺跑動路程特別係喺急停急回嘅時候會有好大距離，所以球員必須具備比喺其他場地上有更出色嘅體能、奔跑同移動能力同埋更頑強嘅意志品質。


現代大部分嘅比賽都係喺硬地網球場進行，亦係最普通、最常見嘅一種場地。硬地網球場一般由水泥同瀝青鋪墊而成，上面有一層紅、綠色塑膠面層，硬地場表面平整、硬度高，波嘅彈跳非常有規律，但係波嘅反彈速度好快。好多優秀嘅網球選手認為，硬地網球更具「爆發力」，而且網球比賽中硬地球場佔主導地位。


地毯場嘅表面係一層可以移除嘅尼龍編織面或塑膠類物質，好似地毯一樣鋪設喺地下就可以成為一網球場，唔用嗰陣亦可以收起，通常用喺室內場館。地毯場波嘅彈跳速度最快，波嘅彈跳高度亦第二低，球員擊球準備嘅時間好少、好少時間去追嗰波。


台灣喺 1990年代開始設單車徑，全名一般叫「自行車專用道」，2000年以後更大量起單車徑，好似喺台北市，除部分主要道路嘅行人路上設單車徑外，亦喺主要河流河堤之外嘅路加設休閒用嘅自單車路，宜蘭縣、台東縣關山鎮呢啲地方以消閒單車徑出名。


1980年代，為咗疏導中環日益擠塞嘅交通，政府由1986年開始起林士街天橋，1990年1月啟用。到1990年代後期，配合中環填海工程，林士街天橋東行增設咗民寶街出口，通去當時搬到新填海區嘅中環碼頭一帶，同埋第時中環及灣仔繞道入口。


青年廣場於2001年6月興建，到2003年12月至2005年7月期間暫停工程，最終於2008年11月落成。建設費總額約7.5億港元，政府撥款5億5,090萬港元興建，其餘2億港元由華人永遠墳場管理委員會贊助。


1998年，前任行政長官董建華於施政報告提出對青少年服務加強重視，宣布耗資9億元將柴灣社區中心重建為青年發展中心。原計劃樓高24層，總面積為35,000平方米。中心設青少年發展活動使用嘅場地、由青年實業家以及有意推動青年發展嘅商業機構經營嘅咖啡室同商店、以至150間旅舍房間。


不過該建議公佈後，引起各界嘩然。單係建築費預計要花8億5,630萬元。另加顧問費5,200萬元。唔少議員皆批評呢啲計劃太過昂貴，係浪費資源。此外，當時市政總署轄下嘅好多場地租用率欠佳，並無增加嘅必要。


到咗2001年，政府向立法會申請5.5億元，喺柴灣興建青年發展中心，預期喺2005年底落成。並以自負盈虧模式運作，政府透過貸款或資助形式，設立一項營運基金作開辦費，無需倚靠政府嘅經常資助，政府將成立有限公司專責管理並委任董事會成員。


不過，香港當時經濟環境欠佳，喺2003年政府發現中心首10年營運，將有9,000萬嘅赤字。同年年底，青年發展中心嘅地基同地庫工程完工，由於未能確定中心嘅營運模式，當局將中心嘅上蓋建築工程延至2005年中才興建。


四環九約係香港城分區。環係唐人對聚居地嘅叫法。四環九約係英人治港中期嘅分法。環由於只係聚居處，會隨住人口擴張，定義會有所改變。而英人唐人對地帶看法有異，因而中環與中區有別，西環與西區有別。後人對四環分野，時有混淆。


英國人北岸開香港城，甚至不講得係城，全無諗過有唐人聚居，只求安身居留地，可以擺貨泊船，生意留省城。然而一開埠，就有唐人來搵機會，無數唐人來港，短短年半，就建起聚居。唐人分兩批，一批喺今日中環街市對上嘅涌谷，是爲中環，另一批喺城邊灘地，今日文咸街一帶聚居，是爲上環。


西環，原稱西灣，又叫西區，係香港地名，喺香港島北岸，香港城四環之一。西環有窄義，收窄專指堅尼地城一帶，或七號差館一帶，因爲同West Point混合之故。而香港城嘅西環，東起東邊街，過西營盤、石塘嘴、堅尼地城、摩星嶺，西到域多利道，而南便係薄扶林。


英國人北岸開香港城，唐人先後居近英人。先有中環及上環，後有下環。但當時未有西環，因爲西環未填海，只有西灣，卽係擸𢶍灣，洋名卑路乍灣。西灣有村。香港人由上環向西批地，有西營盤，有石塘嘴。之後西灣填海，伸到堅彌地城。


一九九七年，香港主權由英國移交中國。而香港中聯辦位於西營盤干諾道西一百六十號，同西區警署相隔一街。由於西營盤位處闊義西環，同香港政府嘅中環一對。時人亦諷之爲西環，視爲中國干政。周潤發並不同意該地叫西環，指正嗰處係西營盤同石塘咀中間。


原本馬頭角係海邊一角，向東伸入九龍灣中，指向牛頭角。馬頭角本身稍高，有二百零三呎。海角突出，分開兩灣仔。北面一灣，係由兩涌水積沙而成灘。一名馬頭涌，由馬頭圍後山，涌水經聖山稍南嘅馬頭涌村，注入九龍灣。


英國人一八四一年得香港島後，需要大量石材。土瓜灣西面石山，成爲石塘，客家人來此開石，土瓜灣人丁興盛。英國人一八六零年得九龍半島，亦漸次開拓半島西岸，開山填海。土瓜灣一邊開先，馬頭角村一邊，亦開始填海。


二零零八年，市區重建局宣布重建馬頭角展首批兩項目，分別係浙江街/下鄉道同北帝街/木廠街項目。項目喺街角地盤，毗連新山道及炮仗街，總地盤面積約一千一百七十平方米。地盤內樓宇，建於一九五七年，普遍殘舊，樓高六層無電梯。


因為2008年6月香港暴雨引發山泥傾瀉嘅關係，獅子亭同觀坪路之間嘅一段沙田坳道一度暫時封閉，影響到麥理浩徑第五段同衛奕信徑第四段嘅使用者。當年嘅毅行者亦因此需要改道。受影響路段到2008年12月22號先至重開。


理民府職責範圍好廣泛，基本可以講係乜都包。土地註冊及買賣登記、收地賠償、排解糾紛、審裁小額錢債案件、處理地政事宜、委任諮議員、向上級反映新界人利益訴求以及代表鄉民向上級爭取利益、解釋香港政府施政計劃並爭取支持、統籌各政府部門響新界工作、蒐集政治情報、控制僭建房屋、鼓勵及協助地方發展、協助發展教育、組織各因緊急事故而來嘅救災工作、處理社會福利事宜、主持同駐港英軍嘅聯絡工作。


1948年，政府成立新界民政署，統籌各理民府工作。1956年，南約理民府分為南約理民府同荃灣理民府。1961年，理民府個裁判司法庭取消。1963年，白沙灣淡水湖計劃放棄，南約理民府同西貢理民府合併。1969年2月28日起，進行萬宜水庫計劃，撤銷南約理民府，改設西貢及離島兩個理民府。


九龍仔響香港新九龍嘅一個地方，處於九龍塘同九龍城之間。九龍仔原本係一條村，即係今日禧福道一帶，家下全個地方都係低密度住宅區，同九龍塘住宅區連埋，所以好多人都誤以為呢帶係九龍塘。佢東北有座山，後尾劃咗做九龍仔公園。


原本九龍仔係成個河谷嘅一條大村，1819年發行嘅《新安縣誌》已經有記載，田地大概由九廣鐵路以東伸到家下九龍仔公園山邊，南面由界限街伸到去獅子山腳。不過九龍仔無畀人用來做區名，所以範圍唔係好確定，加上九龍城同九龍塘有法定用處，冚埋九龍仔嘅地方，所以唔熟呢區嘅人會以為，九龍仔就係九龍仔公園。


由於呢幾年嘅觀塘商業區發展得好快、辦公室林立，但交通基建冇同步跟上，加上來往其他地區嘅車流都要經觀塘區，令觀塘區喺上下晝繁忙時間成日出現車龍。所以網民好討厭呢種情況，繼而衍生出「每日屌觀塘老母」嘅Facebook群組或者「觀塘老母」嘅用語去表達佢哋嘅感受。


2015年香港區議會選舉，楊雪盈參選大坑選區，對手係想接棒嘅新民黨王政芝，最終攞到1,398票，贏咗攞1,148票嘅王政芝。雖然佢乘住雨遮革命個勢出選，但係當選之後多次話自己唔係「傘兵」， 因為促使佢參選嘅係東北發展事件，早過雨傘運動。


2016年，有中資地產商想喺大坑道重建一棟舊樓，同城規會申請話想拎埋隔離個綠化帶，用嚟起佢30層高豪宅嘅私家車道，諮詢期喺同年7月15號屆滿，但有居民發現諮詢期都未過，就已經有工程車喺嗰度搭嗮棚開工，重將個綠化帶既部分樹木斬嗮，嚟擺佢自己嘅建築材料。


2020年6月，佢參與咗香港立法會選舉嘅泛民主派初選。但去到2021年，佢連同另外46名參與或組織初選嘅泛民主派人士被控「串謀顛覆國家政權」罪，主審法官蘇惠德喺3月安排14個鐘馬拉松式聆訊，結果令楊雪盈、梁國雄等四名被告凌晨過後不適送院，其中，楊雪盈因為蘇惠德嘅安排，搞到低血壓、食唔到嘢，要做腦部掃描。


鵝頸南面嘅跑馬地，原本係黃坭涌，涌水就北流入海，涌口係種米澤地。涌口對出，係利園山同摩利臣山夾出嘅淺灘地。英人收地兼去水，變成跑馬地，而喺灘地開涌直入域多利海口。而入海之處，係當時真正嘅灣仔，喺東角之西。


到十九世紀五十年代末，當時香港總督寶靈，打算喺涌口一帶起城，而城名以佢命名，叫寶靈城。因填地之故，要將黃坭涌嘅水，開條涌出海，當時人叫鵝頸涌或者鵝澗，英文叫Bowington Canal。由於水道長而窄，似鵝頸。


司徒拔道，以前又叫做史塔士道，係香港島一條馬路，連接跑馬地同灣仔峽。路名喺1923年2月15號刊憲，個名嚟自第16任香港總督司徒拔。司徒拔道山下連接灣仔皇后大道東，到東南方向黃泥涌峽道、大坑道交界處轉向西北，連接山頂道、灣仔峽道、布力徑、中峽道、金馬麟山道、香港仔水塘道同甘道交匯處。


井欄樹係香港新界西貢區嘅一個地方，位置喺將軍澳西北、飛鵝山東南同埋大上托隔離嘅清水灣道沿線一帶，九龍觀塘區四順及安達臣道以東，壁屋同埋白石窩以西。喺1866年，「井欄樹」呢個名已經喺英國人出版嘅地圖裡面出現。


井欄樹村係坑口鄉轄下一條村，係井欄樹嘅主要聚居地，村民多為客家人，全盛時達二千幾人，以「邱」或「丘」姓為主。村民話呢條村始建於清朝雍正年間，而村內現存嘅邱氏祠堂就顯示喺清代道光九年建立。井欄樹村嘅村名係因為「地形似井而樹木茂盛」而得來。


2011年12月中，條村嘅邱氏井溪雲龍堂舉辦三十年一次嘅井欄樹安龍清醮以祈求村運亨隆。每三十年舉行安龍清醮，隨咗周期比較長，唔易重覆參與外，同昔日客家喃嘸師傅主持嘅儀式，包括男扮女裝作法事、上刀梯同埋唱歌等，喺香港傳統圍村比較少見，所以特別吸引大家注意。


以前西貢孟公屋村附近有一條大水坑，水流源源不絕，並喺度流入大海，所以就叫做坑口。喺1980年代之前，坑口近住將軍澳海灣，而坑口附近有一條叫做水邊村嘅村落，印證咗坑口對開原本就係水邊。喺1960至1980年代，坑口曾經係拆卸大型船隻嘅地方。


鯉魚門村係嚮香港鯉魚門嘅一個寮屋屋村，佢嚮油塘東邊三家村一帶，由4條細村合成，包括安里西村、瑪環村、馬背村同輋頂村，村民人數而家都有過千。嚮清朝末年，村民從事農業養豬、漁獵同石礦開採。嚮1960年代，鯉魚門開始出現海鮮酒家，成為香港旅遊協會推薦外地遊客必到景點之一。


鯉魚門天后廟起喺山腳近海邊，據說天后廟除咗供奉天后外，更係海盜嘅前哨站，監視住來往嘅船隻，以防官兵來襲。該廟曾經喺1953年同1986年重修。喺1953年嘅重修中，天后廟旁邊加起「協天宮」，同天后廟合稱叫「天后聖母廟」。


澳景路係香港一條馬路，連接藍田碧雲道，同喺將軍澳新市鎮調景嶺嘅維景灣畔同翠嶺路，條路沿照鏡環山同五桂山之間嘅調景嶺坳修建，全長大約2.3公里。因為呢條路係私人住宅維景灣畔維修保養嘅公家通道，所以唔係私家路而係由維景灣畔管理。


呢條路喺維景灣畔興建前已經通車，最初連接藍田巴士總站同照鏡環山以北嘅調景嶺寮屋區同工廠，啲工廠喺1990年代中陸續遷拆，同發展為新市鎮。道路盡頭改為起高密度私人住宅，九龍出入口向南面嘅碧雲道移前約150米，等有多啲空間起管理設施，沿路亦有過包括路面擴闊等重修工程，但到依家仍然係政府土地。


黑角頭石刻係位於香港島東區黑角頭嘅香港法定古蹟，2018年10月畀人發現。黑角頭石刻喺海拔約11米嘅懸崖上，約1.6米高，2.6米闊。紋飾刻喺天然露頭一處幾平嘅風化石面上，呈幾何同曲線圖案，同香港青銅器時代器物，同埋其他八處石刻好似。


華富邨係香港一個公共屋邨，位於香港島南區瀑布灣，附近有貝沙灣豪宅、置富花園、雞籠灣咁。華富邨首期嚮1967年11月起好。最多人住時候有5萬人口，而家重有人住，傳聞風水同風景都好好，呢度有唔少居民坐平治出入，退休法官李柏儉、香港十大傑青姜炳耀都住過。


龍山排，香港一排，水面現出幾嚿礁石。英文為West Rock，拼寫則為Lung Shan Pai 。橫喺東博寮海峽，介於鴨脷洲同南丫島之間，火藥洲西南，就喺私人屋苑海怡半島西面對出。行政上歸入香港島南區。


東博寮海峽為水上要道，龍山排就近船來船往，不乏巨型輪船徑此入維多利亞港同葵青貨櫃碼頭。排上本來就有一柱立標，警示行船。及後一九七〇年，蜆殼公司起油庫響鴨脷洲。為保油船安全，公司向香港政府提話喺龍山排樹支燈標，由公司跟政府設計而建。


摩星嶺本身就有座中國移動嘅信號發射塔，中間重有畀人留低畫嘢嘅，附近重有座MINI嘅風力發電裝置，同時重有棟雕塑指去北京重寫埋「1900km」同「海拔382m」嘅字。喺摩星嶺嘅最高地方重可以睇嗮成個廣州市區嘅嘢。


戴維斯爵士，又譯名德庇時、爹核士，係第二任香港總督。之前，佢做過駐華商務總監督。嚮總督任內，佢訂立咗幾條香港法例，包括香港《警察條例》、《華人保甲條例》、《治安委員審議簡易訴訟條例》、《重訂高等法院條例》等。


賽馬會摩星嶺青年旅舍，一般叫摩星嶺青年旅舍，香港青年旅舍之一，位處香港島摩星嶺，近山頂，地址摩星嶺徑一百二十三號，山下望得見東博寮海峽與青洲口。一九八一年落成，二〇一二年曾重建，九月廿八號再開業。旅舍歸香港青年旅舍協會。


1990年，呢度俾港英政府嘅古物古蹟辦事處列為香港法定古蹟。1991年，由土地發展公司將大樓全面修葺，改造成具有香港文化特色嘅傳統行業同埋工藝品中心。係2003年由市區重建局再做活化工程，加添咗主題餐廳同埋幾間特色鋪頭。


急庇利街係香港嘅香港島上環嘅一條街，近香港電車上環總站，全長只有400米，南北向，全條路都喺填地之上，由南面皇后大道中起，穿過蘇杭街、畢街、文咸東街、永樂街、德輔道中，最後止於干諾道中。沿街都係6層高嘅唐樓為主，中段東轉入永樂街，去到禧利街就係港鐵港島綫上環站入口。


般咸道，又叫般含道，《香港雜記》叫文咸道，係香港一道，喺西半山，大致為東西走向，西駁薄扶林道以及山道路口，東接堅道、醫院道同西摩道交界。大部份路段雙線雙程行車。道路以香港第三任總督文咸，而文咸又繙般咸、般含。


堅尼地道東面連住皇后大道東，西面連住上亞厘畢道及花園道，依山而建，但響大部路段都係平坦嘅，淨係接近同皇后大道東交界嘅一段路係斜路。響接近花園道附近呢，有山頂纜車天橋橫跨堅尼地道，但係佢嘅高度令到雙層巴士過唔到。


堅尼地道係香港繼皇后大道之後起嘅第二條主要道路，所以當時亦都叫做「二馬路」。香港日治時期嗰陣，堅尼地道曾經被人改個名做「東大正通」。1970年代末期呢，合和實業興建合和中心，入便有升降機連住皇后大道東出口及堅尼地道出口，令到來往兩地的市民唔洗再用十幾層嘅樓梯上落。


寶雲道，舊繙包雲道，又叫做三馬路，香港一馬路，喺香港島北面山腰，中環、灣仔、黃泥涌對上，西面接馬己仙峽道，東面接司徒拔道、黃泥涌峽道、大坑道路口。佢附近名勝有姻緣石。道以香港第九任總督寶雲命名。喺香港日治時期，曾經改名做霧島通。


怡和洋行嚮香港係一家洋行同房地產跨國企業，以前叫做渣甸洋行，1832年7月1號成立。香港開埠1840年代第一次公開拍賣地皮，怡和投得銅鑼灣一帶土地發展。嚮1997年前，怡和洋行嘅上市地位搬咗去新加坡，歷史上叫做「怡和遷冊」。


坳或者凹，又叫山坳，係山脊上面最凹入去嘅地方，數學上叫呢種形狀做鞍點。山坳個位，沿住山脊上任何一邊上，可以去到各山嘅山頂，而山坳兩邊，都係低過佢嘅地方，有時重會係谷，可以落山。來回兩撻畀山隔開嘅地方，最短條路往往要經過山凹。


布力徑又叫做堡壘徑，係香港灣仔峽到黃泥涌峽一條馬路，由灣仔峽嘅金馬麟山道、甘道同中峽道交界開始，去到黃泥涌峽嘅深水灣道，係一條好適合行山嘅一條路。路名係嚟自19世紀尾駐港英軍總司令同做過曾任署理香港總督嘅布力少將。


套劇本嚟係繼《已讀不回》後香港電視娛樂同星加坡新傳媒私人有限公司第二套合拍劇，原定2020年2月喺星加坡開拍，撞正全球武漢肺炎大爆發，星加坡推行入境隔離政策持續幾個月，最終雙方解除合作關係，由ViuTV自行製作，全部喺香港取景，演員全部都係香港嘅。


港麗豪園係香港一個私人屋苑，起響南區田灣漁獲街1號，喺1999年6月入伙。個屋苑一共有兩座樓，每座有30層，每層有4個單位，夾埋總共有235個單位。另外基座有4層停車場，重有個私人會所，入面有健身室等等嘅設施。


大部份藍田居民都係華人，不過自從地鐵同東隧通車之後，由藍田過海返太古城同鰂魚涌返工變得好方便，而且藍田相對於太古城嘅樓價較低，因此喺1990年代初有大量日本僑民湧入本區，並且入住幾條新落成嘅私人屋村。


1841年香港島變做英國殖民地之前，藍田係九龍灣鹽田嘅一部分，唔同時期隸屬東莞縣或者新安縣之下。由於九龍灣鹽田鹽產豐富，於是海灣附近嘅居民慢慢有錢。慢慢，鹹田山成為咗村莊。咁樣，鹹田村開始有人耕田同埋附近蘇茅坪有人開礦。


呢個盛況持續咗多年，直到九龍新界都變做殖民地。英國統治下，九龍灣無人理鹽田，改建為啟德機場，而鹹田村唔再產鹽。皆因「鹹」字嘅廣東話發音好似個「藍」字，逐漸咁俾人叫咗做藍田村，攞咗「藍田生玉」嘅意思。1960年代末港府喺藍田山上起咗公屋藍田邨，自此藍田邨就成為藍田嘅代名詞。


楓林樓、丁香樓、金松樓、綠柳樓及櫻桃樓五座大廈於1959年5月接受申請，1961年4月入伙，提供1,030個可容五及七人嘅中小型單位。這五座大廈更係香港首批「Ｙ」型設計嘅公屋大廈。佢哋已經喺2010年3月5號拆樓。


咁嘅設計令大部分座數嘅單位都可以向南及睇到海景，並為住宅單位提供充足嘅光線及空氣，呢道重提供咗大量嘅室外及有蓋休憩空間，以及喺Ｐ、Ｑ及Ｒ座地下及一樓提供兩間設有24個課室嘅官立小學，呢兩間小學嘅業權由政府向屋建會買，以紓緩屋建會嘅投資負擔。


1988年，房委會搞整體重建計劃，一直都冇將蘇屋邨列入重建計劃。直至2000年開始，陸續有居民投訴佢嘅大廈狀況唔好，有幾座大廈嘅走廊更要用鋼架支撐。房委會喺2005年9月為當時九個冇被列入重建計劃嘅高齡屋邨進行全面結構勘察。


結構勘察結果顯示，雖然蘇屋邨各座大廈嘅結構都安全，但由於樓齡較高，加上環境因素影響，樓宇結構狀況日見惡化，必須進行一連串大規模嘅修補工程，加強大廈嘅結構安全。但如果要延續該邨各大廈十五年嘅使用期，則必須喺唔同嘅地方進行最少十八個月嘅維修，經考慮樓宇嘅整頓狀況、所需改善工程嘅規模及對住戶嘅影響，房委會分別喺2006年3月30號同2008年2月20號決定分兩期拆蘇屋邨上高嗰十座同下低嗰六座。


另外，粗體表示該樓宇牽涉26座問題公屋醜聞，其混凝土強度未達高層單位20.7MPa或低層單位31MPa的標準，由於情況較為嚴重加上樓宇老化，考慮過樓宇的整體狀況過後、分別於2010至2013年期間清拆重建。


翔龍灣喺香港九龍土瓜灣，係一個大型商住樓，喺土瓜灣新碼頭街 38 號。呢層樓係由恆基兆業地產同埋香港中華煤氣夾份起，以前係煤氣南廠重建項目。佢總共有 5 座高層樓宇，一樓同二樓係商場，三樓係停車場，住宅房由 5 樓至 62 樓。


土瓜灣體育館，香港室內體育館之一，喺土瓜灣下鄉道六十六號，英文叫To Kwa Wan Sports Centre。行政上歸九龍城區。設施有籃球場、排球場、投球場、羽毛球場、活動室、壁球場、乒乓球檯、健身室。


土瓜灣故事館 ，減筆叫土家，所以又叫土家故事館。係香港土瓜灣一個由維修香港以及社區文化關注組成嘅一個非牟利組織暨私人街坊聚腳地，舉辦唔同關於土瓜灣嘅活動，例如導賞團、放映會、編寫刊物等。2014年開始喺土瓜灣鴻福街16號營運，但因土瓜灣重建，而家搬咗去美華工業中心。


由於市區重建計劃，鴻福街16號業權而家已經俾政府市區重建局收番重建，2016年，市區重建局宣布重建土瓜灣六個重建項目，鴻福街亦有份，所有人同舖頭都要搬走，而當地居民同土家曾經成立「重建店舖租客關注組」，一齊向市建局爭取緊喺重建計劃入面，點樣安排畀受市區重建影響嘅人同舖頭搬走。


2019年，市建局用《土地收回條例》，開始正式收樓，土家同部份居民同舖頭當時留到最後一刻，卒之俾政府告霸佔官地，土家不滿市建局幾年都冇回應佢哋安置居民同舖頭訴求，重建後起私樓、商場，冇公屋、居屋，揀咗抗辯，最尾敗訴，要喺2021年8月16日之前搬走。